text:
মৈনা চাকপা অমসুং ঈশীং অশাবনা নত্ত্রগা মনিলনা পোকপা
মৈনা চাকপদগী থোকপা অশোক-অপনগা মরি লৈনবা মচং ওইবা অচুম্বশীং (ফেক্টশীং) অমসুং মদুদা পীগদবা ফার্ষ্ট এইদ (অহানবা লাইয়েং) অদু মফমসিদা শন্দোক্না তাক্লি।
মৈনা চাকপনা থোকহনবা অশোক-অপনশীং(Burn injuries)
মৈনা চাকপা হায়বসি ঐখোয়গী হকচাং অসিনা অচাকপা মৈশাগা য়াম্না নক্নরুবা অমসুং অকনবা কেমিকেলশীংগা শোক্ন-শম্নরুবা মতমদা থোকই।
মৈনা চাকপা নত্ত্রগা অশাবা ঈশীংনা পোকপনা, দাগ লৈবা, শোয়নাইবা অমসুং মেন্টেল ত্রোমানচিংবা পুক্নিং নুংঙাইহন্দবা ইফেক্ট কয়া লৈহল্লি; ইফেক্টশীং অসি মতম শাংনা লৈবা য়াই, অমসুং করিগুম্বা মতমদা মতম চুপ্পগী ওইনা লৈবসু য়াই। কা-হেন্না চাকপশীং অদু অচুম্বা মওংদা, চেক্সিন্না অমসুং খুদক্তা লাইয়েংহৌবা হায়বসি য়াম্নমক তঙাইফদে।
- থোং-থাক্নবা টিন, লৈরং উপু অমসুং খাংগী মনা অসিনচিংবা চাকখুমগী কোল-লিকশীংনা থোকহনবা য়াই।
- কেটলি, ইষ্ট্রি য়াউনা অনৌবা মতমগী ইলেক্ট্রিক্কী খুৎশু-খুৎলাইশীংনা থোকহনবা য়াই।
- হাংদোকপা লৈরংগী য়োৎ, গ্যেস অমসুং ইলেক্ত্রিক্কী হিটরদগী শোয়দুনা মৈ হৌরকপা য়াই।
- ফি-রোল অমসুং অতৈ পোৎ-চৈশীং শোয়বদগী মৈ চাকপা য়াই।
- ব্লিচ অমসুং মপাঙ্গল লৈবা দিসইনফেক্টেন্টশীংনা থোকহনবা য়াই।
- কা-হেন্না শাবা নুংশা অমসুং নুংশিৎনা থোকহনবা য়াই।
- থৌরিশীংদা এক্সিদেন্ট থোকপা য়াই।
মখোয়গী কেরেক্টরনা মরম ওইদুনা, মৈনা চাকপসি ফিনা কুপ্তবা হকচাংগী শরুকশীংদনা, মরুওইনা খুৎ, খুদাং অমসুং কোক্তা খ্বাইদগী হেন্না থোক্কল্লি। নাকল অমরোমদা, ঈশীং অশাবনা পোকপা অসিদি, হকচাং অসিনা অশাবা মনিল, হায়বদি ঈশীং অশাবা নত্ত্রগা ঈনিল, ফেট নত্ত্রগা থাউ, অমসুং অতৈ অশাবা মহিশীংগা থেংনরুবা মতমদা থোকই। অদুবু মসিগী ফল অনিমক্তি চপ মান্নৈ, মসিনা উনশাদা শোকহল্লি। ‘মৈনা চাকপা’ অমা হায়বসি মৈনা চাকপা নত্ত্রগা ঈশীং অশাবনা পোকপা অনিমক খংনৈ। মৈনা চাকপনা থোকহনবা অমাং-অতা অসি উনশাদা ঙাংশিনবদগী হৌরগা ঈশীং হানবা ফাউবা, অমদি খরা হেন্না শাথীবা কেসশীংদনা, টিসুশীং মাং-তাকপা অসি য়াউই।
মৈনা চাকপা অয়াম্বদি য়ুমদা থোক্কল্লি, মরম অদুনা মফমসিদনি মখোয়বু লাইয়েংগদৌরিবসি; অমসুং য়ুমদা থোকপা মসিগী অয়াম্বা থৌদোকশীং অসি চাকখুমদা থোকপনা মরম ওইদুনা, অশোকপা অদু লাইয়েংবগী খ্বাইদগী ফবা মফম অসি চাকখুম্না ওইবা য়াই। অদুবু ঐখোয়না য়ারিবমখৈদি এক্সিদেন্ট অসি থোক্তনবা হোৎনগদবনি। ঐখোয়না নিংশিংগদবদি, চহি য়াম্লবশীং, নামা শোয়রবশীং অমসুং অঙাংশীং, মরুওইনা চৎপা ঙম্লক্লবা অঙাংশীং (toddlers) অসিনা খ্বাইদগী চাউনা রিস্ক লৈবা গ্রুপনি। অঙাংশীং অমসুং চহি য়াম্লবা অহলশীংদা থোকপা মৈনা চাকপা খুদিংমক সিরিয়স ওইনা (লুনা) লৌগদবনি।
মরুওইবা তৌরোইদবা খরা(Some important don'ts)
মৈনা চাকপনা হকচাংদা করি থোকহনবগে অমসুং প্রোফেসনেল এইদ ফংদ্রিঙৈদা নহাক্না করি তৌবা য়াবগে হায়বদু নৈনদ্রিঙৈদা, অশোক-অপনশীঙ অসি থোকপা মতমদা নহাক্না তৌরোইদবা থবক খরা মখাদা পীরি।
- অচাকপা অদুদা বত্তর (butter), তকখায়রবা চেং (flour) নত্ত্রগা বেকিং সোডা কৈদৌঙৈদা হাপ্লোইদবনি।
- ওইন্টমেন্ট, লোসন নত্ত্রগা থাউ অসি ত্রিটমেন্টগুম্না কৈদৌঙৈদা শিজিন্নরোইদবনি।
- ঈশীং হাল্লক্লবসু মদু কৈদৌঙৈদা থীন্দৎলোইদবনি নত্ত্রগা থুগাইরোইদবনি।
- মথৌ তাবখক্তদা নত্তনা অশোকপা মফম অদু পায়রোইদবনি নত্ত্রগা শোক্লোইদবনি।
- হকচাংদা নপ্লিবা অচাকপা ফি-রোল অদু কৈদৌঙৈদা চিংথোক্লোইদবনি।
হৌজিক্কী মতমগী ওইবা অয়াম্বা ফি-রোলশীংদি সিন্থেটিক ফাইবরদগী শেম্মী অমসুং মসিনা টোফিগুম্না শৌদোক্তুনা উনশাদা নপ্পী। করিগুম্বা নহাক্না মদু লৌথোক্নবা হোৎনরুরবদি, মদুনা উনশা অদু তৎহন্দুনা হকচাংদা কান্নদবা চৈনা পীগনি অমসুং মদুনা ইনফেক্সন লাকহনবসু য়াই। মৈনা চাক্লবা ফি-রোল অদু ষ্টেরাইল ওইরগনি অমসুং মদু অদুম থম্বীবনা খ্বাইদগী ফৈ।
ময়ামগী ওইবা লাইয়েং(General treatment)
মৈনা চাকপা অখন্নবা মখল খরা নত্তনা, অতৈ পুম্নমক্কীদি কমন ওইবা লাইয়েং অমা লৈ। য়াম্না পীকপা শরুক নত্তবা, খুদোংথীনিঙাই ওইবা, য়াম্না নাবা মৈনা চাকপা মফমশীংদু হান্না থীদোকউ। থৌদোক অয়াম্বা য়ুমদা মৈ চাকপা নত্ত্রগা পেট্রোল মৈ হৌবা রোদ এক্সিদেন্টগুম্বা এমর্জেন্সি থৌদোকশিংদা শোকপনা অয়াম্বা ওইগল্লি। মরম অদুনা হেল্প রুটিন (Help Routine)গী মচং ওইবা রুলশীং অসি শরুক অনি হেন্না মরুওই অমসুং পুক্নিং তপথনা লৈনবা অমসুং পাখৎলিবা অশোকপদুবু পুক্নিং থৌগৎকদবনি হায়বসি নিংশিংগদবনি অমদি মঙোন্দা পুকচেল তপ্পা উৎকদবনি অমসুং মতম পুম্বদা অহানবা থবক্না হান্না পাংথোক্তুনা, য়াম্না থুনা অদুবু সিষ্টেমেটিক ওইনা (নিয়ম অমদা) থবক তৌবা হৌগদবনি।
উনশা অমসুং টিসুশীং অসি অমুকপু চাকখ্রবদি, মহি-মনাই (fluid) য়াম্না মাংখিবগী থৌওং লাকপা য়াই। অশোকপা টিসুশীংদুনা মৈশা অদু ওমশিন্দুনা থমগনি অমসুং মদুনা মখা তানা অকায়-অতোয় থোকহনগনি। মরম অসিনা ঙন্না লাইয়েংবগী পান্দম অসি মৈশাদগী নান্থোকপসিনি। ফার্ষ্ট এইদকী লাইয়েং অসিনা অশোকপা টিসু অদুদা লৈরিবা টেম্পেরেচর অদু হন্থহনবা তাই।
মসিগী কেয়র (Care)
অশোকপা শরুক অদু অঈংবা ঈশীংদা লুপশীল্লু। মসি বাল্টিন নত্ত্রগা খুদেং, চাকখুমগী ঈশীং তাফম বেসিন (kitchen sink), নত্ত্রগা ইচম চম্না মৈনা চাকপা শরুক অদু অঈংবা ঈশীং কোঞ্জিন অমদগী ঈশীং তপ্না তপ্না থাদদুনা পাংথোকপা য়াই।
- মৈনা চাকপা শরুক অদু অঈংবা ঈশীংদা মিনট তরামঙারোম নত্ত্রগা অনাবা অদু লেপখিদ্রিবফাউবা লুপশিন্দুনা থমগদবনি। করিগুম্বা অশোকপা অদু লুপশিন্দুনা থম্বদা অরুবা ওইরবদি (খুদম ওইনা, মায়দা), তরু-তরুবা ফি মতেক অমা নত্ত্রগা অতৈ অমোনবা ফি অমা অঈংবা ঈশীংদা লুপ্লগা অশোকপদুদা থমগদবনি। মদু হঞ্জিন-হঞ্জিন (অমুক হন্না ঈশীং চোৎহন্দুনা) হোংদোকপা কাউগনু, অদুবু অশোকপা উনশাদুদা তকপদি (rub) তৌগনু। লাইয়েং অসিনা টিসুশীংদুদগী মৈশা (heat) খরদি লৌথোক্কনি অমসুং মখা তানা অকায়-অতোয় থোকহনবা, ঙাংশিনহনবা, ঈশীং হালহনবা অমসুং অনাবা ফাউবা থীংগনি।
- খুদোপ, খুজি, খোংউপ অমসুং হকচাংদা চেৎনা শিবা পোৎ-চৈ পুম্নমক হেক অশোক-অপন থোকপগা য়ারিবমখৈ থুনা লৌথোক্কদবনি, মরমদি পোমখৎলক্লবদি মখোয়দু কোন্না লৌথোকপদা অৱাবা ওইগনি।
- য়াম্না থীনা চাক্তবশীংদি নাবা ফাউবা হেক লেপখিবগা মফমদু কংহন্দুনা দ্রেসিং তৌশিনগদবনি। হেন্না চাউনা অমসুং লুনা চাকপশিংদি ঈশীংদগী লৌথোরকপা মতমদা তরু-তরুবা, ইষ্ট্রি তকপদা ঙাইরিবা, মতু য়াউদবা ফি (non-fluffy)না কোম্লপ্না য়েৎশিনবা য়াই (অরুবা মোনখুম ফি অসি খোংদা শোকপশীংগীদি খ্বাইদগী ফৈ)।
- দোক্টর অমা নত্ত্রগা এম্বুলেন্স অমা কৌ।
- পোষ্টেজ ষ্টাম্প (সেমি 2*21/2) অমদগী হেন্না পাক্না মৈনা চাক্লবদি, নহাক্না ঈংথহনবগী লাইয়েং চত্থহল্লবা মতুংদা দোক্টর অমনা শোয়দনা য়েংহনগদবনি।
- অপাকপা এরিয়া অমদা চাক্তুনা হোস্পিটালগী কেয়র মথৌ তারবদি, মফমদু য়ৌনবা চৎলিঙৈ মতমদা টাউৱেল অমদা উন য়োমসিন্দুনা অশোকপা মফম অদুদা হাপ্পা য়াই।
- অচাকপা উনশাদা ইনফেক্সন লাক্কনবা মরম্না মদু থীংনবগীদমক, চাকখ্রবা টিসু অদু কুপশীনবা য়াম্নমক মথৌ তাই। মসিনা অশোকপা মীওই অদুদা অশোকপদু মখা তানা উহন্দবা মরম্না পুক্নিং ৱাবসু হন্থহল্লি। হকচাং কুপশিন্নবগীদমক টেবল ফিদা নত্ত্রগা মোম্পাক ফিদক (নাইলোন নত্তবা) অসি য়াম্না চান্নৈ। অশোকপা মফমদুদা কুপ্পদদি খরা কোমহনবা তাই।
- দোক্টর নত্ত্রগা এম্বুলেন্স লাকপা ঙাইরিঙৈদা, অশোকপা মীওই অদুবু পুক্নিং লুমহল্লু। অঙাং অমবু পম্বীদুনা লক্নবীগদবনি: অদুবু মদুনা প্রোসেস অদুদা অশোয়বা থোক্তনবা চেক্সিনগদবনি।
অখন্নবা লাইয়েং মথৌ তাবা ফিভমশীংফি-রোল মৈনা চাকপা
করিগুম্বা ফি-রোলদু চাক্লগা লৈরিবা ওইরবদি, মৈরিশীংদু ঈশীংনা মুত্থৎকদবনি, নত্ত্রগা ব্লাঙ্কেট, কোট নত্ত্রগা অচৌবা ফি, লৈমায়দা থারিবা কার্পেট ফাউবা শিজিন্নরগা মীওই অদুদা কুপশিন্দুনা নুংশিৎকী সপ্লাই থীংজিন্দুনা মুত্থৎকদবনি। নহাক্না মুত্থৎকদৌরিবা মৈরি অদুনা নঙোন্দা ৱাইরক্তনবগীদমক ব্লাঙ্কেট অদু নহাক্কী নমাংদা ওইন পায়বদি কাউগনু।
- মৈনা চাকপা মীওই খুদিংমক পাখৎকনি, অমসুং কা অমদগী কা অমদা চেনবা য়াই, অমদি মদুনা মৈ অদু অতোপ্পা মফমদসু শন্দোরকপা য়াই, নত্ত্রগা অহাংবা মফমদা চেন্থোকপদগী অশেংবা (ফ্রেস ওইবা) নুংশিৎনা মৈদু অমুক্কা হেন্না চাকখৎহনবা য়াই। মরম অদুনা পেসেন্ট অদুবু লেংদনা লৈনবা পুক্নিং থৌগৎকদবনি।
- মৈরিশীং অদু হেক মুত্থৎখিবগা মথক্তা পীখ্রিবা মৈ চাকপগী কমন ওইবা লাইয়েং অদু মখা চত্থৌ।
মীত্তা কেমিকেল চোংখিবা/ চংখিবা
মসিনা মতম চুপ্পগী ওইনা মাং-তাকহনবা য়াই অমসুং মীৎ তাংহনবা ফাউবা য়াই, অমদি মরম অদুনা লাইয়েং পাংথোকপদা খোংজেল থুবা তাই। কেমিকেল অদু খুদক্তা দাইলুট (ময়াক হন্থহনবা) তৌগদবনি।
- অশোকপা মীওই অদু লোংনা হিপহনগদবনি, অমসুং খুবি অমসুং খুদোম্বীনা মীৎপান্দু কাথোকহন্দুনা মীৎকী মমাংলোমদা নাতোল্লোম থংবা নাকলদগী (কেমিকেল অদুনা অতোপ্পা মীৎ অদু শোকপা থীংনবা) অঈংবা ঈশীংদু লেপ্তনা হৈথৌ।
- মীৎপান্দু হাংদোক-হাংজিন কয়ারক হন্না তৌদুনা কেমিকেল অদু মীৎথুপ মনুংদা (lids) নপ্তুনা লৈহৌব্রা হায়বদু য়েংউ।
- চামথোকপগী প্রোসেস অসি য়ামদ্রবদা মিনট তরাদি চত্থৌ। মসি ঘরি য়েংদুনা পাংথোকউ, অমসুং মতমদু মপুং ফাদনা তোক্কনু।
- লাইয়েং চত্থরবা মতুংদা, মীৎপান্দু খুমজিল্লু, মীৎ মথক্তা পেদ অমা পোজিসন চানা থম্মু।
- অশোকপা মীওই অদু ৱাখল নুংঙাইহল্লু অমসুং এম্বুলেন্স অমা কৌ নত্ত্রগা মহাক অদু হোস্পিটালদা পু।
ইলেক্ত্রিক্না চাকপা (Electrical burns)
মসি এরিয়াদি য়াম্না পিক্না চাক্কল্লি, অদুবু মখোয় অসি য়াম্নদি লুবা (deep) ওইগল্লি। মখোয় অসি মহৌশানা করেন্ট (current) অদুনা হকচাংদা চংখিবা অমসুং থোকখিবা মফম (points of contact) অদু ওইগল্লি।
- অশোকপা মীওই অদু লাইয়েংবা হৌদ্রিঙৈদা করেন্ট স্বিটচ ওফ তৌ অমসুং প্লগ অদু লৌথোকউ।
- করিগুম্বা মীওই অদু ঈশিংদা তাবা ওইরবদি, নহাক লাপ্না লৈয়ু, মরমদি ঈশীং মনিল (moisture) অসি ইলেক্ত্রিসিটিগী অফবা কন্দক্টর অমনি। মরম অসিনা অশোকপা মীওই অদু পাম্বোম মখাদা চপ্তুনা পুগনু।
- অশোকপা মীওই অদু শ্বর হোল্লিব্রা হায়বদু চেক তৌ। করেন্ট অদুনা থবাক্তা ফাউদোকখিবনা মরম ওইদুনা হার্ট অমসুং শ্বর হোনবা লেপহনবা য়াই। করিগুম্বা মসিমক ওইরবদি কিস ওফ লাইফ অমসুং হার্ট মসাজ (Kiss of Life and heart massage) খুদক্তা হৌগদবনি।
- মৈনা চাকপগী ময়ামগী ওইবা লাইয়েং অদু চত্থৌ।
সোর্স: পোর্টেল কন্টেন্ট টিম


c: text/html

text:
দিজিটেল পেমেন্ট
সেক্সন অসিনা দিজিটেল পেমেন্টগী মতাংদা তাক্লি।
- য়ুনিফাইদ পেমেন্ট ইন্টরফেস
- সেক্সন অসিনা য়ুনিফাইদ পেমেন্ট ইন্টরফেসকী মতাংদা ইনফোর্মেসন পীরি।
- পোলিসিশীং অমসুং স্কিমশীং
- সেক্সন অসিনা দিজিটেল পেমেন্টশীংগা মরি লৈনবা পোলিসিশীং অমসুং স্কিমশীংগী মরমদা ইনফোর্মেসন পীরি।
- দিজিটেল পেমেন্টশীংগী কার্দশীং
- সেক্সন অসিনা দিজিটেল পেমেন্টশীংগী কার্দশীংগী মরমদা ইনফোর্মেসন পীরি।
- *99# সর্ভিস
- সেক্সন অসিনা *99# সর্ভিসকী মতাংদা ইনফোর্মেসন পীরি।
- দিজিটেল পেমেন্ট
- নহাক্কী দিজিটেল পেমেন্টশীং সেক্যুওর (শাফবা) ওইহন্নবগী থৌওং খরা পীরি।

robotstxt: allowed

filter: keep


text:
সাইন্স এক্সপ্রেস
তোপিক অসিনা সাইন্স এক্সপ্রেসকী মতাংদা ইনফোর্মেসন পীরি।
ৱাহৌদোক
“সাইন্স এক্সপ্রেস ক্লাইমেট এক্সন স্পেসিএল” হায়না অমুক হন্না দিজাইন তৌরবা “সাইন্স এক্সপ্রেস” অসি ইন্দিয়ান রেলৱেনা দিপার্টমেন্ট ওফ সাইন্স এন্ড টেক্নোলোজি (DST)গীদমক্তা শেমগৎপা 16-কোচ AC ত্রেন অমদা তোংবা ইনোভেটিভ মোবাইল সাইন্স এক্সিবিসন অমনি। এক্সপ্রেস অসি দিপার্টমেন্ট ওফ সাইন্স এন্ড টেক্নোলোজি, মিনিষ্ট্রি ওফ এনভাইরনমেন্ট, ফোরেষ্ট এন্ড ক্লাইমেট চেঞ্জ (MoEFCC) অমসুং মিনিষ্ট্রি ওফ রেলৱেগী য়ুনিক ওইবা কোলাবোরেটিভ ইনিসিএটিভ অমনি।
য়ুনিক মোবাইল এক্সপো অসি ওক্টোবর 2007দা DSTনা হৌদোকখি। মসিদগী হৌদুনা মসিনা ভারত শিনবা থুংনা কিমি 1,42,000 চত্তুনা অমসুং মফম 455দা উত্তুনা নিপাল্লক হন্না কোয়রুরে। সাইন্স এক্সপ্রেস অসিনা খ্বাইদগী চাউবা, খ্বাইদগী শাংনা চেনবা অমসুং খ্বাইদগী য়াম্না ভিজিট তৌবা মোবাইল সাইন্স এক্সিবিসন অমা ওইরে। মসিনা লিমকা বুক ওফ রেকোর্দসতা তরুকলক এন্ট্রি তৌখ্রে।
সাইন্স এক্সপ্রেসকী ফেজ I দগী IV ফাউবনা পৃথীবী শিনবা থুংনা সাইন্স অমসুং টেক্নোলোজিগী লমদা পাংথোক্লিবা কটিং-এদজ রিসর্চশীং উৎলি। ফেজ V দগী VII ফাউবসি বাইওদাইভর্সিটিগী থীমদা য়ুম্ফম ওই। ‘সাইন্স এক্সপ্রেস বাইওদাইভর্সিটি স্পেসিএল (SEBS)”গুম্না মসিনা ভারতকী মরাং কায়রবা বাইওদাইভর্সিটি অমসুং মসিগী কঞ্জার্ভেসনগী পাম্বৈশীং উৎলি। ‘সাইন্স এক্সপ্রেস ক্লাইমেট এক্সন স্পেসিএল (SECAS)’ অসিগুম্বা ফেজ VIII অসিনা ক্লাইমেট চেঞ্জগী গ্লোবেল চেলেঞ্জ অদু তাক্লি।
সাইন্স এক্সপ্রেসকী খ্বাইদগী নৌবা থীম
সাইন্স এক্সপ্রস ক্লাইমেট এক্সন স্পেসিএল (SECAS II)না মসিগী খোংচৎ অসি দিল্লিদা লৈবা সাফদরজঙ্গ রেলৱে ষ্টেসনদগী ফেব্রুৱারি 17গী অয়ুক্কী পুং 11দগী হৌখি। SECAS IIনা মসিগী খোংচৎ অসি গান্ধিনগরদা লোইশিন্দুনা ফেব্রুৱারি 17দগী সেপ্টেম্বর 8 2017 ফাউবা চেনগনি। মসিগী খোংচৎ অসিগী মনুংদা, সাইন্স এক্সপ্রেস অসিনা কিমি 19, 000 চৎকনি অমসুং লৈবাক অসিগী রাজ্য 20দা লৈবা ষ্টেসন 68দা এক্সিবিসন পাংথোক্কনি। থা তরেতকী খোংচৎ অসিদা SECASনা অহানবা ওইনা ত্রিপুরাদা চৎকনি।
এক্সপ্রেস অসিনা ক্লাইমেট চেঞ্জগী অন্দরষ্টেন্দিং হেনগৎহনবা, মসিগী উবা ফংবা ঈথীলশীং, অমসুং তোঙান-তোঙানবা ওইথোকপা য়াবা পাউখুমশীংগী মায়কৈদা কন্ত্রিব্যুট তৌনবা থৌরাংলি। SECAS II অসি দিপার্টমেন্ট ওফ সাইন্স এন্ড টেক্নোলোজি (DST), মিনিষ্ট্রি ওফ এনভাইরনমেন্ট, ফোরেষ্ট এন্ড ক্লাইমেট চেঞ্জ (MoEFCC), দিপার্টমেন্ট ওফ বাইওটেক্নোলোজি (DBT), মিনিষ্ট্রি ওফ রেলৱেজ এন্ড বিক্রম এ সরাভাই কম্যুনিটি সাইন্স সেন্টর (VASCSC)গী খুৎশম্নরবা ইনিসিএটিভ অমনি। MoEFCCনা খোঙথাং অসিদা সপোর্ট তৌবীনবগীদমক ৱাইল্ডলাইফ ইনষ্টিট্যুট ওফ ইন্দিয়া (WII)দা খংহনখ্রে।
কোচশীংগী পাক-চাউবা থীম খরগী মনুংদা, হৌজিক্কী ক্লাইমেট চেঞ্জ অসি মীওইবনা পায়খৎপা থবকশীংনা ওইহনবনি হায়বগী মেসেজগা কোন্নবা ক্লাইমেট চেঞ্জগী মনুংগী ওইবা মরমশীং; ক্লাইমেট চেঞ্জগী শাফু অমসুং মসি হন্থহন্নবা লম্বীশীং; ভারতনা লৌখৎলিবা এদাপ্টেসন ষ্ট্রাটেজিশীং অমসুং এদাপ্টেসনগী পাম্বৈশীং; মিটিগেসন অমসুং ইমপ্লিমেন্ট তৌরিবা তোঙান-তোঙানবা প্রোগ্রামশীং; ক্লাইমেট চেঞ্জগী ইন্টরনেসনেল নেগোসিএসনশীং অমসুং মীওইবা অমনা “হেন্দপ্রিন্ট হেনগৎহন্নবা অমসুং নহাক্কী ফুটপ্রিন্ট হন্থহন্নবা” করি তৌবা য়াবগে হায়বগী মীৎয়েং থম্বা লাইফষ্টাইল চোইসশীংগী কন্সেপ্টতা মীৎয়েং থম্বা অসিনচিংবসিনি।
এক্সিবিসন অসি মরুওইনা স্কুলগী ছাত্রশীংদা নত্তনা মীয়াম্নসু খংনিংবা ফাউবা অমসুং লায়বা মওংদা, ক্লাইমেট চেঞ্জগী তোঙান-তোঙানবা মশকশীংগা মরি লৈনবা কেস ষ্টদিশীং অমসুং মেটরিএলশীং, মসিবু থোকহল্লিবা সাইন্স, ইম্পেক্ট, এদাপ্টেসন এক্টিভিটিশীং, মিটিগেসনগী সোল্যুসনশীং অমসুং পোলিসি এপ্রোচশীংগা মরি লৈনবা ইনফোর্মেসন অসি মরুওইনা নৈনৈ।
এক্সিবিসন কোচ খুদিংমক্তা নৈনরিবা পাক-চাউবা থীমশীং
- কোচ 1: ক্লাইমেট চেঞ্জবু খংবা – ক্লাইমেট অসিবু সিষ্টেম অমা ওইনা য়েংবা, গ্রিনহাউস গ্যেস ইফেক্ট অমসুং হৌজিক লৈরিবা ক্লাইমেটকী অহোংবা অসি মীওইবগী থৌওংশীংনা ওইহনবনি হায়বগি মেসেজ অসিগা লোয়ননা ক্লাইমেট চেঞ্জ থোকহল্লিবা মনুংগী ওইবা মরমশীং খংজিনবা।
- কোচ 2: ক্লাইমেট চেঞ্জগী ঈথীল – টেম্পেরেচর হেনগৎলকপা, মোনশুনগী তোঙান-তোঙানবা মওংশীং, সমুদ্রগী ঈমায় হেনগৎলকপনা মরুওইবা সেক্টরশীং হায়বদি ঈশীং, লৌউ-শীংউ, উমং অমসুং বাইওদাইবর্সিটি, অমসুং মীওইবগী হকশেলদা করম্না ঈথীল পীবগে অমসুং মখোয় অসি করম্না হন্থহনগদগে হায়বা খংজিনবা।
- কোচ 3&4: এদাপ্টেসন – নুংতিগী ওইবা পুন্সি, এদাপ্টেসনগী ষ্ট্রাটেজিশীং অমসুং ফিল্ডগী লাকপা ষ্টোরিশীংদগী ফংবা এদাপ্টেসনগী কন্সেপ্টশীং অমসুং খুদমশীং। অর্বান অমসুং রুরেলগী ওইবা ফিভমশীংদা লৈবা এদাপ্টেসনগী ওপশনশীং অমসুং ভারতনা লৌরিবা এদাপ্টেসনগী এক্সনশীং।
- কোচ 5 অমসুং 6: মিটিগেসন – খুদমগা কোন্ননা কন্সেপ্ট অমসুং দিফিনিসন, বেলেন্স হঞ্জিহনবদা অহেনবা মীৎয়েং, রিন্যুএবল এনর্জি (RE) টেক্নোলোজিশীংগী খুত্থাংদা মৈখু থোকপা হন্থহনবা। ভারতনা ইমপ্লিমেন্ট তৌরিবা তোঙান-তোঙানবা প্রোগ্রামশীং অমসুং কার্বোন হন্থহন্নবগী থৌশিলশীং অমসুং RE ফুটপ্রিন্ট হেনগৎহন্নবগী মরুওইবা পান্দম।
- কোচ 7: ক্লাইমেট চেঞ্জগী মতাংদা ইন্টরনেসনেল নেগোসিএসনশীং - UNFCCC, IPCC অমসুং ইন্টরনেসনেলনা য়ানরবা এক্সন অমসুং টার্গেটশীংবু মশক তাকপা। ইক্যুইটি অমসুং কমন ওইবা অদুবু মান্নদবা রেস্পোন্সিবিলিটি, ক্যোটো (Kyoto) প্রোটোকোল অমসুং মেজর ওইবা COPগী অতৈ মরুওইবা আউটকমশীং, অসিনচীংবগী কন্সেপ্ট শন্দোক্না তাকপা।.
- কোচ 8: হেন্দপ্রিন্ট – স্কুলদা, লম্বীদা, য়ুমদা অমসুং ওফিসশীংদা মীওই অমনা করি তৌবা ঙম্বগে অমসুং ‘হেন্দপ্রিন্ট হেনগৎহল্লু। ফুটপ্রিন্ট হন্থহল্লু’ হায়বা মরুওইবা মেসেজ অসিগা কোন্নবা লাইফষ্টাইল চোইসশীংগি কন্সেপ্টতা মীৎয়েং থম্বা।
- কোচ 9 অমসুং 10 : বাইও-রিসোর্সশীংগীদমক বাইওটেক্নোলোজি অমসুং টাইগর কঞ্জার্বেসনদা অহেনবা মীৎয়েং থমদুনা মহৌশা কনবা অমসুং কেমিকেল ইকোলোজি অমসুং বাইওটেক্নোলোজিগী লমদা ভারতনা পায়খৎলিবা রিসর্চ অমসুং দিভেলপমেন্টকী ইনিসিএটিভশীং অসিনচিংবা থীমশীং কোনশীন্দুনা দিপার্টমেন্ট ওফ বাইওটেক্নোলোজি (DBT), গবর্ণমেন্ট ওফ ইন্দিয়ানা পাংথোকপা এক্সিবিসন।
- কোচ 11 : খনগৎলবা ইনোভেসনশীং, মীচম প্রজাগী হৈ-শীংবা উৎপা অমসুং ফগৎলবা রিএলিটি টেক্নিকশীং শিজিন্নবা ইনোভেটিভ প্রোজেক্ট অমা উৎলিবা নেসনেল ইনোভেসন ফাউন্দেসন (NIF)না পাংথোকপা S&Tগী ইনোভেসনশীং, সাইন্স এজুকেসন, DST স্কোলারশীপশীং অমসুং স্কিমশীং, S&Tগী করিয়রশীং, অসিনচিংবা থীমশীংদা পাংথোকপা এক্সিবিসন।
- কোচ 12: হরাউ-তয়াম্বনা থল্লবা এক্টিভিটিশীং, গেমশীং অমসুং সাইন্স, মেথমেতিক্স অমসুং এনভাইরনমেন্টকী পজ্জলশীং (puzzles)দা শরুক য়ানবগীদমক ক্লাস 4 অমসুং মসিগী মখাগী অঙাংশীংগীদমক্তা কিদস জোন অমা শেমগৎলি।
- কোচ 13: কোচ অসিদা লৈরিবা জোয় ওফ সাইন্স (JOS) হেন্দস-ওন লেব অসি ক্লাস 5-10গী ছাত্রশীংনা এনভাইরনমেন্ট, সাইন্স অমসুং মেথমেটিক্সকী কন্সেপ্ট অসি য়াম্না ইন্টরেষ্টিং ওইবা মওং অমদা খংজিন্ননবগীদমক এক্সপরিমেন্টশীং অমসুং এক্টিভিটিশীং পাংথোকপা য়াহনগদবা মফম অমনি। ওজাশীংগী ওরিএন্টেসনগীদমক্তা ত্রেনিং ফেসিলিটি অমসু শেমগৎলে।
ত্রেনগী লেমহৌরিবা শরুক অদুদা ভারত শিনবা থুংনা তোঙান-তোঙানবা রিসর্চ ইনষ্টিট্যুসনশীংনা পায়খৎলিবা ৱাইল্ডলাইফ অমসুং নেচর কঞ্জার্ভেসনগী থবকশীংনচিংবা তোঙান-তোঙানবা থীমশীংগী মতাংদা শেম্বা এক্সিবিসন লৈরি। অহেনবা ইনফোর্মেসন অসি www.sciencexpress.in হায়রিবা ৱেবসাইট অসিদা ফংগনি।
সোর্স: সাইন্স এক্সপ্রেস ৱেবসাইট


text:
চেকশিনবদি তঙাইফদে অদুবু থোইদোক্না মীপাইনিঙাইদি ওইদে হায়না ৱার্লদ হেল্থ ওর্গেনাইজেসনগী তীম অদুবু লুচিংলিবা এন. দেবদাসননা ফোঙদোকখি।
নিপা ভাইরাস শন্দোরকপগী মতাংদা অকি-তুজুংনিঙাই ওইবা অরানবা ইপাউ শন্দোকপা মীওইশিংদা পুলিসকী মাইগৈদগী চেকশিন-ৱা পীরি।
নিপা ভাইরাসকী মতাংদা খঙজিনগদবা মঙা
- হৈরা চাবা শেকপীদগী ওকতা অমসুং ওকতগী মীওইবদা শন্দোরকপা নিপা ভাইরাসনা মীওইবদা য়াম্না তাঙনা থোকপা থোপকী অরুম মখল অমনা নাহল্লি।
- অকনবা অরুম লাইহৌ, কোক চীকপা, নিংশা শ্বোর হোনবদা নুঙাইতবা অসিনচিংবসি নিপা ভাইরাসনা নাবগী খুদম চাংদমনি।
- হৌজিকমক্কী ওইনদি নিপা ভাইরাসকী তীকা/হিদাক থোকত্রি।
- ভাইরাস অসি ইহান হানবা ওইনা খৃঃকুমজা ১৯৯৮দা মালয়েসিয়াগী কাম্পুং সুঙাই নিপা হায়রিবা মফম অসিদা ওক মখল খরদা নাবা থেংনখি।
- হন্দক্কীসিগী মমাংদা বাংলাদেসকী মফম খরদা খৃঃকুমজা ২০০৪ দা মহীক অসি শন্দোরকপা থেংনখি।
- অরুম, কোকচিকপা, ওবা অমসুং চোকথবা।
- মীওই খরদা ইপীলেপসিগী লাইওংগা মান্ননা উৎপা য়াই।
- নুমিৎ ১০ দগী ১২ নি ফাওবা হায়রিবা মওংসি উৎথোক্কনি।
- খঙহৌদনা ৱান্থরকপা।
- থোপকী অরুমনা মরম ওইদুনা কাইনথংদা শিবা য়াই।
- খৃঃকুমজা ২০০১দা নোংচুপ বেঙ্গলগী শিলিগুরীদা মহীক অসিনা মীওই ৬৬ নাহনখি, ৪৫ শিখি।
- খৃঃকুমজা ২০১১দা বাংলাদেসতা মহীক অসিনা মীওই ৫৬ নাহনখি, ৫০ শিখি।
- য়াম্না মরৈ মুন্না ফুৎপা চাক, এঞ্ছাং চাবা।
- চৎথোকপদা মাস্ক উপ্পা।
- ওক লোইবা মফম অমসুং মসিগা হকথেংননা শোক্নহন্দবা।
- অশঙবা উহৈ ৱাহৈ মতম খরা চাবা লেপ্পা।
***Download Lakhipuronline Android App from Google Play store CLICK HERE


text:
নুপীগী হকশেল
- ইনখৎলকপা মীওইগী হকশেল
- তোপিক অসিনা ইনখৎলকপা মীওইগী হকশেলগা মরি লৈনবা ইসুশীং কুপ্না নৈনরি।
- মীরোনবীগী হকশেল
- সেক্সন অসিনা মীরোন্দ্রিঙৈ মমাং, মনুং অমসুং মতুংগী হকশেলগা মরি লৈনবা ইনফোর্মেসনশীং পীরি।
- মীরোল্লিঙৈ মনুংদা থোকপা খুদোংথীবা খুদমশীং
- তোপিক অসিনা মবুক কংবা মতমদা থোকপা খুদোংথীবা খুদমশীংগী মতাংদা ইনফোর্মেসন পীরি।
- মীরোনবী নুপী কাউন্সেলিং তৌবা
- তোপিক অসিনা মীরোনবী নুপিশীংবু করম্বা থীমগা মরি লৈননা কাউন্সেলিং পীগনি হায়বগা মরি লৈনবা ইনফোর্মেসন পীরি।
- এন্টি নেটেল চেক-অপকী চেকলিষ্ট
- তোপিক অসিনা এন্তি নেতেল চেক-অপকীদমক ইনগদবা চেকলিষ্টকী মতাংদা ইনফোর্মেসন পীরি।


text:
17th August 2018 |
থৌদাং পাউমীদগী
ইম্ফাল, অাগষ্ট ১৭ ঃজিরিবামদা ইলিগেল ইমিগ্রেন্টশিং চংশিল্লকপা থিংনবা জিরিবাম পুলিসনা চত্থরিবা ভেরিফিকেসনগী শরুক অমা ওইনা ঙসি ইরাই নুমিৎতা ত্রেনদা জিরিবামদা থুংলখিবা পেসেঞ্জর ৫২ চেক তৌবদা ভেলিদ দোকুমেন্টশিং পায়রমদবদগী হলহনখ্রে হায়রি৷
পাউ অসিনা মখা তানা হায়রিবদি, ইরাই নুমিৎ খুদিংগী জিরিবামদা ত্রেনশিং থুংলৈ৷ ঙসিসু মহৌশাগুম জিরিবাম রেলৱ ষ্টেসনদা ত্রেন থুংবগা জিরিবাম পুলিসনা নুপী ১০ অমসুং অঙাং ১০ য়াওনা পুন্না মীওই ৫২ ভেলিদ ওইবা দোকুমেন্টশিং য়াওব্রা হায়না চেক তৌখি৷ অদুবু ভেলিদ দোকুমেন্টশিং য়াওরমখিদে৷ মখোয় অয়াম্বনা জিরিবাম অমসুং বঙ্গাইচুংপাওদা সাইট সিয়িং লাকপনি হায়না ক্লেম তৌখি৷ অদুমকপু সাইট সিয়িংগী মিংদা খুদোংচাবা ফংলবদি মফম অসিদা লোন্না থুপ্না লৈশিল্লবা য়াবগী ওইথোকপা লৈবনা জিরিবাম দিষ্ট্রিক্ট পুলিসনা মীওইশিং অদু হলহনখ্রে৷
পনবা য়াবদি হৌখিবা ইরাই নুমিৎতসু ভেলিদ ওইবা দোকুমেন্টশিং য়াওদনা চংশিল্লকখিবা পেসেঞ্জর ৩৭ হলহনখিবগী থৌদোক লৈখ্রে হায়রি৷


text:
রিয়ুমেতোইদ অরথ্রাইটিস
তোপিক অসিনা রিয়ুমেতোইদ অরথ্রাইটিস থোকহল্লকপগী মরমশিং অমসুং মেনেজমেন্টকী মতাংদা খংহল্লি।
রিয়ুমেতোইদ অরথ্রাইটিস (RA) হায়বসি হকচাংগী শরুক অমহেক্তবু শোকহনবা য়াবা ক্রোনিক ইনফ্লেমেটরি দিজিজনি। ইপিদেমিওলোজিকেল দেটাগি মতুংইন্না ভারত্তা লৈবা মীশীংগী 0.75- 1%দি লায়না অসিনা নাই। মসি ঐখোয়গী হকচাংবু ইনফেক্সনদগী ঙাকথোক্লিবা ইম্যুন সিষ্টেমনা মশা-মউ ফবা টিসুশীংদা শোকহল্লকপা ওটোইম্যুন দিসওর্দর (autoimmune disorder) অমনি। সাইনোভিএল টিসু (synovial tissue) অসি RAগী মরুওইবা টার্গেটনি। রিয়ুমেতোইদ অরথ্রাইটিসনা খুৎ অমসুং খোংগী শরু তাংনচিংবা অপিকপা শরু তাংশীং অমসুং করিগুম্বা মতমদা খুউ, নিং অমসুং লেংজুমগী অচৌবা শরু তাংশীং অসিদা শোকহল্লি।
- শরু তাং অমগী সাইনোভিএল মেম্ব্রেন অসিনা RAগী ইনফ্লেমেটরি প্রোসেসকী অহৌবা মফমনি।
- লায়না অসিনা হেন্না নারক্লিবমখৈ, মসিনা কার্টিলেজদা অশোক-অপন থোকহল্লি অমসুং মখা তানা শরু তাং অদু মতম পুম্বগী ওইনা মথৌ তৌহন্দে।
পুন্সিবু মগুন লৈনা হিংবদা RAনা পীবা ঈথীল
রিয়ুমেতোইদ অরথ্রাইটিসনা থবক-থৌরমশীং অমসুং সামাজিক ওইবা পুন্সিদা নাকোয়ননা শোকহল্লি। RAনা নাবা মীওই কয়াদি চত্থোক-চৎশিন্দা মনিং তমদে অমসুং নোংমগী পুন্সিদা নুঙাইতবা য়াম্না থেংনৈ। লায়না অসিগী অহৌবা শরুক্তা, মরুওইনা পাঙ্গলনা থবক শুবা মীওইশীংদা থেংনবা য়াম্না মরুওইবা লাইওং অসি থবক নিংথীনা শুবা ঙমদবা হায়বসিনি। চাউরাক্না মীওই শরুক অহুম থোকপগী মনুংদা অমদি লায়না অসিনা নাবা হৌরকপা চহি 2গী মনুংদা লায়না অসিনা মরম ওইদুনা থবক শুবা তোকই অমসুং থবক শুবা তোকপা মীওইগী চাংসি মতম শাংলকপগা লোয়ননা হেনগৎলকই।
থোকহল্লিবা মরমশীং অমসুং রিস্ক ফেক্টর
রিয়ুমেতোইদ অরথ্রাইটিস থোকহল্লিবা মরম অসি খংবা ঙমদ্রি। মসি মালেম শিনবা থুংনা কন্না চত্থরিবা রিসর্চকী লম অমনি। রিয়ুমেতোইদ অরথ্রাইটিস থোক্লক্নবগী মরম অসি পারি-পুরিদগী থংথরকপনি (হেরিদিটি) হায়না থাজনৈ। অকোয়রোন্দা য়াউবা অকক্নবা ইনফেক্সন নত্ত্রগা ফেক্টর খরনা থৌজিনবদগী (trigger) লায়না অসিনা শোকহনবা য়াবা মীওইশীংগী ইম্যুন সিষ্টেমদা এক্টিভ ওইরকপদগী ওইহনবসু য়াই হায়বগী চিংনবা লৈ। মসিগী মথংদা লান্না মায়কৈ তাকখ্রবা ইম্যুন সিষ্টেম অসিনা হকচাংগী মশাগী ওইবা টিসুশীংদা লান্দাই অমদি মসিনা শরু তাংশিংদা ইনফ্লেমেসন থোকহল্লি।
অকোয়রোনগী মচাকশীংনসু রিয়ুমেতোইদ অরথ্রাইটিস থোকহনবদা শক্লোন খরা লৌবা মাল্লি। খুদম ওইনা হায়রবদা, মৈখু শিজিন্নবা, সিলিকাগী মেটরিএলদা এক্সপোজ তৌবা অমসুং ক্রোনিক পেরিদোন্টেল লায়নানা রিয়ুমেতোইদ অরথ্রাইটিস লাক্নবগী রিস্ক হেনগৎহল্লি।
খুদম অমসুং লাইওংশীং
টিসু ইনফ্লেমেসনগী চাংগী মখা পোন্না RAগী লাইওংশীংদি থোরক্লগা অমুক মাংখি। হকচাংগী টিসুশীং পোম্বা মতমদা, লায়না অসি এক্টিভ ওই। টিসু ইনফ্লেমেসন নেমথখ্রবা মতুংদা লায়না অসি ইনএক্টিভ (in remission) ওই। রিমিসনশীং (Remissions) অসি মশা মথন্তা নত্ত্রগা লায়েংবদগী ওইরকপসু য়াই অমসুং চয়োল, থা, নত্ত্রগা চহি কয়া চত্থবা য়াই। শোন্থরিঙৈগী মতমদা, লায়না অসিগী লাইওংশীং মাংখি, অমসুং মীওই অদুদা নাবা ফরবগুম্না ফাউই। লায়না অদুনা অমুক হন্না এক্টিভ ওইরক্লবা মতমদা (relapse), লাইওং অদু অমুক হল্লকই। লায়নাগী এক্টিভিটি অমসুং লাইওংশীং অমুক হল্লকপসিবু ফ্লেয়র (flare) হায়না খংনৈ। রিয়ুমেতোইদ অরথ্রাইটিসকী থৌওং অসি লায়না অসিনা নারবা মীওইশীংগী মরক্তসু খেৎনৈ, অমসুং ফ্লেয়র অমসুং রিমিসনগী মতমদি চাউরাকপা মান্নৈ।
RAগী লাইওংশীংগী মনুংদা চোকথবা, এনর্জি লৈতবা, চানিং-থক্নিংবা পোক্তবা, লাইহৌ নেম্না হৌবা, মসল অমসুং শরু তাং চিকপা, অমসুং চপ তিংনা তিং-তিং লাউবসি য়াউই। মসল অমসুং শরু তাং চপ তিংবসি মহৌশানা অয়ুক অমসুং ইনএক্টিভ ওইবা মতমদনা হেন্না উবা ফংই। মসিবু মোর্নিং ষ্টিফনেস (morning stiffness) অমসুং পোষ্ট-সিদেন্টরি ষ্টিফনেস (post-sedentary stiffness) হায়না খংনৈ। অরথ্রাইটিস অসি দিজিজ ফ্লেয়রগী (disease flares) মতমদা য়াম্না কমন ওই।
লাইওং খংদোকপা
রিয়ুমেতোইদ অরথ্রাইটিসকী লাইওং খংদোক্নবগী অহানবা খোংথাং অসি দোক্টর অমসুং পেসেন্টকী মরক্তা মিটিং অমা শিনবা হায়বসিনি। দোক্টরনা লাইওংশীংগী হিষ্টরি অমা রিভিয়ু তৌই, শরু তাংশীংদু ইনফ্লেমেসন লৈব্রা, লিংব্রা, পোম্ব্রা, অমসুং অশোয়-অরাক লৈব্রা, উনশাদা রিয়ুমেতোইদ নোদ্যুলশীং (উনশা মখাদা অপোম্বা, মরুওইনা খুনিং নত্ত্রগা খুৎশাশীংদা) লৈব্রা, অমদি হকচাংগী অতৈ মফমদা ইনফ্লেমেসন লৈব্রা হায়বদু চেক তৌই। অকক্নবা ঈগী অমসুং X-রেগী টেষ্টশীং লৌই। লাইওং খংদোকপসি লাইওংগী মওং-মতৌ, শরু তাং চিকপগী মফমশীং, অমসুং ঈ অমদি X-রেগী ফলশীংদা য়ুম্ফম ওইগনি। লাইওং অমা মপুংফানা খংদোক্নবগীদমক দোক্টরগী ভিজিট কয়া মথৌ তারকপা য়াই।
তোঙান-তোঙানবা লাইয়েংগী ওপশনশীং
RAগী লাইয়েংগীদমক্তা তোঙান-তোঙানবা ওপশনশীং ফংই। ওপশনশীং অসি লায়না অসিগী তাংকক কয়াদা শিজিন্নগনি অমসুং লায়না অদুগী শাথীবগী চাংদা য়ুম্ফম ওইদুনা খনগনি।
মখাদা পীরিবসি শিজিন্নরিবা হিদাক-লাংথকশীংগী শম্লপ্পা মশক্নি:
- এনালজেসিকশীং অমসুং নন-ষ্টেরোইদেল এন্টি-ইনফ্লেমেটরি দ্রগশীং (NSAIDS): নাবা হন্থহনবদা শিজিন্নৈ।
- কোরটিকোষ্টেরোইদ: ইনফ্লেমেসন হন্থহনবা অমসুং পোম্বা, উনশা ঙাংশিনবা, হাক্কচবা অমসুং এলর্জিগী রিএক্সন হন্থহনবদা শিজিন্নৈ।
- দিজিজ-মোদিফাইয়িং এন্টিরিয়ুমেটিক দ্রগশীং (DMARDশীং): শরু তাংশীং নাবা অমসুং পোম্বা হন্থহনবদা অমসুং শরু তাং তপ্না তপ্না শোকচিল্লকপা হন্থহনবদা শীজিন্নৈ।
- বাইওলোজিক রেস্পোন্স মোদিফাইয়র: ইনফ্লেমেসন থোকহল্লিবা ইম্যুন সিষ্টেমগী শরুকশীং অদু খনগত্তুনা ব্লোক তৌই।
লায়নাসিনা নাবদগী থীংবা (Prevention)
হৌজিক্কী ওইনদি, রিয়ুমেতোইদ অরথ্রাইটিস থীংনবগী অকক্নবা পাম্বৈ লৈত্রি। মরমদুনা মৈখু শিজিন্নবা, সিলিকা মেটরিএলদা এক্সপোজ তৌবা অমসুং ক্রোনিক পেরিদোন্টেল দিজিজ লৈহন্দবা হায়বসিনা রিয়ুমেতোইদ অরথ্রাইটিস নারক্নবগী রিস্ক লৈহনবা মরম্না, কন্দিসনশীং অসি লৈহল্লোইদবনি।
রিয়ুমেতোইদ অরথ্রাইটিসনা নারবা পেসেন্টশীংগী প্রোগ্নোসিস (আউটলুক)
ঙন্না অমদি চেক্সিন্না লায়েংহৌবা হায়বসি রিয়ুমেতোইদ অরথ্রাইটিসনা নারবা মীওইশীংগীদি খ্বাইদগী ফৈ। লায়না অসিবু কন্ত্রোল তৌবা ঙম্বগা মরি লৈনবা মপুংওইবা এটিট্যুট অদু চহি চা অসিনা হৌরকপদগীদি য়াম্না হোংলে। হৌজিক্টি দোক্টরশীংনা ফ্লেয়র-অপশীং থীংদুনা এক্টিভ দিজিজগী খুদমশীং মুত্থৎনবা হোৎনরি। লায়না অসি কন্ত্রোল তৌবা য়াই অমসুং দোক্টর অমসুং পেসেন্টনা অপুনবা থৌদাং লৌমীন্নদুনা হকশেল ফনা হিংবা য়াই।
RAনা নাবা মতমদা ইশানা ইশাবু চেক্সিন থৌরাং লৌজবগী মরুওইবা
লায়না অসিগা লোয়নদুনা নুংঙাই-য়াইফনা হিংবগী মরুওইবা থৌদাং অসি পেসেন্টশীংদুগী মখুত্তা লৈ। মশানা মশাগী চেক্সিন-থৌরাং লৌজবা মীওইশীংদুদা নাবা হন্থৈ অমসুং দোক্টরদা ভিজিট তৌবগী চাং হন্থৈ। মখোয়না হেন্না ফবা পুন্সি মহিং অমদসু হিংই। পেসেন্টকী এজুকেসন, অরথ্রাইটিস সেলফ-মেনেজমেন্ট প্রোগ্রামশীং অমসুং সপোর্ট গ্রুপশীংনা মীয়ামদা লায়না অসিগী মরমদা হেন্না খংহন্দুনা মখোয় মশাগী চেক্সিন-থৌরাং লৌবা ঙমহল্লি।
মতম নাইনা মোনিটর তৌবা অমসুং চেক্সিন-থৌরাং লৌখৎপা
মতম নাইবা মেদিকেল কেয়র অসি লায়না অসিগী কোর্স অসি মোনিটর তৌবদা, ইফেক্টিভনেস অমসুং হিদাক-লাংথক্কী সাইদ ইফেক্টশীং খংদোকপদা অমসুং মথৌ তাবা মতুংইন্না থেরাপি হোংদোক-হোংজিন তৌবদা য়াম্না মরু ওই। মোনিটর তৌবা হায়বসিদা দোক্টরদা চাং নাইনা চৎপা হায়বসিসু য়াউরি। চাং নাইনা ব্লদ টেষ্ট, য়ুরিন এনালাইসিস, অতৈ লেবোরেটরি টেষ্ট তৌবা অমসুং x-রে লৌবা হায়বসিসু মসিগী শরুক অমনি।
RAগী মতাংদা তোইনা হংবা ৱাহংশীং (FAQs)
অরথ্রাইটিস হায়বা টর্ম অসিনা শরু তাংশীং চপ তিংববু (stiffness) খংনহল্লিব্রা?
অরথ্রাইটিস হায়রগা শরু তাং পোম্ববু (inflammation) খংনহল্লি। পোম্বসিনা শরু তাং চপ তিংবনচিংবা লাইওংশীং থোকহল্লি। মসিনা নাবা, পোম্বা, উনশা ঙাংশিনবা, অমসুং শাবনচিংবসু থোকহল্লি।
করিগীদমক্তা রিয়ুমেতোইদ অরথ্রাইটিস (RA) অসি অরথ্রাইটিসকী অতৈ মওংশীংদগী তোঙাল্লিবনো?
রিয়ুমেতোইদ অরথ্রাইটিস (RA) অসি অরথ্রাইটিসকী অতৈ মওংশীংদগী তোঙাল্লি মরমদি মসি সিমিত্রিকেল (symmetrical) ওই, হায়বদি মসিনা হকচাংগী নাকল অনিমক শোকহল্লি। অরথ্রাইটিসকী অতৈ মখলশীংনদি হকচাংগী শরুক অমখক্তমক শোকহনবা য়াই।
রিয়ুমেতোইদ অরথ্রাইটিস অসি নুপী নত্ত্রগা নুপাগী মরক্তা করম্বদনা হেন্না শাথীবগে?
রিয়ুমেতোইদ অরথ্রাইটিসনা নুপাদগী নুপীশীংদনা শরুক অহুম হেন্না শোকহল্লি, অমসুং লাইওংশীং অসি নুপীশীংদনা শাথীবসু হেল্লি। RAনা নুপীশীংদা ঙল্লিঙৈ মতমদা শোকহনবা হেল্লি, অমসুং নুপাশীংদনা লায়না অসিগী রিমিসনগী (remission) চাং হেল্লি।
রিয়ুমেতোইদ অরথ্রাইটিস অসি করম্বা ফেক্টরনা খ্বাইদগী হেন্না থোকহনবগে?
রিয়ুমেতোইদ অরথ্রাইটিসপু ওইহল্লকপা য়াবা মরম অমসুং রিস্ক ফেক্টর কয়া লৈ, অমদি মখোয়দুগী মনুংদা জিনেটিক্স (Genetics) হায়বসিসু কম্পোনেন্ট অমনি। নুপীশীংদা RA অসি হেন্না থোকপা মরম্না হোর্মোনশীং অসিসু অতোপ্পা মরম অমনি হায়না লৌনৈ, অমসুং মসিদা এষ্ট্রোজেননা (estrogen) মরুওইবা রোল অমা লৌই হায়না খন্নৈ। অকোয়রোন অসিসু ফেক্টর অমা ওইবা য়াই। সিলিকা, উ, নত্ত্রগা এসবেষ্টোজ (asbestos)গুম্বা অকক্নবা উফুল মখলশীংদা এক্সপোজ তৌবা অমসুং মৈখু শীজিন্নবনসু লায়না অসিনা নাহল্লক্নবগী অহেনবা রিস্ক লৈহল্লি। RAনা মরম ওইদুনা ভাইরেল নত্ত্রগা বেক্টেরিএল ইনফেক্সনশীং থোকহনবা য়াই হায়না লৌনৈ অদুবু মসি হৌজিকসু থীজিল্লি।
রিয়ুমেতোইদ অরথ্রাইটিসনা নাবা মীওইশীংদা নুমিদাংদনা হেন্না শরু চপ তিংবা (stiffness) থোকহনব্রা?
রিয়ুমেতোইদ অরথ্রাইটিসনা নাবা মীওইশীংদা অয়াম্বদা অয়ুক্কী মতমদা নত্ত্রগা ইনএক্টিভ ওইবা মতম লোয়রকপদা মসল অমসুং শরু তাং চপ তিংবগী থৌওং অসি থেংনগল্লি।
সর্জরি হায়বসি RA লাইয়েংনবগী অমত্তা ঙাইরবা লম্বীরা?
রিয়ুমেতোইদ অরথ্রাইটিস লায়েংবদা মহৌশানা হিদাক-লাংথক চাবা, এক্সরসাইজ তৌবা, পোত্থাবা অমসুং শরু তাংশীং ঙাক-শেনবগী অপুনবা লায়েং চংই। কেস খরদদি সর্জরিগী মথৌ তাবসু য়াই।
RAগী লাইওংশীং খংহৌদনা থোক্লকপা নত্ত্রগা হেন্না ফৎচিল্লক্তবনা করি খংহনবগে?
ফ্লেয়র (flare) অমা হায়বসি, হকচাংদা নাবা, পোম্বা, উনশা ঙাংশিনবা, শাবা নত্ত্রগা উনশা লিং-লিং লাউবগুম্বা রিয়ুমেতোইদ অরথ্রাইটিসকী লাইওংশীং খংহৌদনা থোক্লকপা, হেনগৎলকপা, নত্ত্রগা হেন্না ফৎচিল্লক্তববুনি। ফ্লেয়রশীংসি নুমিৎ নত্ত্রগা চয়োল কয়া লৈবা য়াই।
রিয়ুমেতোইদ অরথ্রাইটিস নাবনা, শরু তাংশীংগী মওং-মতৌ নাইদবসি (deformity) ক্রোনিক ইনফ্লেমেসননা থোকহল্লি হায়বসি চুম্ব্রা?
মসি চুম্মী। রিয়ুমেতোইদ অরথ্রাইটিসনা থোকহনবা ক্রোনিক ইনফ্লেমেসনসিনা কারটিলেজ মাং-তাকহনবা, শরু শোন্থবা, অমসুং শরু তাং মওং নাইদবগী থৌওং অসি পেসেন্ট খরদা থোকহল্লকপা য়াই। শরু তাং মাং-তাকহনবা হায়বসি লেপ্তনা চত্থরকপা থৌওংনি অমসুং মতম শাংনা লৈবা য়াই।
লায়না অসিগী রিস্ক অসি করিনা হেনগৎহনবগে?
রিয়ুমেতোইদ অরথ্রাইটিসনা নুপাদগী নুপীদনা শরুক 2দগী 3 ফাউবা হেন্না নাহল্লি। মসি চহি 40 অমসুং 60গী মরক্তা লৈবা মীওইদনা অয়াম্বা নাই। রিয়ুমেতোইদ অরথ্রাইটিস অসি ষ্টেজ অমদা হেক্তা হৌরকপা য়াই, অদুবু মসি অয়াম্বা মতমদা মপুং মরৈ ফারকপা মতমদা হৌগল্লি। মৈখু শিজিন্নবা হায়বসি অতোপ্পা মরুওইবা রিস্ক ফেক্টর অমনি।
রিয়ুমেতোইদ অরথ্রাইটিসকীদমক্তা হিদাক-লাংথক্কী মথক্তা করম্বা লাইয়েং শিজিন্নগদগে?
- শরু তাংশীংগী ফঙ্কসন হেনগৎহন্নবা ফিজিকেল এক্টিভিটি পাংথোকপা।
- ওকুপেসনেল থেরাপি। মসিনা নঙোন্দা নোংমগী ওইবা থবক-থৌরমশীং পাংথোক্লিঙৈদা শরু তাংশীংনা লেং-ওৎপসি করম্না মেন্টেইন তৌগদগে হায়বা খংহনবদা মতেং পাংই।
- হাউসহোল্ড এইদশীং নত্ত্রগা মোবিলিটি এইদশীংনচিংবা এসিষ্টিভ দিভাইসশীং শীজিন্নবা।
- হকচাংদা নাবা অমসুং পুক্নিং ৱাবা হন্থহন্নবা লমচৎ-শাজৎ শেমদোকপগী টেক্নিকশীং শিজিন্নবা। মসিগী মনুংদা শ্বর হোনবগী এক্সরসাইজশীং অমসুং মসল রিলাক্সেসনগুম্বা বাইওফিদবেক অমসুং রিলাক্সেসন থেরাপি অসিসু য়াউই।
- কাউন্সেলিং তৌবা। মসিনা নহাকপু মতম শাংনা নাবা অমসুং দিসএবিলিটিবু মায়পাক্না থেংনবা ঙমগনি।
সোর্স:প্রোফ (দা) সুকুমার মুখরজি, MD, FRCP (Lond), FRCP (Edin), FICP, FIAMS, FSMF,এক্স প্রোফ. & HOD, মেদিকেল কোলেজ কোলকতা পম্পিতা চক্রবর্টি, MSc. মাইক্রোবাইওলোজি Ph.D রিসর্চ ফেলো, IPGME & R অমসুং SSKM HOSPITAL, কোলকতা-700 020ইমেইল: pampita.chakraborty@gmail.com


text:
ফার্ষ্ট এইদ
মীপুম খুদিংমক্না খংগদবা মচং ওইবা ফার্ষ্ট এইদকী থৌওংশীং মফমসিদা শন্দোক্না তাক্লি।
- ফার্ষ্ট এইদকী তৌগদবশীং
- তোপিক অসিনা মীওই খুদিংমক্না খংবা মথৌ তাবা ফার্ষ্ট এইদকী তৌগদবশীংগী মতাংদা ইনফোর্মেসন পীরি।
- মৈনা চাকপা অমসুং ঈশীং অশাবনা নত্ত্রগা মনিলনা পোকপা
- মৈনা চাকপদগী থোকপা অশোক-অপনগা মরি লৈনবা মচং ওইবা অচুম্বশীং (ফেক্টশীং) অমসুং মদুদা পীগদবা ফার্ষ্ট এইদ (অহানবা লাইয়েং) অদু মফমসিদা শন্দোক্না তাক্লি।
- মরুওইবা লাইফ সপোর্ট টেক্নিকশীং
- তোপিক অসিনা মরুওইবা লাইফ সপোর্ট টেক্নিকশীং, তৌগদবা অমসুং তৌরোইদবশীং, অসিনচিংবা তাক্লি।
- 108 এমর্জেন্সি রেসপোন্স সর্ভিস
- 108 সর্ভিসশীং
- ফ্রোষ্টবাইট
- তোপিক অসিনা ফোর্ষ্টবাইটকী (Frostbite) মরমদা অমসুং মসিনা শোকহল্লকপা মতমদা লৌগদবা চেক্সিন-থৌরাংগী মতাংদা শন্দোক্না খংহল্লি।
- য়ুৱার হারিঙৈদা করি তৌগদগে
- তোপিক অসিনা য়ুৱার হারিঙৈদা শাফনা লৈনবগী পাংথোক্কদবা থৌওংশীংগী মতাংদা ইনফোর্মেসন পীরি।
- হিট ৱেব কন্দিসনশীংদা পাংথোক্কদবা হকশেলগী থৌওংশীং
- তোপিক অসিনা হিট ৱেভ কন্দিসনশীংদা মেনেজ তৌনবা হকশেলগী থৌওংশীং পীরি।


text:
18th August 2018 |
ইম্ফাল, অাগষ্ট ১৮ঃ ঙসি অাগষ্ট ১৮ অসিদা কেৱাইকেএলগী ২৫ শুবা অথৌবশিংগী নিংশিং নুমিৎ থৌরম মপুং ফানা পাঙথোকখ্রে হায়না অাইননা থিংখ্রবা লুপ অসিগী পব্লিসিতি এন্দ রিসার্ছকী দিপ্যুটি সেক্রেটরি থোইবা মঙাংনা থদোরকপা চেরোল অমনা হায়রি৷
চেরোল অসিনা মখা তানা হায়রিবনা,অথৌবশিংগী নিংশিং নুমিৎ থৌরম অসি লুপ অসিগী অহানবা, অনিশুবা অমসুং অহুমশুবা বট্টালিয়নশিংদা মপুং ফানা পাঙথোকখি৷ লোয়ননা থৌরম অসি য়ুনিটশিং, টেক্নিকেল য়ুনিটশিং অমসুং কংলৈপাক্কী মফম খুদিংমক্তা লৈরিবা য়ুনিটশিংদা মপুং ফানা পাঙথোকখ্রে৷
নিংশিং নুমিৎ অসিগী মপুং ওইবা থৌরমদি লুপ অসিগী অহানবা বট্টালিয়নদা পাঙথোকখিবা থৌরমনা ওইখি৷ থৌরম অসিদা লুপ অসিগী জেনরেল সেক্রেটরি কে কোরৌনা অথোইবা মীথুংলেন, ভাইস চিয়ারমেন তোইজম ইবোচৌনা থৌরম মপু, এক্টিং সি ইন সি মীয়ামগী য়াওল লান্মী (এমৱাইএল) কেঐচ নিমাই অমসুং কেসিপিগী ১৩১ বট্টালিয়নগী সিও কমরেদ পুন্সিবনা ইকাই খুম্নবা মীথুংলেনশিং ওইদুনা শরুক য়াখি৷
অথোইবা মীথুংলেননা মৈরা চুখৎতুনা, থৌরম মপুনা লুপ অসিগী ফিরাল তঙ্খাই চিংথদুনা অমসুং য়াওন পাথৌশিংনা লৈখিদ্রবা অথৌবশিংগী মফমদা মিনিট ২ তুমিন্না লেপ্তুনা ইকাই খুম্নবা উৎপগা লোয়ননা থৌরম অদু হৌদোকখি৷
লৈখিদ্রবা অথৌবশিংদা লৈখিবা কৎথোকপা ঙম্বগী থৌনা অদু ঙসিগী য়াওল্লোয়শিংনা খুদুং ইন্দুনা মাঙলোমদা করম্না চঙশিনগদগে হায়বা ৱারোল পীখি৷
অথোইবা মীথুংলেনগী ৱারোলদা লুপ অসিগী জেনরেল সেক্রেটরিনা ইরৈবাক্কী নিংতম্বা অমসুং ৱসিয়াগী য়াওল অসি মায় পাক্না পুরক্নবগীদমক ঐখোয়না হনবা লৈতনা অপুনবা য়াওল লান্থেং অমা য়েক্নবদা চঙজদবা হায়বা ৱাখল্লোন অসিনা মাঙদা থম্লগা কত্থোকপগা লোয়ননা লান্থেংমিন্নবা চঙই হায়না ফোঙদোকখি হায়রি৷
কেৱাইকেএলগী ভাইস চিয়ারমেননা পীখিবা থৌরম মপুগী ৱারোলদা, ঐখোয়গী অহানবা খোঙথাংদি কংলৈপাক অমসুং ৱসিয়া লমদম অসিগী অপুনবা নিংতম্বা পুরকপনি৷ নিংতম্বা ফংলবা মতুংদা ৱসিয়া লমদম অসিগী মরাইবক ঐখোয় ইশানা ইরোমদোম লেপচবা ঙম্লক্কনি৷
নিংতমদবা খুন্নাইনা মশাগী মরাইবক লেপচবা খক ঙম্লোই৷ ঐখোয় খুদিংমক অমত্তা ওইনা লেপমিন্নদুনা অথৌবশিংনা পীরম্বা য়েক্নবদা চঙজদবা হায়বা কত্থোকপদা য়ুম্ফম ওইবা ৱাখল্লোন অসিগা লোয়ননা য়াওল লান্থেং অসি মাঙলোমদা চঙশিনমিন্নসি হায়না ফোঙদোকখি হায়রি৷


text:
নুংশিরবা ইরৈবাকচাশিং !
ঐখোয়গী লৈবাক ভারতকী চৎনবীদা থবক তৌবা হায়বসি মথৌ ফজনা পাঙথোকপনি – থবক তৌবনা অথোইবা ধর্ম্মনি। চহী অমগী মমাঙদা নহাক্না ঐঙোন্দা লৈবাক অসিগী প্রধান সেবক অমা ওইনা থবক তৌনবা থৌ অদূ শিন্নখি। ঐহাক্না থৱায় হকচাং য়াওনা থম্মোয় শেংনা ঐনা নোংমগী মিকুপ খুদিং কৎথোকতুনা মীয়ামগী অপাম্বা ফংনবা হোৎনখি। ভারতকী ৱারিদা থাজবা লৈরকত্রবা মতমদা ঐখোয়না লৈবাক ঙাকপা হৌখি।
শেঞ্জা-থুমজা অমসুং ৱারেপ লৌবা ঙমদবনা লৈঙাক অসি শিথরম্মী। পোৎচৈগী মমল হেনগৎপা অমসুং শেঞ্জা-থুমজাগী লৈতাদবনা মীয়াম উপায় লৈতবা ফিভম অমদা হুন্দোক্লমখি। য়াম্না থুনা থবক লৌখৎপা দরকার ওইখি। অসিগুম্বা শিংনবা অসি ঐখোয়না মওং তানা থেংনখি। পোৎচৈগী মমল খুদক্ত হন্থহনখি। মরা চেৎপা, থৌশিলদা য়ুমফম ওইবা সরকার অসিনা শোৎথরবা শেল-থুমগী ফিভম ফগৎহনখি। মমল য়াম্লবা মহৌশাগী লনশিং অখন্নবা মীওই খরদা পীথোক্লম্বা অদুগী মহুৎ নিয়ম চুম্না ওক্সন তৌরে।
এস আই তি লিংখৎতুনা অমসুং অকনবা ব্লেক মনি লো শেমদুনা অমদি মালেমগী লৈবাকশিংগা পাউ ফাওনদুনা ব্লেক মনিগী ময়োক্তা অকনবা থবক লৌখৎলে। অচুম্বদা য়ুমফম ওইদুনা শেনজা-থুমজা লৈতবা লৈঙাক অমা লৈহল্লে। হৈশিংবা অমসুং মীগী অৱাবা খঙবা পুনশিনদুনা থবক শুবগী মওংদা অচৌবা অহোংবা লৈরে। তিম ইন্দিয়াগী ৱাখল্লোন শাখৎতুনা জাতিগী চাওখৎ-থৌরাংগী থবক্তা রাজ্য সরকারশিং শরুক য়াহল্লে। য়াম্না মরুওইনা ঐখোয়না সরকারদা লৈরম্বা থাজবা অদু হনজিনহল্লে। অন্ত্যোদয়াদা য়ুমফম ওইদুনা ঐখোয়গী সরকার অসি লায়রবশিংদা কৎথোক্লে। লায়রবগী মায়োক্তা লান থেংনবা ঐখোয়গী লান্মী ওইনবা ঐখোয়না লায়রবশিংদা শক্তি পীরে।
স্কুলশিংদা তোইলেৎ শানবা, আই আই তিশিং, আই আই এমশিং, এ আই আই এম এসশিং লিংখৎপা, অঙাংশিং তিকা থাবা, মীয়াম স্বচ্ছ ভারত মিসনদা শরুক য়াহনবা, শিন্মীশিংদা পেন্সন পীবা, মহৌশাগী অমাং-অতা নংলবা লৌমীশিং মতেং পাংবা, মীয়ামদা সবসিদি হকথেংননা পীবা, অপীকপা ললোনবশিংদা বেঙ্ককী খুদোংচাবা ফংহনবা, লৌবুক্তা ঈশিং ফংহনবা, গঙ্গা শেংদোকপা, ২৪x ৭ মৈ ফংহনবা, লৈবাক শিনবা থুংনা লম্বী-থোঙ শেমগৎপা, য়ুম লৈত্রবশিংগী য়ুম শাবা, স্মার্ত সিতিশিং লিংখৎপা, অৱাং-নোংপোক শম্নহনবা অমসুং নোংপোক ভারত শেমগৎপা য়াওনা অতৈ স্কিম কয়া সরকার অসিনা পায়খৎলি।
মরূপশিং, মসি হৌবদা ঙাইরি। ঐখোয়গী পান্দমদি, পুন্সি মহিং ফগৎহনবা, শেমগৎ শাগৎপা অমসুং থবক ফজনা তৌবনি। নহাক্না মঙলান্দা খল্লিবা অমসুং নিংতম লান্মীশিংনা পামজরম্বা ভারত অদু ঐখোয়না শেমগৎকনি। মসিগীদমক ঐনা অদোমগী বর নিজরি ।
মতম চুপ্পদা অদোমগীদমক লৈজরি।
জয় হিন্দ।


text:
স্কিমশীং- ওর্গানাইজ তৌদবা সেক্টর
সেক্সন অসিনা ওর্গানাইজ তৌদবা সেক্টরগী য়াইফ-থৌরাংগীদমক পাইখৎলিবা মরি লৈনবা মখল-মখা কয়াগী স্কিমশীংগী ইনফোর্মেসন পীরি
- প্রধান মন্ত্রি রোজগার প্রোটসাহন যোজনা
- তোপিক অসিনা প্রধান মন্ত্রি রোজগার প্রোটসাহন যোজনাগী মতাংদা ইনফোর্মেসন পীরি।
- সেন্ত্রেল সেক্টর স্কিম ফোর রিহেবিলিটেসন ওফ বোন্দেদ লেবরর -2016
- তোপিক অসিনা সেন্ত্রেল সেক্টর স্কিম ফোর রিহেবিলিটেসন ওফ বোন্দেদ লেবরর -2016গী মতাংদা ইনফোর্মেসন পীরি।
- শীন্মীশীংগী রিভাইস তৌরবা ইন্টিগ্রেটেদ হাউসিং স্কিম
- তোপিক অসিনা শীন্মীশীংগী রিভাইস তৌরবা ইন্টিগ্রেটেদ হাউসিং স্কিমগী মতাংদা ইনফোর্মেসন পীরি।


text:
এন্ত্রিপ্রেন্যুওরশিপ
সেক্সন অসিনা এন্ত্রিপ্রেন্যুওরশিপ অমসুং মসিগা লোয়নরিবা সরকারগী স্কিমশীং, ষ্টার্ট-অপশীং, খ্বাইদগী ফবা প্রাক্টিসশীং, অসিনচিংবগী মতাংদা ইনফোর্মেসন পীরি।
- ষ্টার্টঅপ ইন্দিয়া
- তোপিক অসিনা ষ্টার্টঅপ ইন্দিয়া ইনিসিএটিভকী মতাংদা ইনফোর্মেসন পীরি।
- প্রধান মন্ত্রি যুব যোজনা
- তোপিক অসিনা প্রধান মন্ত্রি যুব যোজনাগী মতাংদা ইনফোর্মেসন পিরি।
- ত্রেদ রিলেটেদ এন্ত্রিপ্রেন্যুওরশিপ এসিষ্টেন্স এন্ড দিভেলপমেন্ট স্কিম ফোর ৱুমেন
- তোপিক অসিনা ত্রেদ রিলেটেদ এন্ত্রিপ্রেন্যুওরশিপ এসিষ্টেন্স এন্ড দিভেলপমেন্ট স্কিম ফোর ৱুমেনগী মতাংদা ইনফোর্মেসন পীরি।
- স্কিম ফোর ষ্টার্ট-অপস ইন্টেলেকচুএল প্রোপর্টি প্রোটেক্সন (SIPP)
- তোপিক অসিনা স্কিম ফোর ষ্টার্ট-অপস ইন্টেলেকচুএল প্রোপর্টি প্রোটেক্সন (SIPP)গী মতাংদা ইনফোর্মেসন পীরি।


text:
- Info
ই-গভর্নান্স সর্ভিসেস ওনলাইন
সেক্সন অসিনা ওনলাইন সিটিজেন সর্ভিসশীংগী অমসুং মসিগা মরি লৈনবা ইনফোর্মেসনগী কান্নরবা লিঙ্কশীংগী অকুপ্পা মরোলশীং অশম্বা শক্তাক-ৱা অমমমগা লোয়ননা পিরি।
-
গবর্নমেন্ট তু সিতিজেন সর্ভিসেস (G2C)
-
সেক্সন অসিনা সেন্ত্রেল অমসুং ষ্টেট/ UT গবর্নমেন্ট ওথোরিটিশীংনা পীরিবা G2C কেতেগোরিগী মখাদা লৈবা ই-গবর্নমেন্ট সর্ভিসেসকী মরমদা শম্লপ্পা ইনফোর্মেসন পীরি।
-
গবর্ণমেন্ট টু ব্যুজিনেস সর্ভিসেস (G2B)
-
সেক্সন অসিনা সেন্ত্রেল অমসুং ষ্টেট/ UT গবর্ণমেন্ট ওথোরিটিশীংনা ওফর তৌরিবা G2B কেটেগোরিগী মখাদা ই-গবর্ণান্স সর্ভিসশীংগী মতাংদা অতেনবা ইনফোর্মেসন অমা পীরি।


text:
পেন্সনরশীংগী সনকল্প প্লেটফোর্ম
তোপিক অসিনা সেন্ত্রেল গবর্ণমেন্ট পেন্সনরশীংদা লৈরিবা স্কিল, এক্সপিরিএন্স অমসুং মতমবু অর্থ থোকপা সমাজিক ফিভম অমদা চেনেলাইজ তৌনবা খোংথাং অমা ওইরিবা সনকল্প অসিগী মতাংদা ইনফোর্মেসন পীরি।
সনকল্প হায়বসি সেন্ত্রেল গবর্নমেন্টকী পেন্সনরশীংদা লৈরিবা স্কিল, এক্সপিরিএন্স অমসুং মতমবু অর্থ থোকপা সমাজিক ফিভম অমদা চেনেলাইজ তৌনবা প্রোজেক্ট অমনি। মসিনা মসিগী লমশীংদা থবক তৌরিবা ওর্গানাইজেসনশীংবু অফংবা ভোলুন্টিয়ারশীং হায়বদি পেন্সনরশীংগী পুলদগী চুনবা স্কিল অমসুং এক্সপর্টিজ খনবদসু মতেং পাংই। মসি দিপার্টমেন্ট ওফ পেন্সন এন্ড পেন্সনরস ৱেলফেয়র, গবর্ণমেন্ট ওফ ইন্দিয়ানা পায়খৎপা থৌরাং অমনি।
SANKALPগী মখাদা রেজিষ্টর তৌনবগীদমক ইলিজিবল ওইবা পেন্সনরশীং
হৌজিক্কী ওইনদি, সেন্ত্রেল গবর্ণমেন্ট সিভিল পেন্সনরশীং, দিফেন্স সিভিলিয়ানশীং অমসুং দিফেন্সকী থবক্তগী পোত্থারবশীংখক্তবু SANKALPকী মখাদা রেজিষ্টর তৌনবগীদমক ইলিজিবল ওইরি।
পেন্সনরশীংগী রেজিষ্ট্রেসনগীদমক্তা তঙাইফদনা চংদবা য়াদবশীং
- পেন্সনরশীংনা পেন্সনর রেজিষ্ট্রেসন ফোর্ম অসি সনকল্প পোর্টেলদা সবমিট তৌবা য়াই। ওনলাইন রেজিষ্ট্রেসন ফোর্ম অসি এক্সেস তৌনবগীদমক, মফমসিদা ক্লিক তৌবীয়ু।
- রেজিষ্ট্রেসনগীদমক চংগদবশীং অদুদি মখাগীসিনি;
- সেন্ত্রেল গবর্ণমেন্ট সিভিলিয়ান পেন্সনরশীংগী দিজিট 12গী পেন্সন পেমেন্ট ওর্দর (PPO),
- সর্ভিস নম্বর,
- থবক্তগী পোত্থারবা দিফেন্স পর্সোনেলগী রেঙ্ক অমসুং রেকোর্দ ওফিস,
- পোকপগী তাং, থবক্তগী পোত্থাবগী তাং, PAN নম্বর অমসুং মোবাইল নম্বরগুম্বা লনাইগী অকুপ্পা মরোলশীং।
- পেন্সনরশীংনা ওপশন পুম্নমক (হায়বদি, মখোয়না করম্বা মফমদা থবক তৌবা পাম্বগে হায়বনচিংবা) অদু, মতুং তারকপদা শেমদোক-শেমজিন তৌরবদি খুদোংচাদবা থোরক্কদবা মরম্না, চেক্সিন্না য়েংলবা মতুংদা মেন্সিন্নবা রিক্বেষ্ট তৌরি।
- পেন্সনরশীংনা রেজিষ্ট্রেসন ফোর্ম অদু ওনলাইন ওইনা মেন্সিনবা মথৌ তাই অমসুং মশানা সর্টিফাই তৌজরবা পেন্সন পেমেন্ট ওর্দরগী (PPO) কোপি অমা দিপ্যুটি সেক্রেটর (PP), D/o পেন্সন এন্ড পেন্সনরস ৱেলফেয়র, 3শুবা ফ্লোর, লোকনায়ক ভাবন, খান মার্কেট, নিয়ু দিল্লি-110003দা থাবা মথৌ তাই। অদুম ওইনমক, ওল ইন্দিয়া সর্ভিসেস (AIS) পেন্সনরশীংগী ওইনদি মশানা সর্টিফাই তৌজরবা পেন্সন পেমেন্ট ওর্দর (PPO)গী কোপি অদু মরি লৈনবা ষ্টেট অদুগী নোদেল ওফিসরগী খুত্থাংদা থাবা য়াই।
- ভেরিফাই তৌরবা মতুংদা, য়ুজরশীং অদু রেজিষ্টর তৌই অমসুং মখোয়না লোগ ইন তৌবদা শিজিন্ননবা লোগইন আইদি অমসুং পাসৱার্দ পীগনি।
ওর্গানাইজেসনশীং/ এসোসিএসনশীং রেজিষ্টর তৌবা
- ওর্গানাইজেসনশীং/ এসোসিএসনশীংনা ইমেইল- sankalp@nic.in দা ইদুনা দিপার্টমেন্ট ওফ পেন্সন এন্ড পেন্সনরস ৱেলফেয়র কন্টেক্ট তৌবা য়াই।
- মদুদগী ওর্গানাইজেসন অদুদা ইমেইলগী খুত্থাংদা ব্লেঙ্ক রেজিষ্ট্রেসন অমা পীরক্কনি।
- মওং চুম্না মেন্সিল্লবা রেজিষ্ট্রেসন ফোর্ম অমা ফংবগা, রেজিষ্টর তৌদ্রিঙৈদা অকুপ্পা মরোলশীং অদু দিপার্টমেন্ট অদুনা প্রোসেস তৌগনি।
- ওর্গানাইজেসন একাউন্ট এক্টিভেসন তৌবগী প্রোসেসকী মথং-মনাউ খংনবগীদমক, মফমসিদা ক্লিক তৌবীয়ু।
খংজিনগদবা: সনকল্প হায়বসি পেন্সনরশীংনা সোসাইটি/ ওর্গানাইজেসনশীংদা থবক তৌনবগী খুদোংচাবা, অমসুং ওর্গানাইজেসনশীং/ এসোসিএসনশীংনা হ্যুমেন রিসোর্সশীংগী অফংবা পোষ্টতগী চুনবা স্কিল অমসুং এক্সপর্টিজশীং খনবা ঙম্নবগী খুদোংচাবা লৌবা ঙম্নবা প্লেটফোর্ম অমনি। পেন্সনর পুম্নমক্না চুনবা থবক ফংগনি হায়বগী নত্ত্রগা ওর্গানাইজেসন পুম্নমক্না চুনবা ভোল্যুন্টিয়র পেন্সনরশীং ফংগনি হায়বগী গেরেন্টিদি পীদে। পেন্সনরশীং অমসুং ওর্গানাইজেসন অনিমকপু মখোয়গী মথৌ তাবগা মরি লৈননা চুনবগী মতাংদা (suitability) মখোয় মশামকপু পেন্থোক্নবা খংহল্লি।
সোর্স: সনকল্প পোর্টেল


text:
নেসনেল এপরেন্তিসশিপ প্রোমোসন স্কিম (সোসিএল ৱেলফেয়র)
তোপিক অসিনা নেসনেল এপরেন্তিসশিপ প্রোমোসন স্কিমগী মতাংদা ইনফোর্মেসন পীরি।
ৱাহৌদোক
এপরেন্তিসশিপ ত্রেনিং অসি লৈবাক্কী ওইনা স্কিল লৈরবা মেনপাৱর শেমগৎপদা খ্বাইদগী ফবা পাম্বৈনি হায়না লৌনৈ। মসিনা ফোর্মেল ত্রেনিংগী ইন্দষ্ট্রিনা লমজিংবা, প্রাক্টিসতা য়ুম্ফম ওইবা, ইফেক্টিভ অমসুং ইফিসিএন্ট ওইবা মওং অমা পী। নেসনেল এপরন্তিসশিপ প্রোমোসন স্কিম অসি লৈবাক অসিদা এপরেন্তিসশিপ ত্রেনিং প্রোমোট তৌনবনি।
স্কিম অসিগী মতুংইন্না, গবর্নমেন্ট ওফ ইন্দিয়ানা প্রেস্ক্রাইব তৌরিবা ষ্টাইপেন্দ অদুগী 25% দগী য়াম্লবদা এমপ্লোয়রশীংগা কোন্ননা এপরন্তিস অমমদা থা অমগী লুপা 1500 পুথোক্কনি। গবর্নমেন্ট ওফ ইন্দিয়ানা ফ্রেসর এপরেন্তিস (ফোর্মেল ত্রেদ ত্রেনিং অমত্তা য়াউদবা) খুদিংগী য়াম্লবদা লুপা 7500 বেসিক ত্রেনিং প্রোভাইদরগা কোন্ননা বেসিক ত্রেনিংগী শেনফম অমা ওইনা পুথোক্কনি।
স্কিম অসি ইং 2016গী ওক্টোবর তাং 1দগী চৎনগনি। ইং 2016গী ওক্টোবর তাং 1গী মমাংদা এপরেন্তিসশীং থবক পীখিবা এমপ্লোয়রশীংনা স্কিম অসিগী কান্নবা অসি ইং 2016গী ওক্টোবর তাং 1দগী ফংবা হৌগনি।
ষ্টেট এপরেন্তিসশিপ এদভাইজরশীং (SAAs) অমসুং রিজনেল দাইরেক্টোরেটস ওফ এপরেন্তিসশিপ (RDATs)না মখোয়গী মরি লৈনবা ষ্টেট/রিজনশিংদা ইমপ্লিমেন্টিং এজেন্সি ওইনা থবক তৌগনি।
স্কিম অসিগী পান্দম
স্কিম অসিগী মরুওইবা পান্দম অসি এপরেন্তিসশিপ ত্রেনিং প্রোমোত তৌবা অমসুং ইং 2020 ফাউবগী মনুংদা হৌজিক শিজিন্নরিবা এপরেন্তিসশিপ লাখ 2.3দগী লাখ 50দা হেনগৎহনবনি।
স্কিমগী কম্পোনেন্টশীং
স্কিম অসিদা মখাদা পীরিবা কম্পোনেন্ট অনি অসি য়াউই।.
এমপ্লোয়রশীংগা কোন্ননা এপরেন্তিস অমমদা য়াম্লবদা থা অমগী ওইনা লুপা 1500/- ওইদুনা প্রেস্ক্রাইব তৌরিবা ষ্টাইপেন্দগী 25% পুথোকপা। ফ্রেসর এপরেন্তিসশীংগী ওইনদি বেসিক ত্রেনিংগী মতমদা ষ্টাইপেন্দগী মতেং পীরোই।
ফোর্মেল ত্রেদ ত্রেনিং অমত্তা য়াউদনা এপরেন্তিসশিপ ত্রেনিংদা চুমদ্রিংনা লাকপা এপরেন্তিসশীংগী ওইনদি বেসিক ত্রেনিংগী অচংবা শেনফম অদু শেয়র তৌগনি। বেসিক ত্রেনিংগী অচংবা শেনফম অদু য়াম্লবদা থা 3দা পুং 500 ওইবদা লুপা 7500/-দা লেপকনি।
স্কিম অসিগী স্কোপ
স্কিম অসিনা, মিনিষ্ট্রি ওফ হ্যুমেন রিসোর্স দিভেলপমেন্টনা শেম্বা স্কিমনা কোনশিল্লিবা গ্রেজুএত, তেক্নিসিয়ন অমসুং তেক্নিসিয়ন (ভোকেসনেল) এপরেন্তিসশীংখক নত্তনা এপরেন্তিসশীংগী কেটেগোরি পুম্নমক কোনশিনগনি।
স্কিমগী তার্গেটশীং
স্কিম অসিগী মখাদা তার্গেট অসি 2016-17দা এপরেন্তিস লাখ 5, 2017-18দা লাখ 10, 2018-2019দা লাখ 15 অমসুং 2019-20দা লাখ 20 ওইগনি। ফ্রেসর এপরেন্তিসশীংগী থবক পীবা অসি চহিগী অপুনবা তার্গেট অদুগী 20% ওইগনি।
ইমপ্লিমেন্টিং এজেন্সিশীং
দাইরেক্টোরেট জেনরেল ওফ ত্রেনিংগী কন্ত্রোল মখাদা লৈরিবা রিজনেল দাইরেক্টোরেটস ওফ এপরেন্তিসশিপ ত্রেনিং (RDATs) অসিনা সেন্ত্রেল পব্লিক সেক্টর অন্দরতেকিং অমসুং 4 নত্ত্রগা মসিদগী হেনবা ষ্টেটশীংদা মখোয়গী ব্যুজিনেস চত্থরিবা ইষ্টাব্লিসমেন্টশীংগীদমক মখোয়গী লমশীংদা ইমপ্লিমেন্তিং এজেন্সিশীং ওইনা থবক তৌগনি।
ষ্টেট এপরেন্তিসশিপ এদভাইজরশীংনা মখোয়গী জুরিসদিক্সন মখাদা লৈবা ষ্টেট পব্লিক সেক্টর অমসুং প্রাইভেট ইষ্টাব্লিসমেন্টশীংগীদমক ইমপ্লিমেন্টিং এজেন্সি ওইনা থবক তৌগনি।
মচং ওইবা ফিচরশীং
এপরেন্তিসশীংগীদমক হেন্না পাক-চাউবা ওপশনশীং - PMKVY/MESগী মখাদা লৈবা অতোপ্পা স্কিম কোর্সশীংগা পুন্সিন্নবদু এপরেন্তিসশিপ ত্রেনিংগা লিঙ্ক তৌনগনি। কোর্সশীং অসিবু ওপসনেল ত্রেদকী ষ্টেটস পীগনি অমসুং ওন-দি-জোব ত্রেনিংগী মরি লৈনবা প্রাক্টিকেল কন্টেন্ট অদু SSC/NCVTনা হাপচিনগনি। কোর্সশীং অসিগী ওন-দি-জোব/প্রাক্টিকেল ত্রেনিংগী অপুনবা মতম অসি চহি অমা (বেসিক ত্রেনিংগী মতম য়াউহন্দনা) ওইগনি।
তেক্নোলোজিগী খুত্থাংদা থবক তৌবা লায়থোকহনবা – এপরেন্তিসশিপ ত্রেনিংগী ইমপ্লিমেন্টেসন অদু পাংথোক্নবগীদমক ওনলাইন পোর্টেল শিজিন্নগনি। মসিনা মরুওইবা ষ্টেকহোল্ডরশীং পুম্নমক্কী মথৌ তাবশীংদু ফংহনগনি। পোর্টেল অসিনা মখাদা পীরিবশীংসি ফংহনগনি:
- ওন-লাইন রেজিষ্ট্রেসন
- এপরেন্তিসশিপ সিট/ভেকেন্সিশীং লাউথোকপা
- সেক্টর, ত্রেদ, রিজন অসিনচিংবগী স্পেসিফিক ওইবা কেন্দিদেতশীং থীবা অমসুং খন্দোকপা
- কেন্দিদেটশীংবু এপরেন্তিস ওইনা থবক পীনবা ওফর লেটরশীং ইসু তৌবা
- মরি লৈনবা RDAT/ ষ্টেট এপরেন্তিসশিপ এদভাইজরনা এপ্রুভ তৌনবগীদমক এপরেন্তিসশিপকী কনত্রেক্ট সবমিট তৌবা
- এপরেন্তিসশিপ ত্রেনিংগী মোনিটর তৌবা
- রিটর্ন অমসুং রেকোর্দশীংগী ওন-লাইন সবমিসন
- ক্লেমশীংগী ওন-লাইন সবমিসন
- গবর্নমেন্টকী শেয়রগী ওনলাইন পেমেন্ট
- মখোয়গী অপাম্বা সেক্টর/ত্রেদশীং তাক্তুনা ওন-লাইন রেজিষ্ট্রেসন তৌবা,
- এপরেন্তিসশিপ ত্রেনিংগীদমক্তা ওইবা য়াবা এমপ্লোয়রশীংদা এপ্লিকেসন থাবা,
- ইষ্টাব্লিসমেন্টশীংদগী ওফর লেটরশীং ওনলাইন ওইনা ফংবা অমসুং এক্সেপ্ট তৌবা,
- মথৌ তাবা কন্ত্রেকচুএল ওব্লাইজেসন পুম্নমক ওনলাইন ওইনা প্রোসেস তৌবা,
- সেক্টর, ত্রেদ অমসুং রিজনগী স্পেসিফিক ওইবা বেসিক ত্রেনিং প্রোভাইদর (BTP) থীবা অমসুং খনবা
- এপরেন্তিসশিপকী কন্ত্রেক্টশীং রিভিয়ু অমসুং এপ্রুভ তৌবা
- এপরেন্তিসশিপ ত্রেনিংগী ইমপ্লিমেন্টেসন মোনিটর তৌবা
- এমপ্লোয়রশীংদগী লাকপা ক্লেমশীং অদু লৌশিনবা অমসুং রিভিয়ু তৌবা
- RDATশীংনা BTPদগী লাকপা এপ্লিকেসনশীং লৌদুনা অমসুং রিভিয়ু তৌদুনা, খ্বাইদগী য়াম্লবদা থা অমদা এপরেন্তিস অমগী লুপা 1500/- ফাউবা ওইগদবা প্রেস্ক্রাইব তৌরবা ষ্টাইপেন্দ অদুগী 25% গী ওনলাইন পেমেন্ট এমপ্লোয়রশীংদা পীবা
- RDATশীংনা পীবা BTPগী ইন্সপেক্সন রিপোর্ট অমসুং এপ্রুভেল অদু লৌশিনবা
- BTPদগী লাকপা ক্লেমশীং ওনলাইনদা লৌশীনবা অমসুং রিভিয়ু তৌবা
- BTPশীংদা বেসিক ত্রেনিংগী অচংবা শেনফম অদু পীবা
- ওন-লাইন রেজিষ্ট্রেসন
- বেসি ত্রেনিং সিট/ভেকেন্সিশীং লাউথোকপা
- সেক্টর, ত্রেদ, রিজন অসিনচিংবগী স্পেসিফিক ওইবা কেন্দিদেটশীং থীবা অমসুং খন্দোকপা
- এপরেন্তিসকা কন্ত্রেক্ট তৌনরবা মতুংদা এমপ্লোয়র অমনা স্পোন্সর তৌরকপা এপরেন্তিসশীংদা বেসিক ত্রেনিং পীবা
- বেসিক ত্রেনিংগী মতুংদা এমপ্লোয়রদা ওন-দি-জোব ত্রেনিংগীদমক এপরেন্তিসশীং পীবা
- ক্লেমশীং ওন-লাইন ওইনা থাজিনবা
পোর্টেলনসু এপরেন্তিসশিপকী কন্ত্রেক্ট, কমপ্লাইএন্স অমসুং মোনিতরিংগী সেন্ত্রেলাইজ তৌরবা দেতাবেজ, কেন্দিদেটশীংগী ওনলাইন ভেরিফিকেসন, হোল তিকেটশীং শেম্নবা অমসুং ইসু তৌনবগী ওনলাইন একজামিনেসনগী মেনেজমেন্টবু অকক্নবা মতমদা এপ্রুভেল পীবদা মতেং পাংগনি।
ইমপ্লিমেন্টেসনগী থৌরাং
এমপ্লোয়রগী ইলিজিবিলিটি
এমপ্লোয়র হায়বসি ত্রেদ নত্ত্রগা শিনফম অমহেক্তদা ব্যুজিনেস তৌরিবা মীওই/এন্টিটি অমহেক্তবুনি।
স্কিম অসিগী কান্নবা ফংবা পাম্বা এমপ্লোয়রশীংদা মখাগীসি লৈবা তাই:
এপরেন্তিসকী ইলিজিবিলিতি
এপরেন্তিস অমা হায়বসি এক্ট অসিগী মখাদা এপরেন্তিসশিপ ত্রেনিংগীদমক এমপ্লোয়রগা এপরেন্তিসশিপকী কন্ত্রেক্ট শেমখ্রবা মীওই অমবুনি।
মখাগী কেতেগোরি মরিশিদগী এপরেন্তিসশীং অসি থবক লৌবা য়াই:
এপরেন্তিসনা মখাদা পীরিবসি মপুং ফানা লৈবা ওইগদবনি:
ফ্রেসর এপরেন্তিসশীংগী ওইনদি মেক্সিমম ওইবা চহি অসি 21 ওইগনি। অসিগুম্বা এপরেন্তিসশীংগী মশীং অসি চহি অমগী ওইবা তার্গেটকী 20% ফাউবা ওইবা য়াই।
বেসিক ত্রেনিং প্রোভাইদরশীংগী ইলিজিবিলিতি
বেসিক ত্রেনিং প্রোভাইদর (BTP) হায়বসি এপরেন্তিসশীংদা বেসিক ত্রেনিং পীনবগী ফেসিলিতিশীং লৈবা এন্তিতি অমনি।
BTPশীংগী মখল:
BTP খনবা:
স্কিম অসিগী কান্নবা ফংনিংবা BTPশীংনা মখাগীশীংসি মপুং ফাহনবা তাই:
এপরেন্তিসশিপ ত্রেনিংগী ফিল্ডশীং
এপরেন্তিসশীংদা এপরেন্তিসশিপ ত্রেনিং অসি দেজিগনেতেদ অমসুং ওপশনেল ত্রেদ অনিমক্কী ওইনা পীবা য়াই।
দেজিগনেতেদ ত্রেদ: দেজিগনেতেদ ত্রেদ হায়বগী অর্থদি গবর্নমেন্টনা নোতিফাই তৌরবা ত্রেদ নত্ত্রগা শিনফম অমহেক্তবুনি। হৌজিক্কী ওইনা, এপরেন্তিসশিপ ত্রেনিংগীদমক্তা দেজিগনেতেদ ত্রেদ 259 ফংলি।
ওপসনেল ত্রেদ :
এপরেন্তিসশিপ ত্রেনিংগী মতম
ইন্দষ্ট্রি অসিদা এপরেন্তিসশিপ ত্রেনিংগী মনুংদা বেসিক ত্রেনিং অমসুং থবক মফমদা ওন-দি-জোব-ত্রেনিং/প্রাক্টিকেল ত্রেনিং অসি চল্লি। স্কিম অসিদা শেল-থুমগী কান্নবা ফংনবগীদমক তোঙান-তোঙানবা লম্বীশীংদা এপরেন্তিসশিপ ত্রেনিংগী মতম অসি মখাগী অসিগুম্না ওইগনি:
এপরেন্তিসশিপ ত্রেনিংগী লম্বীশীং
বেসিক ত্রেনিংগী মতম
প্রাক্টিকেল ত্রেনিং/ওন-দি-জোব ত্রেনিংগী মতম
মেক্সিমম
মিনিমম
মেক্সিমম
ITIশীংদা পাস তৌরকপশীং
মথৌ তাদে
চহি 1
চহি 2
PMKVY/SDI,,
চহি 1
চহি 2
ITIশীংদগী দুএল-লর্নিং মোদ তৌরকপা,,
থা 5 দগী 9 ফাউবা
ফ্রেসর এপরেন্তিসশীং
থা 3
চহি 1
চহি 2
বেসিক ত্রেনিং প্রোভাইদরশীংদা বেসিক ত্রেনিং কোষ্ট শেয়র তৌবা
থা 3দা পুং 500গী ওইবা এপরেন্তিস খুদিংগী লুপা 7500/-বু বেসিক ত্রেনিং কোষ্ট ওইনা পীগদবা স্কিম অসিগী ওইনা মখাদা পীরিবা প্রোসিদ্যুওর অসি চৎনগনি:
RDATs/ষ্টেটশীংনা পেমেন্ট অসি বেসিক ত্রেনিংগী অচংবা শেনফম ওইনা বেসিক ত্রেনিং প্রোভাইদরশীংদা মখোয়গী বেঙ্ক একাউন্টগী খুত্থাংদা পীগনি। বেসিক ত্রেনিং মায়পাক্না লোয়রবা মতুংদা এপরেন্তিস খুদিংগী লুপা 5000/- বেসিক ত্রেনিং কোষ্ট অমা ওইনা অমসুং লেমহৌবা বেসিক ত্রেনিং কোষ্টকী লুপা 2500/- অদু এপরেন্তিস খুদিংগী এপরেন্তিস অদুনা এপরেন্তিসশিপ ত্রেনিং লোয়রবা মতুংদা পীগনি।
সোর্স: এপরেন্তিসশিপ ত্রেনিং পোর্টেল


text:
বরাক তম্পাক্কী মরু ওইবা পাউ খরা-
### ইরাই নুমিত্তা থোকখিবা কার্বি আংলোংগী থৌদোক্কা মরী লৈননা অভিজিৎ-নীলোৎপোল মীহাৎতা চেন্নবা মীওই ১৬ ফাজিনখ্রে। মখোয়দুগী মনুংদা ইহান হান্না ফেসবুকতা মখোয় অনীগী মরমদা তোকঙা শন্দোকপনি হায়বা ভুপেন্দ্র তেরাং কৌবা চহী ১৮ রোমগী নুপামচা অমসু দিফুদগী ফারে। ভিদিও ফুতেজগী মতেংনা মরাল লৈরে হায়না চীংনবা মীওই খরা ফারবসু মরুওইনা তমথিরবা মীহাৎ অসিদা চেন্নবা মীওই খরদি ফাবা ঙমদ্রি।
### লৈখিদ্রবা অনিগী হকচাং গুৱাহাতিদা পুখিদুনা নবগ্রহা পোৎলোইফমদা অরোইবা মথৌ মঙম থাংজা নুমিত্তা পাঙথোকখ্রে। মসিগা লোয়ননা থৌদোক অসিদা পেন্দবা ফোঙদোক্লদুনা গুৱাহাতি কমার্স কোলেজ মনাক্তা মীওই লিশিং লিশিং থোরক্তুনা সরকার-পুলিসকী মথক্তা পেন্দবগী খোল্লাও লাওখি। অভিজিৎ অমসুং নীলোৎপোলপু মীহাৎপাশিং পুথোকউ অমসুং মীহাৎপা শিং অদুবু ফাঁশিগী অহকপা চৈরাক পীয়ু হায়না দাবী তৌখি।
### মীওইবগী মরক্তা হৌজিক এন আর সি গা মরী লৈনবা “এনআরসি সিন্দ্রোম” হায়বা য়াম্না অরুবা লায়না অমা শন্দোরকলি হায়না সর্ত অমত্তা য়াওদনা নাগরিক পীথোকপগী দাবী তৌরদুনা ঙরাং শিলচরদা পাঙথোকখিবা থৌরম অমদা থমোয়গী লায়নাগা মরী লৈনবা ডাঃ প্রসেনজিৎ ঘোষনা ৱাফমসি ফোঙদোকখিবনি। এনআরসি সিন্দ্রোম অসি করিগী শন্দোরকলিবনো হায়বগী পাউখুমদা মহাক্না অহানবা মীওই কয়াগী চে চাং শুদবা অমসুং অনীশুবদা অশেংবা চে চাং জমা তৌরবা মতুংদসু মীওই কয়ামগী য়ুমদা অনীরক অহুম্লক হন্না ভেরিফিকেসনগী নোটিস লাকতুনা চৈথেং পীবা অসিনি। মরমশিং অসিনা মীওইবগী মশাদা মেন্তেল এনজাইতি অমসুং দিপ্রেসননা নাহল্লে হায়না ডাঃ ঘোষনা মখা তাখি।
mathakki pao sing asiga mari leinaba newspaper sing pdf ta panabagi damak Lakhipuronline android app install toubiyu >>> CLICK HERE


text: ভারতনা খুঙ্গং ১৮,০০০দা মৈ ফংহন্নবগীদমক্তা পান্দম ওইরবা মিশন অমা হৌদোকখি। হায়রিবা খুঙ্গংশিং অসি নীং-খা তম্লবা চহি ১০গী খুজিং ৭কী মতুং ঙসি ফাওবা অমম্বগী ইরোলনুংদা লুপ্লি। প্রধান মন্ত্রী মোদীনা মহাক্কী নীং-খা তম্বগী ৱারোল পীবদা লাওথোকখি মদুদি নুমিৎ ১০০০নিগী মনুংদা লেমহৌরিবা খুঙ্গং পুম্নমক্তা মৈ ফংহনগনি। খুঙ্গংশিংদা মৈ পীবগী থবক খোংজেল য়াংনা পাইখৎলি। অমসুং, থবক অসি য়াম্না অরোন-অথুপ লৈতবা মওংদা চৎথরি। মোবাইল এপ অমা অমসুং ৱেব দেশবোর্দ অমগী থোংদা মৈ ফংহনবগী থবক চৎথরিবা খুঙ্গংশিংগী দেতা মীয়ামদা ফংহল্লি। While we can observe only electricity reaching the villages, it is also important to note that it is accompanied by dreams, aspirations & upward mobility in ...


text:
19th August 2018 |
থৌদাং পাউমীদগী
ইম্ফাল, অগষ্ট ১৯ঃ মণিপুর ওলেম্পিক এসোসিয়েসনগী একজিক্যুটিভ কাউন্সিলগী ওফিস বিয়াররশিং অমসুং মেম্বরশিং ইলেক্সন তৌদুনা খন্ননবগী এন্যুয়েল জেনরেল মীটিং চয়েৎনবা লৈবদগী কোর্টনা পাঙথোক্তনবা অথিংবা থমখ্রবসু ঙসি মীখল পাঙথোক্তুনা নৌনা থৌ পুগদবা ওফিস বিয়াররশিং খনখ্রে৷
মীখল অসিগা মরী লৈননা এম ও এ গী একজিক্যুটিভ কাউন্সিলগী ওফিস বিয়ারর অসিদা ভাইস প্রসিদেন্টকী মীরেপ ওইরিবা এস মোহেন্দ্রোনা সিভিল জজ, সেনিয়ার দিভিজন ইম্ফাল ইষ্ট ৱাই সোমোরজিৎ সিংহগী কোর্টতা মীখল অসি চয়েৎনবা লৈবনা মতম খরা য়ৈথোক্নবা থারকখিবা পিটিসন অমগা মরী লৈননা ঙরাং কোর্ট অসিনা নাকল অনিমক্কী তংদাংবা ফিভম অমা লাক্ত্রিবা ফাওবগী ওইনা এমওএগী ওফিস বিয়াররশিং অমসুং মেম্বরশিং খনবগী জেনরেল মীটিং অসি পাঙথোক্তনবা ইন্টরিম ইঞ্জঙ্কসন ওর্দর অমনা অথিংবা থমখিবনি৷
নাকল অমদগী লাকপা ৱাকৎ চে অদুগা মরী লৈননা সিভিল জজগী কোর্ট অসিনা জুদিসিয়েল মিসসেনিনিয়স কেস লৌখৎতুনা জেনরেল মীটিং থিংবগী ওর্দর তাখিবগা লোয়ননা থা অসিগী ৩১ দা পাটর্িশিং কোর্টতা লাক্নবা সমোন তৌখ্রে৷ লোয়ননা ইম্ফাল ইষ্ট পুলিস ষ্টেসনগী ও সি অমসুং এম ও এগী সেক্রেটরি জেনরেলদা ওর্দর অসিগী মতুংইন্না দরকার লৈবা থবক পায়খৎনবা কোর্ট অসিনা মখা তানা খঙহনখিবনি৷
অদুমকপু কোর্টকী অথিংবা লৈনা লৈনা ঙসি মণিপুর ওলেম্পিক এসোসিয়েসন (এম ও এ)গী মীখল পাঙথোক্তুনা অয়ুক পুং ১১ দগী নুংথিল পুং ১ ফাওবা ভোট থাদনখ্রে৷ পুন্না এম ও এগী ভোটর ৬৯ লৈবগী মনুংদা ৫৩ না ভোট থাদনখি৷ খুমন লম্পাক্তা লৈবা মণিপুর ওলেম্পিক ভাবন্দা পাঙথোকখিবা মীখল অদুদা প্রসিদেন্টগী মীরেপ ওইখিবা এডুকেসন মিনিষ্টর টিঐচ রাধেশ্যামনা মহাক্কী লম্বা ওইখিবা এক্স মিনিষ্টর বিজয় কোইজমদগী ভোট মশিং ৫০ হেন্দুনা মায় পাকখি৷ অদুগা বিজয় কোইজমনা ভোট ৩খক্তমক ফংখি৷ জেনরেল সেক্রেটরিগী মীরেপ ওইখিবা সুনিল এলাংবম ভোট ৫১ ফংদুনা মায় পাকখি৷ অদুগা মহাক্কী লম্বা ওইখিবা ডাঃ শান্তিকুমারনা ভোট অমখক্তমক ফংখি৷ ত্রেজররগী মীখলদনা ডব্লিউ বাশু দেভনা ভোট ৪৮ ফংদুনা মায় পাকখি৷ অদুগা মহাক্কী লম্বী ওইরিবা ডব্লিউ রঞ্জিৎনা ভোট ৫খক্তমক ফংখি৷
ভাইস প্রসিদেন্টগী মীখলদা পুন্না মীরেপ ৮ লম্বা তৌবগী মনুংদা ৬ মায় পাকখ্রে৷ মায় পাক্লবশিং অদুদি এন অঞ্জিৎ, কে বাসুনি, এন চোরজিৎ, কে জয়ানন্দ, কেঐচ জয়কুমার অমসুং এম রাজচন্দ্রনি৷ (মখা লা ৪দা)


text:
মীয়াম্না য়াবা সরকার অমা লৈহনগে হায়রবদি অরোন-অথুপ লৈতবা অমসুং মরম চানা থবক তৌবা অনি অসি তঙাই ফদনা চংদ্রবা য়াদ্রবনি হায়বসি প্রধান মন্ত্রী নরেন্দ্র মোদীগী অচেৎপা থাজবনি। অরোন-অথুপ লৈতবা অমসুং মরম চানা থবক তৌবা অসিনা মীয়ামগা সরকারগা নকশিনহলবতা নত্তনা মীয়াম্বু ৱারেপ লৌবগী থবক্ত শরুক য়াহল্লি। মহাক্না তার্ম মরিরক মুখ্য মন্ত্রী ওইরিঙৈ মতমদা নরেন্দ্র মোদীনা অরোন-অথুপ লৈতবা সরকার ফজনা মশক তাকখ্রে
নিয়ম অমসুং থৌশিলশিং এ সিগী কাশিংদা শেমগদবা নত্তে, মীয়াম মরক্তা শেমগদবনি। শেম্লবা থৌশিলশিং মীয়ামগী মত লৌনবা ওনলাইনদা থাগৎলে। মরক অসিদা গরিব কলয়ান মেলাশিংনা ৱাচৎ-ৱানোম য়াওদনা লায়রবশিংনা কান্নবশিং ফংবা ঙম্লে। খুদম ওইনা ‘নোংমগী সরকার’গী নোম্না অসিনা ঈ-গোভর্নেন্সকী মতেংনা মীয়ামদা অকক্নবা মতমগী মনুংদা থবকশিং পাংথোকপা ঙমহল্লে। মসিগী মরুওইবা পান্দমদি সরকারগী খুদোংচাবশিং মীয়ামদা য়ৌহনবনি।
অরোন-অথুপ লৈতবা অমসুং মীয়ামগী খনবা সরকার অমা লৈহনবা হায়বসি মহাক্কী অচেৎপা থাজবনি।


text:
VLEশীংগী রিসোর্সশীং
সেক্সন অসিনা CSCশীং, কান্নরবা মখল-মখা কয়াগী লিঙ্ক অমসুং মরি লৈনবা সর্ভিসশীংগী মতাংদা অকুপ্পা মরোলশীং পীরি।
- CSC শিজিন্নদুনা বেঙ্ক একাউন্টশীংদা আধার সিদিং তৌবা
- তোপিক অসিনা CSC eKYCগী প্লেটফোর্ম অমসুং সেন্টরশীং শিজিন্নদুনা বেঙ্ক একাউন্টশিংদা আধার সিদিং তৌবগী মতাংদা শন্দোক্না খংহল্লি।
- প্রোটেক্সন ওফ চিলদ্রেন ফ্রোম সেক্সুএল ওফেন্সেস এক্ট (এজুকেসন)
- তোপিক অসিনা প্রোটেক্সন ওফ চিলদ্রেন ফ্রোম সেক্সুএল ওফেন্সেস (POCSO) এক্ট, 2012গী মতাংদা ইনফোর্মেসন পীরি।
- চাইল্ড লেবরগীদমক্তা অঙাং লল্লোনবা থীংনবা SOP
- তোপিক অসিনা চাইল্ড লেবরগীদমক্তা অঙাং লল্লোনবা থীংনবা ষ্টেন্দার্দ ওপরেটিং প্রোসিদ্যুওরশীংগী মতাংদা শম্লপ্না খংহল্লি।
- নুপী অমসুং ই-গবর্নান্স
- সেক্সন অসিনা নুপী অমসুং ই-গবর্নান্সকা মরি লৈনবা ইনফোর্মেসন পীরি।
- স্বাচতা উদ্যামি যোজনা
- তোপিক অসিনা স্বাচতা উদ্যামি যোজনাগী মতাংদা ইনফোর্মেসন পীরি।


text:
লায়নাশীং ঙাকথোক্নবগী হকশেলগী ওইবা তৌগদবশীং
তোপিক অসিনা ঈশীংদগী পোক্লকপা লায়নাশীংদগী ঙাকথোক্নবগীদমক পাংথোক্কদবা অচম্বা থবকশীং খংহল্লি।
নহাক্না থক্লিবা ঈশীং অমসুং নহাক্না ঈরুজবদা শিজিন্নরিবা ঈশীং অদু চেকশীনবা ফৈ মরমদি ঈশীংনা লায়না কয়াবু পুথোক-পুশিন তৌই।
থক্নবা ঈশীং – নিংশীংগদবা পোইন্টশীং
- ঈশীং অদু ফি নত্ত্রগা লৈখোমগী চফু নত্ত্রগা কেন্দল ফিল্টরনা চুমথোকউ (Filter)।
- ঈশিং অদু মিনট 10 দগী 15 ফাউবা 100°C তা শৌহল্লু।
- থোং-থাকপদা শীজিন্নরোইদবা উহৈ-ৱাহৈ অমসুং মনা-মশীং অদু অরুম্বা ঈশীংদা তিংলবা মতুংদা মকু খোক্তোক্কদবনি।
- লম্বীগী ভেন্দরশীংনা য়োনবা আইস ক্রিমশীং, দ্রিঙ্কশীং, অসিনচিংবা চা-থক্লোইদবনি।
- হন্দক্তা পাংথোকখিবা ষ্টদিশীংনা উৎলি মদুদি বোটলদা হাপ্পা ঈশীংগী ব্রান্দ কয়াদা পোৎয়ান কয়া য়াউই। সর্ভেশীংনা উৎলি মদুদি শেংলবনি হায়না প্রোমোট তৌরবা ঈশীং কয়া ইচম-চম্বা লেবেল তৌদুনা অমুক হন্না ফিল্টর অমসুং পেকেজ তৌরবা ঈশীং ওইরম্বা য়াউরি। করিগুম্বা নহাক্না বোটলগী ঈশীং চাং নাইনা শিজিন্নবা ওইরবদি, বোটল অদু নিংথীজনা সিল তৌরবা, নমাংদা মখুম হাংদোক্লবা ওইহল্লু অমসুং অমুক হন্না শিজিন্নবা অমসুং পোৎয়ান তৌবা (বোটলশীং অসি PVCনা শেম্বনি) থীংনবগীদমক মওং চুম্না থুগাইদুনা মাংহনখো।
- নহাক্কী য়া অদু য়ারিবমখৈ চুমথোক্লবা ঈশীংনা শেংদোকউ।
ঈরুজনবা ঈশীং – নিংশীংগদবা পোইন্টশীং
ঈরুজবা মতমদা হকচাং অসি মরুওইনা বিলহারজিয়া (bilharzia), লেপ্টোস্পিরোসিস অমসুং দাইরিয়াগা মরি লৈনবা লায়না অসিনচিংবা চংলকপা য়াবগী ওইথোকপা লৈ। লৈখোম অমসুং লৈঙোইদা পেরাসাইট মরুম য়াউবা য়াই। মসি থীংনবা পাম্বৈ খরদি মখাদা পীরি।
- খোংদা করিমত্তা তোংদনা চৎলোইদবনি।
- চুমথোক্তবা ঈশীংনা ঈরুজরোইদবনি।
- শাফবা মওংগী ঈশীং সপ্লাই লৈহল্লু – খুঙ্গংগী লমশীংদদি মসি ঈশীংদা ক্লোরিন হাপ্তুনা অমসুং অথেনবা গুহাশীং অসি সেনিটরি গুহাশীংনা শীন্দোক্তুনা পাংথোকপা য়াই।
সেনিটেসনগী পাম্বৈশীং
মসিনা অমাং-অশোয়শীং ঈশীং, লৈহাউ, শঙ্গোম, চানবা চিঞ্জাক নত্ত্রগা হয়িংশীংগা শম্নদনবগীদমক মওং চুম্না মাংহনখিনবা খংহল্লি। সেনিটেসন অমসুং পর্সোনেল হায়জিন ফগৎহন্নবগীদমক মীয়াম্বু তাকপী-তম্বীবা তঙাইফদে।
কাংদগী ঙাকথোকপা
মরুম কোকফম লৈহন্দবা
- কাংগী মরুম অসি ঈশীংদা কোক্তুনা চাউখৎলকই; মরম অদুনা চোৎ-চোৎ লাউবা অমসুং ঈশীং তুংবা মফম লৈহল্লোইদবনি।
- ঈরম-নালা অমসুং কুত্থবা মফমশীংদা ঈশীং তুংদুনা লৈহল্লোইদবনি।
- ঈশীং লৈহৌগনবা পোৎশকশীং হায়বদি টিনগী কৌটা, বালটিন, বাথরুমগী তেঙ্কি, বেরেল, মখুম খুমদবা তেঙ্কি, অসিনচিংবসি মরুওইনা কন্ত্রোল তৌগদবনি।
- য়ারিবমখৈ, মরুম কোকফমশীংদু ফুনজিনবা ফৈ।
মরুম অমসুং কাং-মচাশীং মাংহনবা
- মরুম চাবা ঙাশীং হায়বদি ষ্টিকলবেক, মিনো, ত্রাউট, অসিনচিংবসি লৈতেংগী ওইবা ঈশীং চাইবী, কোম, পুখ্রি, পাৎ, কেনেল, তেঙ্কিনচিংবদা থাদবা য়াই।
- পাৎ, রিজার্ভর অমসুং ঈশীং ঈচেলশীংদা ঈশীংদা হৌবা নাপী-শীংনা অমসুং অতৈ অতাউবা পাম্বী-শীংনাশীং লৈহন্দবনা ঈশীং মথক্তা চাগনবা মিনোশীংনা (গম্বুসিয়া) কাং মরুম অমসুং মচাশীং চাথোকপদা হেন্না মতেং ওই।
- কাংগী মহৌশাগী ওইবা য়েক্নবা ওইরিবা ঈশীংদা লৈবা কৌজেং (Aquatic nymphs) অমসুং মপুং-মরৈ ফারবা তিন-কাংশীং (dragonflies) অসি তান্থোক্লোইদবনি।
কাংনা চিকপদগী ঙাকথোকপা
- কাং লৈগনবা য়ুমশীংদা থোং অমসুং থোংনাউশীং কাংখল খন্দুনা কাং চংহল্লোইদবনি।
- তুম্বা মতমদা কাংনা চিক্তনবগীদমক কাংখল শীজিন্নগদবনি।
- ফিনা কুপ্তবা হকচাংগী শরুকশীং অদু মোজা, বুট নত্ত্রগা মনা-মশীংদগী শুংবা কাংগী ক্রিম, নিম থাউ, হঙ্গাম থাউ, জাভা সাইত্রোনেলা অমসুং নাসিক পাম্বীগী থাউ অসিনচিংবা কাং হিদাকশীং অসি শিজিন্নদুনা ঙাকথোকপা য়াই।
- করিগুম্বা নহাক্কী থোং-থোংনাউদু কাংখল হাপ্তবা ওইরবদি মদু নোংঙাল্লকপা অমসুং নুমিৎ তারকপা মতমদা থীংজিন্দুনা থম্মু। কাংশীংনা মতম অসিদা মচিঞ্জাক থীবা অমসুং হেন্না নুঙাইগদবা এনভাইরোনমেন্ট অমা থীবা চত্থোক-চৎশিন তৌই।


text:
ইনর্জি
-
মীওই খুদিংমক্কী মরাং কায়না কোন্নবা এনর্জি ফংনবরোমদা
মোডর্ন এনর্জি শীজিন্নবা হায়বসি চাউখৎপগী মরুওইবা মচাক্নি। চাউখৎ-খোংথাংদা ভারতনা মাংলোমদা চংশিল্লিবমখৈ, এনর্জিগী মথৌ তাবা হেনগৎলকই। ফিভম অসিদা, রিন্যুএবল সোর্সশীংদগী এনর্জি য়োক্তুনা থম্বা, এনর্জিগী তৌবা ঙম্বা হেনগৎহনবা অমসুং এনর্জি পুথোকপা হেনগৎহনবা অসিদা মীৎয়েং চংবগী মথৌ তাই।
-
অশংবা অকোয়রোন – মসি মীওই খুদিংনা লৌগদবা থৌদাংনি
অকোয়রোন অমসুং অঈং-অশা হোংবা হায়বসি কনফরেন্সখক্তদা নৈনবা মালেমগী ওইবা ইসু অমা ওইদ্রে। মসিনা মীওই অমগী নুংতিগী ওইবা পুন্সি অসিদা পীরিবা শাফু অসিনা মখোয় অসি মীওই খুদিংমক্কী ওইবা সমস্যা ওইরে। মরম অদুনা, মীওই খুদিংনা ঐখোয়গী গ্রহ পৃথীবী অসি শংহন্নবা হোৎনরিবা পুম্নমক মরুওইবা অমা ওইরি।
রিন্যুএবল সোর্সশীংদগী এনর্জি তুংশীনবা হেনগৎহনবা, এনর্জিগী তৌবা ঙম্বা হেনগৎহনবা অমসুং এনর্জি পুথোকপা হেনগৎহনবা অসিনা শোয়দনা ভারত অসি মশানা মশাবু য়োকচবা ঙম্বা কাংলুপশীংগী মনুং চলহনগনি।
এনর্জি পোর্টেল অসিনা মথক্কী ৱারোলশীং অসিগী ঈ-পাউ অসি নহাক্না মখোয়বু শীজিন্ননিংগদবা অমদি মখোয়গা লোয়নরিবা কান্নবশীং লৌবা পামহন্নবগী মওংদা পুক্নিং থৌগৎনিংঙাই ওইবা ৱারিশীংগা লোয়ননা পীনবা হোৎনৈ।
এনর্জিগী মপুং ওইবা ৱারোলশীং
এনর্জিগী মপুং ওইবা ৱারোলশীং হায়বদি এনর্জিগী হৌরকফম, এনর্জিগী মওংশীং, পৱার অমসুং এনর্জিগী খুজিংশীং অমসুং হৌজিক শিজিন্নরিবা এনর্জিগী মতাংদা শন্দোক্না তাক্লি।
এনর্জি তুংশীন্দুনা থম্বা
এনর্জি তুংশীন্দুনা থম্বগী মরুওইবা অমসুং য়ুমদা, লৌউ-শিংউদা, ট্রান্সপোর্টকী সিষ্টেমশীংদা অমদি অতৈ মখল-মখা কয়াগী হিরমদা এনর্জি তুংশীন্দুনা থম্নবগী পাম্বৈশীং শন্দোক্না তাক্লি।
এনর্জিগী তৌবা ঙম্বা
এনর্জিগী তৌবা ঙম্বা হেনগৎহন্নবা টেক্নোলোজিশীং মফমসিদা শন্দোক্না তাক্লি।
এনর্জি পুথোকপা
রিন্যুএবল সোর্সশীংদগী এনর্জি পুথোক্নবা মখল-মখা কয়াগী টেক্নোলোজিশীং মফমসিদা নৈনরি।
খ্বাইদগী ফবা পাংথোক্কদবা থৌওংশীং
মীওই কাংলুপশীংগী এনর্জি অমসুং ঈশীংগী মথৌ তাবশীংদু কোন্ননবা চাংয়েংশীং অমসুং তানশীল্লকপা লৌশীংশীং মফমসিদা শন্দোক্না তাক্লি।
নুপী অমসুং এনর্জি
কাখল অসিনা নুপী অমসুং এনর্জিগা মরি লৈনবা মখল-মখা কয়াগী মশকশীং খংহল্লি।
পোলিসি সপোর্ট
সরকার অমসুং অতোপ্পা এজেন্সিশীংগী মখল-মখা কয়াগী পোলিসিশীং অমসুং স্কিমশীং কাখল অসিদা শন্দোক্না তাক্লি।
খুঙ্গংগী অনৌবা পুথোকপশীং
কাখল অসিদা গ্রাসরুট ইনোভেসনশীংগী অকুপ্পা মরোলশীং য়াউরি।
অকোয়রোন
অকোয়রোনগা মরি লৈনবা মশকশীং হায়বদি পোলিসিশীং, পাংথোক্নবা তাকপশীং, টেক্নোলোজিশীং অসিনচিংবা কয়া কাখল অসিদা য়াউরি।
দেটাবেজ
এনর্জিগী পোত্থোক য়োনবা অমসুং সর্ভিস পীবা, স্কিমশীং, ফন্দ পীবা অসিনচিংবা কয়াগা মরি লৈনবা এজেন্সিশীংগী দেটাবেজ অসি কাখল অসিদা পীরি।


text:
চাইল্ড দিভেলপমেন্ট অমসুং ঙন্না তম্বা
তোপিক অসিনা চাইল্ড দিভেলপমেন্ট অমসুং ঙন্না তম্বগা মরি লৈনবা ইনফোর্মেসন পীরি।
- চাইল্ড দিভেলপমেন্ট হায়বসি অঙাং অমনা হকচাং ফনা, মেন্টেল এলর্ট ওইনা, পুক্নিং ৱাখল ফনা, সমাজদা তিনবা য়ানা অমসুং তম্নিংবগী শেম শাদুনা ইনখৎলকপা অমসুং চাউখৎলকপদা লাক্লিবা অহোংবশীং অদুবুনি।
- অঙাং অমগী পুন্সিগী অহানবা চহি মঙা অসি মপুংওইনা মরুওই। মখোয় অসি অঙাংশীংগী তুংগী হকশেল, নুংঙাইবা, ইনখৎপা, চাউখৎপা অমসুং স্কুলদা, ইমুংদা অমসুং কম্যুনিটিদা অমসুং পুন্সিদা মীকোক থোংনবগী য়ুম্ফমনি।
- হন্দক্তা পাংথোকখিবা রিসর্চতগী খংলে মদুদি অহানবা চহি মঙা অসি মরুওইনা অঙাংগী ব্রেইন শেমগৎপদা য়াম্না মরুওই অমসুং অহানবা চহি অহুম অসিনা অঙাংগী ব্রেইন আর্কিটেকচর শেম্বদা খ্বাইদগী মরুওই। ঙন্না ফংবা এক্সপিরিএন্সশীংনা ব্রেইনগী ওর্গানাইজেসনেল দিভেলপমেন্ট অমসুং ফঙ্কসনিং অসিগী পুন্সি চুপ্পগী ওইবা য়ুম্ফম থোল্লি। মতৌ করম্না অঙাংনা লর্নিং স্কিলশীং অমসুং সোসিএল অমসুং ইমোসনেল এবিলিটিশীং শেমগৎলকপগে হায়বদুদা হকথেংনবা শাফু পী।
- অঙাংশীংনা মখোয়গী পুন্সিগী অঙনবা চহি শরুকশীংদনা অতৈ মতমশীংদগী হেন্না খংবা থুই। মখোয়না চাউরবা মতমদা কনফিদেন্স ওইরক্কদবা থাজবগী অমসুং সেক্যুরিটিগী ৱাখল্লোন অসি শেমগৎনবা নুংশিবা অমসুং য়েংশিনবীবা হায়বসি মথৌ তাই।
- পীক্লিবা অমসুং পুংকক চাউরবা অঙাংশীং অসিনা নুংশিবা অমসুং মিনুংশী, পুক্নিং চংবা, পুক্নিং থৌগৎপা অমসুং মেন্টেল ষ্টিমুলেসনগা লোয়ননা মচি ওইবা চিঞ্জাকশীং অমসুং অফবা হেলথ কেয়র ফংবা মতমদা হেন্না য়াংনা চাউখৎপা, তম্বা অমসুং ইনখৎপা হায়বদু ওই।
- অঙাংনা ইনখৎলকপগী ষ্টেজশীং খংজিনবনা মমা মপাশীংবু অঙাং অদুবু মহাক্না চাউখৎলকপা অমসুং ইনখৎলকপা মতমদা করি এক্সপেক্ট তৌগনি অমসুং করম্না সপোর্ট তৌগদগে হায়বদু খংহনবদা মতেং পাংই।
- সেটিং কয়াদা, অঙনবা চাইল্ডহুদ প্রোগ্রামশীংনা মমা মপা অমসুং মখোয়গী অঙাংশীংবু, য়ুমদগী স্কুলদা চৎপগী মরুওইবা ত্রান্সিসন মনুং চল্লিবা, পিক্লিঙৈদগী চহি 8 ফাউবদা সপোর্ট তৌই।
- অঙাং পুম্নমক্না ইমুং অমদা য়োকপীবগী অমসুং ক্বালিটি হেলথ কেয়র, অফবা মচি ওইবা চিঞ্জাক, এজুকেসন, মাং-তাকপা, ফু-চৈবা অমসুং তুহৎপীবদগী ঙাকথোকপীনবগী খুদোংচাবা ফংবগী হক লৈ। অঙাংশীংনা মখোয়গী পুন্সিদা মপুংফাবা তৌবা ঙম্বদু য়ৌবা ঙমহনগদবা অকোয়রোন অমদা চাউরক্নবগী হক লৈ।
- হকশিং অসি শোয়দনা ইকাইখুম্নবা, ঙাকপা অমসুং ফংহনবা হায়বসি মমা-মপাশীং, অতৈ য়েংশিনবীরিবশীং অমসুং ইমুং-মনুংগী মেম্বরশীং, কম্যুনিটিশীং, সিভিল সোসাইটি অমসুং সরকারগী মথৌনি।
মরুওইবা ৱাফমশীং:
- অঙনবা চহিগী শরুকশীং, মরুওইনা পুন্সিগী অহানবা চহি অহুম অসি অঙাংগী ব্রেইন শেমগৎপগীদমক য়াম্না মরুওই। নুপী নত্ত্রগা নুপা অদুনা উবা, শোকপা, মহাউ তংবা, মনম নম্বা নত্ত্রগা তাবা পুম্নমক্তুনা ব্রেইন অদু ৱাখল খনবা, ৱাখলদা ফাউবা, লেংবা অমসুং তম্নবগীদমক্তা শেম্বদা মতেং পাংই।
- অঙাংশীংদি হেক পোকপা মীৎকুপ্তগী য়াংনা তম্বা হৌই। মখোয়বু চেক্সিন্না য়েংশীল্লিবা মমা মপা অমসুং অতৈ য়েংশিনবীরিবা মীওঈশিংনা মীনুংশি, পুক্নিং চংবা অমসুং হরাউ তয়াম তৌবগী মথক্তা অফবা মচি ওইবা চিঞ্জাক, চুনবা হেলথ কেয়র অমসুং প্রোটেক্সন পীরবা মতমদা মখোয়না খ্বাইদগী ফনা চাউখৎলি অমসুং খংজিল্লি।
- অঙাংশিংবু শান্ননবা অমসুং অনৌবা পোৎশকশীং য়েংনবা পুক্নিং থৌগৎপনা মখোয়বু সমাজগী, পুক্নিংগী, হকচাংগী অমসুং ৱাখলগী ওইবা মওংদা তমশিনবা অমসুং চাউখৎহনবদা মতেং পাংই। মসিনা অঙাংশীংবু স্কুলদা চৎহন্নবগী থৌরাং তৌবদা মতেং পাংই।
- অঙাংশীংনা মখোয়গা য়াম্না নক্নবা মীওইশীংগী লমচৎ-শাজৎ অদু মতৌ তমদুনা করম্বা লমচৎ-শাজৎ চৎকদগে (সমাজগী অমসুং পুক্নিংগী) হায়বদু তমশিল্লি।
- মতম চানা প্রাইমারি স্কুলদা চংবনা অঙাং অমগী চাউখৎপগী লেপ্তবা পরিং লৈহনবদা য়াম্নমক মরুওই। মমা মপাশীং, অতৈ য়েংশিনবীরিবশীং, ওজাশীং অমসুং কম্যুনিটিদগী সপোর্ট লৈহনবা হায়বসি য়াম্না মরুওই।
- অঙাং পুম্নমক্না মান্নবা মওংদা চাউখৎলি অদুবু অঙাং অমমম্না মশা মশাগী ওইবা মওংদা চাউখৎলি। অঙাং খুদিংমক্কী মশা মশাগী ওইবা পামজবা, অশাউবা, মীগা লোন্দিন্নবা অমসুং তমশিনবগী মওং লৈজৈ।
ঙাক্লৌ ওইবা ইনফোর্মেসন
অঙনবা চহিগী শরুকশীং, মরুওইনা পুন্সিগী অহানবা চহি অহুম অসি অঙাংগী ব্রেইন শেমগৎপগীদমক য়াম্না মরুওই। নুপী নত্ত্রগা নুপা অদুনা উবা, শোকপা, মহাউ তংবা, মনম নম্বা নত্ত্রগা তাবা পুম্নমক্তুনা ব্রেইন অদু ৱাখল খনবা, ৱাখলদা ফাউবা, লেংবা অমসুং তম্নবগীদমক্তা শেম্বদা মতেং পাংই।
অঙাং অমগী ব্রেইন অসি পুন্সিগী অহানবা চহি মঙা, মরুওইনা অহানবা চহি অহুম অসিদা য়াম্না য়াংনা চাউখৎলি। মসি খোংজেল য়াংবা ৱাখল-লৌশীং, লোল, সমাজ, পুক্নিংগী অমসুং লেং ওৎপগী লমদা চাউখৎপা মতম্নি। খুদম ওইনা, অঙাং অমনা থা 15দগী 18 শুরকপা ফাউবদা ৱাহৈ কয়া তম্বা হৌই। স্কুল তমদ্রিঙৈগী মতমদা খোংজেল য়াংনা লোল তম্বা হৌই।
অঙাংগী ব্রেইন অসি মহাক্না উবা, পুক্নিংদা ফাউবা, মহাউ, মনম অমসুং তাবা মতমদা চাউখৎলকই। অঙাং অদুনা ৱাখল অমা শিজিন্নবা খুদিংগী, ন্যুরেল কনেক্সন অমা অঙাং অদুগী ব্রেইনদা শেম্মী। অনৌবা এক্সপিরিএন্সশীং কয়ারক হন্না ফংলবদি মদুনা অনৌবা কনেক্সনশীং শেম্বদা মতেং পাংই অমসুং মদুনা হৌজিক অমসুং কোন্না অঙাং অদুনা খনবা, পুক্নিংদা ফাউবা, চৎপা শাজৎ অমসুং তম্বগী মওং মতৌ লেপ্পি।
অঙাং অমসুং য়েংশিনবীরিবা মীওই অদুগী মরক্তা লৈনরিবা অচেৎপা মরি অদুনা অঙাংগী চাউখৎলক্লিবা ব্রেইন অদু শেমগৎনবগী খ্বাইদগী ফবা মরিনি। য়েংশিনবীরিবা মীওই অমনা শান্নবা অমসুং ঈশৈ শকপা, ঙাংবা নত্ত্রগা অঙাং অদুদা ৱারি অমা লিবা মতমদা অমসুং মহাক অদুবু অফবা চিঞ্জাক, নুংশিবা অমসুং মীনুংশি পীবা মতমদা অঙাং অদুগী ব্রেইন অদু চাউখৎলি। মশা মউ ফনা লৈবা, য়েংশিনবীরিবা মীওই অদুগা ৱারি-ৱাতাই তৌবা অমসুং শাফবা অমসুং তরু-তনানবা অকোয়রোন অমদা লৈবনা অঙাং অমগী চাউখৎপা, ইনখৎপা অমসুং তুংগী তৌবা ঙম্বদা অচৌবা খেৎনবা অমা লৈহনবা ঙম্মী।
অঙাংশীংনা অঙনবা চহিশীংদা য়াম্না চেক্সিনবীবা অমসুং নুংশিবীবা মথৌ তাই। অঙাং অদুবু পম্বীবা, নুংশিবা উৎপীবা অমসুং ৱারি শাবীবনা ব্রেইন চাউখৎহল্লি অমসুং পুক্নিং চাউখৎহনবদা মতেং পাংই। মমাগা নক্না লৈজবা অমসুং খোম্লাং ইনবীবনা ইমোসনেল সেক্যুরিটিগী ৱাখল্লোন লৈহল্লি। অঙাং অদুনা চিঞ্জাক অমসুং নুংঙাইবা ফংনবা খোম্লাং থকই।
চহি য়ামদ্রিবা অঙাংশীংগীদমক্তদি কপ্পা হায়বসি পাউ ফাউননবগী লম্বী অমনি। অঙাং কপ্পদা লৌখৎপীবনা অমসুং/নত্ত্রগা মঙোন্দা নুংশিনা ৱারি শাবীবনা থাজনবা অমসুং সেক্যুরিটি শেমগৎপদা মতেং পাংগনি।
মমা, মপা নত্ত্রগা অতোপ্পা নুংশিনা য়েংশিনবীরিবশিংগা অসিগুম্বা মখলগী ঙন্না নুংশিনবা অমসুং এটেচমেন্ট লৈহনবনা অঙাং অমনা পুন্সিগী ওইনা তৌবা ঙম্বশীং শাগৎপদা মতেং পাংই। মসিগী মনুংদা মখাগী তৌবা ঙম্বশীং অসি মনুং চল্লি:
- তম্বা
- মশানা মশাবু থাজবা অমসুং মশাবু থাক ৱাংনা লৈজবা
- পোজিটিভ ওইবা সোসিএল স্কিলশীং
- তুংগী চহিশীংদা মায়পাকপা মরি লৈবা
- মীনুংশিগী ৱাখল্লোন শেমগৎপা
অঙাংশীংগী ব্রেইন চাউখৎলক্লিঙৈদা তশেংবা অমসুং মপাঙ্গল লৈবা মখোয়গী ইমোসনশীংসু শেমগৎলকই। অঙাংশীংনা করিগুম্বা মখোয়না পাম্লিবা পোৎশক অদু ফংদবা মতমদা খোইরাং খোইশাউনবা পোক্লকপা য়াই। মখোয় অসি অনৌবা শকখংদবা মীওইশীং, অনৌবা ফিভম নত্ত্রগা অমম্বনা তোইনা কিহল্লি। তৌথোরকপশীংদা নোক্নবীবা, দন্দি পীবীবা নত্ত্রগা থৌশাবীদবা অঙাংশীং অদু ইকাই থীগনবা অমসুং অনিংবা অপাম্বশীং ফজনা ফোংদোকপা ঙমদবা ওইগল্লি। অঙাংশীংনা পুক্নিংগী অপাম্বা ফোংদোকপা মতমদা করিগুম্বা য়েংশিনবীরিবা মীওইশীং অদুনা খাংবা কনবা অমসুং মীনুংশি লৈবা উৎপীরবদি অঙাং অদু নুংঙাইনা, সেক্যুওর ওইনা অমসুং তংদু লৈতানা চাউখৎপা ঙমগনি।
নুপামচা অমসুং নুপীমচাশীংদা চপ মান্নবা হকচাংগী, পুক্নিংগী, ৱাখলগী অমসুং সমাজগী ওইবা মথৌ তাবশীং লৈ। খংজিনবা-তমশীনবদা অনিমক্কী চপ মান্নবা কেপাসিটি লৈ। অনিমক্কী ওইনা চপ মান্নবা মীনুংসি, পুক্নিং চংবা অমসুং অয়াবা পীবা মথৌ তাই।
চহি য়ামদ্রিবা অঙাংশীংনা করিগুম্বা মখোয়বু মপান্থোংগী নত্ত্রগা পুক্নিংগী দন্দি পীবীরবা, হিংসা তৌবীরবা, থৌশাবীদবা নত্ত্রগা ফুবা-চৈবা তৌরবা, পুক্নিং ৱাবা অমসুং নুংসিনদবনচিংবা ৱাখলগী অনাবা লৈবা ইমুংশিংদা লৈরবদি মখোয়দা কা হেনবা পুক্নিংগী নুংঙাইতবা লৈবা য়াই। অসিগুম্বা পুক্নিংগী নুংঙাইতবা অসিনা চাউখৎলক্লিবা ব্রেইনদা ঈথীল পী অমসুং অঙাং ওইরিঙৈদা অমসুং মতুংগী পুন্সিদা লৌশীংগী, সমাজগী অমসুং পুক্নিংগী অশোনবা লৈহল্লকপা য়াই।
শাউবগা লোয়ননা মপান্থোংগী নত্ত্রগা পুক্নিংগী দন্দি পীবা অঙাংশীং অসি মখোয় মশামক শাথীবা ওইগল্লি। অঙাংশীংগী লমচৎ-শাজৎ শেমদোক্নবা পোজিটিভ অমসুং ইফেক্টিভ ওইবা লম্বীশীংগী মনুংদা মখাগীসি চল্লি:
- অঙাং অমদা করি তৌগনি অমসুং করি তৌরোইদগে হায়বদু শন্দোক্না তাকপীবা
- অকক্নবা লমচৎ-শাজৎশীংদা লেপ্তনা পাউখুম পীবিবা
- অফবা লমচৎ-শাজৎশীংদা থাগৎপীবা
মমা মপাশীং অমসুং অতৈ য়েংশীনবীরবশীংনা তৌরিবা থৌওংশীং অসিনা অঙাংশীং অদুগী পুক্নিং থৌগৎলি অমসুং মরম অসিদগী মখোয় অসি ইমুং অদুগী ফজনা চুশিন্নবা অমসুং প্রদক্টিভ ওইবা মেম্বরশীং ওইরকই।
মমা মপা অনিমক অমসুং অতৈ ইমুং মনুংগী মেম্বরশীং অসি অঙাংশীংনা চাউখৎপা, তমশিনবা অমসুং ইনখৎনবগী য়েংশিনবীবা অমসুং শেম্বীবগীদমক মথৌ তাই। মখোয়না নুপীমচা অমসুং নুপামচা অনিমক চপ মান্ননা লৌবা তাই অমসুং মখোয়বু খংজিন হৈজিন্নবা অমসুং থীজিন্নবা পুক্নিং থৌগৎপীগদবনি – মসিনা স্কুলদা থানবগী মরুওইবা শেম শাবনি।
মালেমগী মমাশীংনা মহৌশানা মখোয়গী অঙাংশীংগী হক অমসুং মথৌ তাবশীং ফংহনবদা মরুওইবা শক্লোন লৌরি। মখোয়না মখোয়গী অঙাংশীংবু নুংশিবা, পীজবা, থেম্বীবা, তাকপীবা, শান্নমিন্নবা অমশুং য়েংশিনবগী থৌদাং লৌরি।
মপা অমগী থৌদাং অসি মমা অদুগুম্না মখোয়গী অঙাংশীং য়েংশিনবা অমসুং পীজ পীথকপা অমসুং মখোয়গী হকশিং ঙাক-শেনবদা য়াম্না মরুওই। মপা অমনা মচানুপীশীং অমসুং মচানুপাশিংবু চপ মান্ননা মরুওই হায়বদু ফাউহনবা তাই। মমা অদুগা চপ মান্ননা, মপা অদুনা মখোয়গী অঙাং অদুগী মথৌ তাবা নুংশিবা, মীনুংশি, অয়াবা, পুক্নিং থৌগৎপা অমসুং য়েংশিনবীবা অসি ফংহনবদা মতেং পাংবীবা য়াই। মপা অমসুং মমা অনিমক্না পুন্দুনা অঙাং অদুবু মগুন লৈবা মহৈ-মশীং অমসুং অফবা মচি ওইবা চিঞ্জাক অমসুং হেলথ কেয়র শোয়দনা ফংহনবা য়াই।
অঙাংশীংদি হেক পোকপা মীৎকুপ্তগী য়াংনা তম্বা হৌই। মখোয়বু চেক্সিন্না য়েংশীল্লিবা মমা মপা অমসুং অতৈ য়েংশিনবীরিবা মীওঈশিংনা মীনুংশি, পুক্নিং চংবা অমসুং হরাউ তয়াম তৌবগী মথক্তা অফবা মচি ওইবা চিঞ্জাক, চুনবা হেলথ কেয়র অমসুং প্রোটেক্সন পীরবা মতমদা মখোয়না খ্বাইদগী ফনা চাউখৎলি অমসুং খংজিল্লি।
শোকপা-পায়বা, মনম নম্বা, উবা অমসুং মহাউ অসি অঙাং অদুনা মহাক্কী সংসার অসি খংজিনবদা শিজিন্নবা খুৎলাইশীংনি।
মীনুংশি, পুক্নিং চংবা অমসুং ফজনা লোয়নবা
অঙাংশীংগি মকোক অসি মখোয়না ৱারি শাবা, থেংবা-শোকপা অমসুং লক্নবনচিংবা মতমদা, মখোয়না মশক খংবা মায়থোং অমসুং খোঞ্জেলশীং উবা মতমদা; অমসুং মখোয়না তোঙান-তোঙানবা পোৎশকশীং শিজিন্নবা মতমদা য়াংনা চাউখৎলি।
অঙাংশিংনা মখোয়বু নুংশিবিবা ফাউবা অমসুং পোক্লকপদগী সেক্যুওর ওইনা খঞ্জবা মতমদা অমসুং ইমুং মনুংগী মীওইশীং অমসুং মখোয়গা নক্নবা অতোপ্পা মীওইশীংগা শান্ন-খোৎনবা অমসুং ৱারি শান্নবা মতমদা থুনা তম্মী। মমা, মপা অমসুং অতৈ য়েংশিনবীরিবা মীওইশীংনা হেন্না তোইনা শান্নমিন্নবা, ৱারি-ৱাতাই তৌবা অমসুং অঙাংদুনা হায়বা তাবিবা মতমদা মহাক অদুনা হেন্না য়াংনা তম্মী।
মমা মপা অমসুং অতৈ য়েংশিনবীরিবা মীওইশীংনা পিক্লিবা অঙাংশীং অমসুং পুংকক চাউরবা অঙাংশীংদা তোইনা ৱারি-ৱাতাই তৌবা, পাবা অমসুং ঈশৈ শকপীগদবনি। করিগুম্বা অঙাং অদুনা ৱাহৈশীং অদু খংদ্রবফাউবদা অসিগুম্বা অঙনবা ‘ৱারি ৱাতাই’ অসিনা সোসিএল অমসুং লোলগী স্কিলশীং অমসুং লর্নিং কেপাসিটিশীং হেনগৎহনবদা মতেং পাংই।
মমা মপা অমসুং অতৈ য়েংশিনবীরিবা মীওইশীংদুনা অঙাংশীং অদুদা য়েংনবা, তানবা, মনম নম্নবা, পায়নবা অমসুং শান্ননবা অনৌবা, পুক্নিং চিংশিনগদবা অমসুং শাফবা পোৎশকশীং পীদুনা মখোয়বু তমশিনহনবা অমসুং চাউখৎহনবদা মতেং পাংবা য়াই।
সেক্যুওর ওইরে অমসুং নুংশিরে খঞ্জবা অঙাংশীং অসিনা স্কুলদা হেন্না ফজনা মহৈ তম্মী, হেন্না মশানা মশাবু থাজজৈ, মশাগী থাক শেম্মী অমসুং পুন্সিগী শিংনবা কয়াদা হেন্না কোম্না মায়রোং য়াই।
অফবা মচি ওইবা চিঞ্জাক পীজবা
অহানবা থা তরুক্তা খোম্লাংখক্তা ইনবীবা, থা তরুক শুবদা শাফবা অমসুং মচি ওইবা চিঞ্জাক পীজবা অমসুং চহি অনি নত্ত্রগা হেনবা ফাউবদা খোম্লাং লেপ্তনা ইনবীবনা অঙাং অদুদা খ্বাইদগী হেনবা মচি ওইবা চিঞ্জাক অমসুং হকশেলগী কান্নবা পী। পীজ-পীথকপা মতম অসি অঙাং অদুনা মীনুংশি ফংনবগী অমসুং মমা, মপা নত্ত্রগা অতৈ য়েংশিনবীরিবা মীওই অদুগা কন্টেক্ট তৌনবগী তঞ্জা অমসুনি।
অফবা মচি ওইবা চিঞ্জাক হায়বসি অঙাং অমনা চাউখৎপগী অমসুং ইনখৎপগিদমক য়াম্না মরুওই। মীরোল্লিবী নুপী অমা অমসুং চহি য়ামদ্রিবা অঙাং অমগী চানবা চিঞ্জাক অসি মখল-মখা কয়াগী ওইগদবনি অমসুং মচি ওইবা চিঞ্জাক ওইগদবনি। মসিগী মনুংদা চংদ্রবা য়াদবা ন্যুত্রিএন্টশীং হায়বদি অঙাং অমগী মশানা চাউখৎপদা অমসুং এনর্জি লৌবদা মতেং পাংগদবা ফেট অমসুং প্রোটিনশীং, অনাবা থীংবদা মতেং পাংনবা ভিটামিন A, অঙাং অমগী ব্রেইন মশা ফনা চাউখৎহল্লিবা আইওদিন অমসুং অঙাং অমগী মেন্টেল অমসুং ফিজিকেলগী তৌবা ঙম্বা ঙাক্লিবা আইরন অসি য়াউরি।
মমা অদুনা অঙাং অদু খোম্লাং ইনবদা মরুওইবা থৌদাং লৌরবসু মপা অদুনা মচি ওইবা চিঞ্জাক শোয়দনা পীজদুনা, ইমুং মনুংগী অমসুং অঙাং শেন্নবগী দায়ত্ব লৌদুনা অমসুং মহাকপু, অঙাংবু, মথক্কী অঙাংশীং অমসুং অতৈ ইমুং মনুংগী মেম্বরশীংবু পুক্নিংগী ঙাক্লৌ পীদুনা মতেং পাংবীবা য়াই।
মওং চুম্বা হেলথ কেয়র
হেলথ ৱার্কর অদুনা মমা মপা অমসুং অতৈ য়েংশিনবীরিবা মীওইশীং অদুদা মখাদা পীরিবশীংসিগী মরমদা খংহনবা তাই:
- মথৌ তাবা ইমুনাইজেসনশীং অমসুং ইনগদবা মতম তাকপা
- এনেমিয়া অমসুং পেরাসাইটনা থোকহনবা লায়নাশীং থা 6 হেল্লবা অঙাংশীংদা করম তৌনা চংহল্লোইদগে তাকপা
- করিগীদমক্তা তিন লৌথোকপা (deworming) অসি মরুওইরিবনো তাকপা
- মতৌ করম্না অঙাং অদুদা মহাক্কী অফবা মেন্টেল অমসুং ফিজিকেলগী দিভেলপমেন্ট লৈহন্নবগীদমক আইরন অমসুং ভিটামিন Aগুম্বা মতিক চাবা মচি ওইবা চিঞ্জাকশীং শোয়দনা ফংহনগদগে তাকপা
এনেমিয়ানা নাবা, মতিক চানা পীজদ্রবা নত্ত্রগা তোইনা নাগনবা অঙাংশীংনা মশা-মউ ফবা অঙাংশীংদগী হেন্না কোম্না কিগনবা অমসুং পুক্নিং শোন্থবা থোকপা য়াই। মখোয় অদু অতৈ অঙাংশীংগা শান্নবা, খংনবা হোৎনবা অমসুং ৱারি ৱাতাই শাবা ৱাৎকনি। অঙাংশীং অসিবু মশা মউ ফবা ওইহন্নবা অখন্ননা পুক্নিং চংবীবা, য়েংশিনবীবা অমসুং চানবা, শান্ননবা অমসুং অতৈগা ৱারি ৱাতাই শান্ননবা পুক্নিং থৌগৎপীবা মথৌ তাই।
মতম চানা ইমুনাইজেসন লৌখ্রবা, মওং চুম্না মচি ওইবা চিঞ্জাক পীজরবা, হকশেলগী চেক্সিন থৌরাং লৌরবা অমসুং নুংশিবা উৎপীরবা অঙাংশীং অদুনা হেন্না ফজনা হিংবগী থাজবা লৈ। মখোয় অদুনা লোল, সমাজগী, পুক্নিংগী অমদি লেং ওৎপগী মতাংদা হেন্না তমশিনবা, খংজিনবা অমসুং চাউখৎপা ঙম্মী।
হেন্না কুপ্না য়েংসিনবিবা অমসুং চেক্সিন থৌরাং লৌবীবা মমা মপা অমসুং/নত্ত্রগা অতৈ য়েংশিনবীরবশীংদগী ফংবা ঙাক-শেনবা অমসুং য়েংশিনবা
অপীকপা অমসুং পুংকক চাউবা অঙাংশীং অসি মতম শাংনা মথন্তা থাদোকপীরোইদবনি। মসিনা মখোয়গী ফিজিকেল অমসুং মেন্টেল দিভেলপমেন্ট থীন্থহল্লি। মসিনা মখোয়বু এক্সিদেন্ট থোকহনবা য়াবগী খুদোংথীবসু লৈহল্লি।
নুপামচাশীংনা মথৌ তারিবা চিঞ্জাক্কী চাং, নুংশিবীবা, পুক্নিং চংবীবা অমসুং য়েংশিনবা অদু চপ মান্ননা নুপীমচাশীংগী ওইনসু মথৌ তাই। অপিকপা অমসুং পুংকক চাউবা অঙাং পুম্নমকপু মখোয়না অনৌবা খরা তম্বা অমসুং অনৌবা ৱাহৈ খরা হায়বা হৈরকপদা পুক্নিং থৌগৎপীবা অমসুং থাগৎপীবা মথৌ তাই।
হেলথ কেয়র, এজুকেসন অমসুং লিগেল অমসুং সোসিএল সর্ভিসকুম্বদা পীরিবা নুপামচা অমসুং নুপীমচাশীংগী অধিকার অদু ফংহনবদা মতেং ওইনবগীদমক মখোয়গী পোকপদু রেজিষ্টর তৌশিনবীগদবনি।
অঙাংশিংবু শান্ননবা অমসুং অনৌবা পোৎশকশীং য়েংনবা পুক্নিং থৌগৎপনা মখোয়বু সমাজগী, পুক্নিংগী, হকচাংগী অমসুং ৱাখলগী ওইবা মওংদা তমশিনবা অমসুং চাউখৎহনবদা মতেং পাংই। মসিনা অঙাংশীংবু স্কুলদা চৎহন্নবগী থৌরাং তৌবদা মতেং পাংই।
অঙাংশীংনা শান্নৈ মরমদি মসি নুংঙাই। শান্নবা হায়বসিসু মখোয়না তমশিনবগী অমসুং চাউখৎপগী মরুওইবা মচাক অমনি। নিয়ম নাইনা অমসুং নাইদনা শান্নবা অনিমক্না অঙাং অমগী তুংগী খংজিন হৈজিনবা অমসুং পুন্সিগী স্কিলশীং শেমগৎপদা য়ুম্ফম অমা ওই। মসিনা অঙাংশীংবু:
- মখোয়গী লৌশীং, এক্সপিরিএন্স, খংনিংবা-হৈনিংবা অমসুং থাজবা হেনগৎহনবদা মতেং পাংই
- অনৌবা থবকশীং তৌদুনা, ফলশীং চাংদম্নদুনা, ৱাহংশীং হংদুনা অমসুং শিংনবশীং থেংনদুনা খংজিন-তমশিনবদা মতেং পাংই।
- লোলগী, খনবগী, থৌরাং শেম্বগী, শিন্দোক-শিঞ্জিন তৌবগী অমসুং ফিরেপ লৌবগী স্কিলশীং শেমগৎপদা মতেং পাংই।
মীমান্নদ্রবা নত্ত্রগা ক্রোনিক ওইনা নারবা হায়বদি HIVগা লোয়ননা হিংলিবা অঙাংগুম্বশীং অসি অতৈ অঙাংশীং অমসুং অহলশীংগা পুন্না শান্নহনবা অমসুং পুক্নিং থৌগৎপা অসি য়াম্না মরুওই।
মমা মপা অমসুং অতৈ য়েংশিনবীরিবা মীওইশীংনা অঙাংশিংগা লোয়ননা মখোয়গী মমালোন্দা ৱারি-ৱাতাই তৌবনা অঙাংশীংবু মখোয়গী খনবগী অমসুং ফোংদোকচনবগী তৌবা ঙম্বশীং হেনগৎহল্লি। অঙাংশীংদা ঈশৈ শকপীবা, ৱারি লিবীবা অমসুং পাবীবা, শৈরেং থীবীবা অমসুং গেমশীং শান্নহনবনা অঙাংশীংনা লোল অসি লায়না অমসুং থুনা খংই।
নুপীমচা অমসুং নুপামচাশীংনা মচিন-মনাউশীং অমসুং মপুবোক মনেম্বোকশীং য়াউনা ইমুং মনুংগী মেম্বরশীংগা চপ মান্ননা শান্নবা অমসুং ৱারি ৱাতাই তৌবা অমসুং ইমুংগী মপান্দা থবক তৌবগী তঞ্জা অদু মথৌ তাই। মমা অমসুং মপাগা শান্নবা অমসুং ৱারি ৱাতাই তৌবনা অঙাং অমসুং মমা মপা অনিমক্কা লৈনবা মরি হেন্না ফগৎহনবদা মতেং পাংই।
ইমুং মনুংগী মীওইশীং অমসুং অতৈ য়েংশিনবীরিবা মীওইশীংনা ময়েক শেংবা ইনষ্ট্রক্সনশীংগা লোয়নবা অচম্বা থবকশীং পীদুনা, শান্ননবা পোৎশকশীং পীদুনা অমসুং অনৌবা থবক থৌরমশীং খংহন্দুনা অঙাংশীংনা খংজিন তমশিনবদা মতেং পাংবা য়াই।
অঙাং পুম্নমক্না মখোয়গী দিভেলপমেন্ট অমসুং লর্নিংগীদমক অচম্বা শান্নবগী পোৎ-চৈ কয়া মথৌ তাই। ঈশীং, লৈঙোই, কার্দবোর্দকী বোক্সশীং, উগী বিল্ডিং ব্লোকশীং অমসুং চফু অমসুং মখুমশীং অসি শান্নপোৎ ওইনা দুকান্দগী লৈরক্তুনা তম্বা য়াবনা অঙাংশীংনা শান্ননবগীদমক য়াম্না ফৈ।
চহি নৌরিবা অঙাং অমনা করিগুম্বা অমা মতেং য়াউদনা তৌনবা হোৎনরকপা মতমদা মমা মপা অমসুং শেন্নরিবা মীওইশীং অদু য়াম্না খাংবা কনবা তাই। অঙাংশীংনা মখোয়না হেক মায়পাক্ত্রিফাউবা হোৎনদুনা তমশিল্লি। অঙাং অদুবু খুদোংথীবদগী হেক ঙাকথোক্লিবমখৈ, অনৌবা অমসুং অরুবা থবক অমা তৌবা হায়বসি অঙাং অদুগী দিভেলপমেন্টদা পোজিটিভ ওইবা খোংথাং অমনি।
অঙাংশীং অসি লেপ্তনা হোংই অমসুং অনৌবা তৌবা ঙম্বশীং শেমগৎলি। শেন্নরিবা মীওইনা অহোংবশীং অসি য়েংগদবনি অমসুং অঙাংদুনা চৎলিবা মায়কৈ অদুগী মতুং ইনবীগদবনি। অঙাংশীংদা পাউখুম পীবীবা অমসুং পুক্নিং থৌগৎপীবনা মখোয়বু হেন্না য়াংনা দিভেলপ তৌবদা মতেং পাংই।
পুংকক চাউরবা অঙাংশীংনা চহি য়ামখৎলকপগা লোয়ননা মখোয়না খং-হৈজিনবগী অমসুং মখোয়গা চহি মান্নবা অঙাংশীংগা তোৎন-তিন্নবগী তঞ্জা মথৌ তারকই। য়ুমদা নত্ত্রগা নর্সরি স্কুল নত্ত্রগা কিন্দরগার্টেন অমদা ত্রেন তৌরবা শেন্নবা মীওই নত্ত্রগা ওজা অমনা তাকপীবা গ্রুপ লর্নিং এক্টিভিটিশীং অসি অঙাংশীং অদুনা স্কুল চৎপা হৌনবগী শেম-শাবদা মতেং পাংই।
অঙাংশীংনা মখোয়গা য়াম্না নক্নবা মীওইশীংগী লমচৎ-শাজৎ অদু মতৌ তমদুনা করম্বা লমচৎ-শাজৎ চৎকদগে (সমাজগী অমসুং পুক্নিংগী) হায়বদু তমশিল্লি।
অতোপ্পশীংদা য়েংদুনা অমসুং মতৌ তমদুনা চহি য়ামদ্রিবা অঙাংশীংনা মতৌ করম্না সমাজগী মরক তিনগদগে হায়বদু খং-হৈজিল্লি। মখোয়না ময়াম্না য়াবা অমসুং য়াদবা লমচৎ-শাজৎ মখলশীং তমশিল্লি।
মপুং-মরৈ ফারবা নহাশীং, ময়াম্বা-মচেশীংনা শেম্বা খুদমশীং অসিনা অঙাং অমগী লমচৎ-শাজৎ অমসুং মগুন শেম্লিবা খ্বাইদগী কনবা ঈথীলনি। অমরোমদা হায়রবদা অঙাংশীংনা অতোপ্পগী মতৌ তমদুনা খং-হৈজিল্লি। করিগুম্বা নুপা অমসুং নুপীশীংনা অমনা অমবু মান্ননা লৌনদ্রবদি অঙাং অদুনা মদু য়েংগনি, তমগনি অমসুং মদুগী মচৎ অদু লৌশীনখিবসু য়াই। করিগুম্বা অহলশীংনা লাউ-খোংলবা, অশাউবা লমচৎ চৎলবা, তুহৎলবদি অঙাংশীংনসু লমচৎ শাজৎ মখল অসি তমশিনগনি। করিগুম্বা অহলশীংনা অতোপ্পশীংবু মীনুংশি, ইকাই খুম্নবা অমসুং খাংবা কনবগা লোয়ননা তিন্নরবদি, অঙাংশিংনসু মখোয়গী লমচৎ অদু ইনগনি। করিগুম্বা মমা অমসুং মপা অদুনা অমনা অমবু নুংশিনবা অমসুং ইকাই খুম্নবগা লোয়ননা লোয়নরবদি মসি মখোয়গী অঙাংশীং অদুনা তমগনি অমসুং মখোয়না চাউরক্লবা মতমদা মদুগা মান্ননা তৌরকপা য়াই।
অঙাংশীংনা তৌশিন্নবা পাম্মি। মসি পুক্নিং থৌগৎপীগদবনি মরমদি মসিনা মখোয়গী ৱাখলনা শাবগী অমসুং শেমগৎপগী তৌবা ঙম্বা হেনগৎহল্লি। মসিনা অঙাং অদুবু মীওই কয়াগী তোঙান-তোঙানবা লমচৎশীং খংবদসু মতেং পাংই।
মতম চানা প্রাইমারি স্কুলদা চংবনা অঙাং অমগী চাউখৎপগী লেপ্তবা পরিং লৈহনবদা য়াম্নমক মরুওই। মমা মপাশীং, অতৈ য়েংশিনবীরিবশীং, ওজাশীং অমসুং কম্যুনিটিদগী সপোর্ট লৈহনবা হায়বসি য়াম্না মরুওই।
অয়াম্বা লৈবাকশীংদদি, অঙাংশিংনা চহি 6 নত্ত্রগা 7 শুরকপদগী প্রাইমারি স্কুল চৎপা হৌই। স্কুল চৎপা হৌবা হায়বসি অঙাং অমনা ইনখৎলকপদা খ্বাইদগী মরুওইবা তাংকক অমনি।
নুপীমচা অমসুং নুপামচা অনিমক্না স্কুল অসি মতাং চাবা চহিদা (মখোয়গী লৈবাক অদুগী পোলিসিগী মতুংইন্না) চৎহৌগদবনি। মখোয়না স্কুলদা চংবা হৌবা মতমদা স্কুলগী ফোর্মেল সেটিংদা লাইরিক তম্বদা হরাউ তয়াম্না তম্নবগীদমক লোলগি স্কিলশীং অমসুং সমাজদা পুনবা ঙম্বা অমসুং ইমোসনেল দিভেলপমেন্ট অসি লৈবা মথৌ তাই।
অঙাংশীংনা মায়পাক্না স্কুলদা চুশিন্নবা ঙম্নবগিদমক মমা মপা অমসুং অতৈ শেন্নরিবা মীওইশীংগী সপোর্ট মথৌ তাই। মমা মপা অমসুং অতৈ য়েংশিনবীরিবশীংনা নুপামচা অমসুং নুপীমচা অনিমকপু স্কুল চাং নাইনা চৎহন্নবা অমসুং ফজনা শেম শান্নবগীদমক চপ মান্ননা অমসুং মপুং ফানা সপোর্ট তৌবীগদবনি। মখোয় অদু সমাজগী ওইনা পাংথোকপা থবক থৌরমশীংদা য়াউগদবনি। মসিনা অঙাংশীংবু স্কুলগী সেটিংদা চুশিন্নহনবদা মতেং পাংই, স্কুলগী লর্নিংগী অকোয়রোন্দা থুনা লৈতাহল্লি অমসুং স্কুল চাং নাইনা চৎহল্লি।
ওজাশীংনা লর্নিংগীদমক্তা মখোয়গী বেসিক পোটেন্সিএল অদু শেমগৎলক্লিবা নহা ওইরিবা অঙাংশীংবু সপোর্ট তৌনবগীদমক শেম-শাবা তাই। ওজাশীংনা নুপামচা অমসুং নুপিমচা অনিমক্কী কনফিদেন্স অদু শেমগৎপদা মরুওইবা থৌদাং লৈ। মসিনা মখোয়বু তম্বা মতমদা হরাউ তয়ামহনগনি অমসুং মায় পাকহনগনি। অঙনবা স্কুলগী মতমদদি তম্বা অমসুং খংবগী বেসিক মেদিয়ম অসি শান্নবা হায়বসিনা ওই। এক্টিভ লর্নিং অমসুং শরুক য়াববু পুক্নিং থৌগৎলিবা অঙাংগা মরি ফবা স্কুল অদুনা অঙাংশীংগীদমক্তা খ্বাইদগী ফবা তম্বগী অকোয়রোন পী।
ইমুং মনুং অমসুং স্কুলগা লোয়ননা লোকেল ওথোরিটি অমসুং সিভিল সোসাইটি অনিমক্কী কম্যুনিটিনা মখাগীশীংসি শেম্বদা শরুক য়াবা য়াই:
- কম্যুনিটি অদুগী মনুংদা স্কুল অসি প্রাইওরিটি অমা ওইনা শেম্বা।
- স্কুল অদু অঙাংশীংগিদমক্তা শাফবা অমসুং পুক্নিং চিংশিনবা মফম অমা শোয়দনা ওইহনবা।
- স্কুল মেনেজমেন্টদা কম্যুনিটি মেম্বরশীং য়াউহনবা অমসুং মমা মপা অমসুং ওজাগী এসোসিএসন লৈহনবা য়াউনা স্কুল অদুগী মথৌ তারিবা রিসোর্সশীং শোয়দনা লৈহনবা।
অঙাং পুম্নমক্না মান্নবা মওংদা চাউখৎলি অদুবু অঙাং অমমম্না মশা মশাগী ওইবা মওংদা চাউখৎলি। অঙাং খুদিংমক্কী মশা মশাগী ওইবা পামজবা, অশাউবা, মীগা লোন্দিন্নবা অমসুং তমশিনবগী মওং লৈজৈ।
অঙাংগী ইনখৎলকপগী চহি অমসুং তাংককশীং খংজিনবনা মমা মপাশীংবু অঙাং অমনা চাউরকপদা অমসুং ইনখৎলকপদা লাক্কদবা অহোংবশীংদু খংবা ঙমহল্লি (মখাগী চার্ট অসি য়েংউ)। মমা মপা অমসুং অতৈ শেন্নরিবশীং অদুনা করিগুম্বা অঙাং অদু মখোয়না খল্লম্বগা মান্নদনা দিভেলপ তৌরে হায়না খল্লবদি মতেং লৌবা য়াই।
থেংবা, ঙাংবা অমসুং য়েংবদা অপিকপা অঙাংশিংনা করম্না পাউখুম পীরকপগে হায়বদু য়েংদুনা মমা মপাশীংনা ওইথোকপা য়াবা চাউখৎলকপগী প্রোব্লেমশীং নত্ত্রগা মীমান্নদবশীংদু খংদোকপা য়াই। করিগুম্বা পুংকক চাউরবা অঙাং অমনা তপ্না চাউখৎলক্লবদি মমা মপা অমসুং অতৈ শেন্নরিবা মীওইশীংনা অঙাং অদুগীদমক মতম হেন্না কায়থোক্তুনা শান্নমিন্নবা, ৱারি শাবীবা অমসুং অঙাং অদুগী মশা অদু মালিস তৌবীবা য়াই।
করিগুম্বা অঙাং অদুনা অতোপ্পশীংনা ঙাংবা শকপদা পুক্নিং থীংজিন্দ্রবদি, মমা মপা অমসুং অতৈ য়েংশিনবীরিবা মীওইশীং অদুনা ত্রেন তৌরবা হেলথ ৱার্কর অমদগী মতেং লৌবা মথৌ তাই। ঙন্না থবক লৌখৎহৌবা হায়বসি অঙাংশীংনা তপথবা অমসুং মীমান্নদবদু হেঞ্জিনখিদনবগীদমক য়াম্না মরুওই। মমা মপা অমসুং অতৈ শেন্নরিবা মীওইশীংনা অঙাংগী খ্বাইদগী তৌবা ঙম্বদু পুক্নিং থৌগৎপীবা মথৌ তাই।
মীমান্নদবা নুপীমচা নত্ত্রগা নুপামচা অমদা অচৌবা মীনুংশী অমসুং অহেনবা ঙাকপী-শেনবীবা মথৌ তাই। নুপামচা নত্ত্রগা নুপীমচা অদুনা অতৈ অঙাং খুদিংমক্না মথৌ তারিবা পুক্নিং চংবা, য়েংসিনবীবা অমসুং ঙাক্লৌ, পোকপদা রেজিষ্টর তৌবা, খোম্লাং ইনবীবা, ইমুনাইজেসন, মচি ওইবা চিঞ্জাক, হিংসা অমসুং তুহৎপীবদগী ঙাকথোকপীবা অসি মথৌ তাই। অঙাং পুম্নমক্কা মান্ননা, মীমান্নদ্রবা অঙাংশিংবু অতৈ অঙাংশীংগা লোয়ননা শান্ননবা অমসুং ৱারি-ৱাতাই তৌনবা পুক্নিং থৌগৎপীগদবনি।
মপুক্নিং নুংঙাইতবা নত্ত্রগা পুক্নিংগী অৱাবা লৈরবা অঙাং অমনা মহৌশাগা মান্নদবা লমচৎ-শাজৎ উৎলকপা য়াই। মখোয়দুগী মনুংদা খুদম ওইনা:
- খংহৌদনা পুক্নিং নুংশিবা, মরুপ মপাং ওইদবগী মতৌ, পুক্নিং ৱাবা, তনবা নত্ত্রগা মতেং পাংনিংদবা
- থবক লৈথোকপা নত্ত্রগা নিংথীনা লোয়নরক্তবা
- তোয়না কপ্পা
- তুম্বা য়াদবা
- অতৈ অঙাংশীংদা হিংসা তৌরকপা
- ইমুং মনুং নত্ত্রগা মরুপ মপাংশীংগা শান্নবগী মহুত্তা মথন্তা ফম্বা
- তোয়না তৌরিবা থবকশীং নত্ত্রগা স্কুলগী থবক্তা খংহৌদনা পুক্নিংদা অপাম্বা লৈরক্তবা
- চানিং-থক্নিংবা পোক্লক্তবা
অঙাং অদুগী মমা মপা নত্ত্রগা অতৈ শেন্নরিবা মীওইশীংবু অঙাং অদুনা হায়বা তানবা অমসুং ৱারি-ৱাতাই তৌনবা পুক্নিং থৌগৎপীগদবনি। করিগুম্বা সমস্যা অদু মখা তানা লৈরবদি, মখোয়না ত্রেন তৌরবা হেলথ ৱার্কর নত্ত্রগা ওজা অমদগী মতেং লৌগদবনি।
করিগুম্বা অঙাং অমনা কোক্কী নত্ত্রগা পুক্নিংগী নুংঙাইতবা লৈরবা নত্ত্রগা ওৎপী নৈবীরবদি, নুপামচা নত্ত্রগা নুপীমচা অদু মেন্টেল হেলথ নত্ত্রগা কাউন্সেলিংগী সর্ভিস মথৌ তারে। অঙাং অদুদা করম্বা সপোর্ট অমসুং লাইয়েং মথৌ তাবগে হায়বদু এসেস তৌবীগদবনি।
মখাগী চার্ট অসিনা মমা মপাশীংদা অপীকপা অঙাংশীংনা করম্না চাউখৎলকপগে হায়বগী শক্তম অমা পীরি। চাউখৎলকপগী তাংকক খুদিংমক অসি মমাংগী তাংকক অমদা শেমগৎপা অমসুং মথংগীদুদা শোকহল্লকপা লেপ্তনা চত্থরকপা পরিং অমগী শরুক অমনি। অঙাং পুম্নমক চপ মান্নবা খোংজেল অমদা চাউখৎলক্তে অমসুং ইনখৎলক্তে। তপ্না চাউখৎলকপদুসু নোর্মেল ওইবা য়াই নত্ত্রগা মতিক চানা মচি ওইবা চিঞ্জাক পীজদবদগী, ষ্টিমুলেসন ৱাৎপা নত্ত্রগা হেন্না শাথীবা প্রোব্লেম অমদগী ওইবা য়াই। মমা মপাশীংনা মখোয়গী অঙাং অদুগী প্রোগ্রেস অদু ত্রেন তৌরবা হেলথ ৱার্কর নত্ত্রগা ওজা অমগা তান্নবা য়াই।
অঙাংশীংনা করম্না দিভেলপ তৌবগে৬
সোর্স: UNICEF


text:
25th August 2018 |
থৌদাং পাউমীদগী
ইম্ফাল, অগষ্ট ২৫ঃহৌখিবাচহী ২০১৬-১৭ দাসেকেন্দ এম অারগী দি জি পি পুল অার্মরিদগী নাইন এমএমগী পিষ্টোল ৫৬ অমসুং মেগজিন ৫৮ মাংখিবগী থৌদোক্কা মরী লৈননা এন অাই এনা ইনভেষ্টিগেসন কেস অার সি -০২ ৷ ২০১৮ ৷ এন অাই এ- গুৱাহাটিগী মখাদা চত্থরকখিবাইনভেষ্টিগেসনগী মনুং চন্না ঙরাং ফাগৎখিবাকে অার এগী চিফ দেভিদ হংসিংদগী নাইন এম এমগী পিষ্টোল ৬ রিকোভর তৌখ্রে৷ মখা তানা এন অাই এনা দেভিদ হংসিং দ্যুটি মেজিষ্ট্রেট অমদা পুথোক্তুনা থা অসিগী ২৭ ফাওবা পুলিস কষ্টদি রিমান্দ লৌথখ্রেহায়রি৷
পাউ অসিনা মখা তানা হায়রিবনা, এন অাই এনা দেভিদ হংসিংগী মথক্তাচত্থখিবাইনভেষ্টিগেসন অদুদা মহাক মশামক্না ঙরাং এন অাই এগীস্পেসিয়েল কোর্টতাপুথোক্তুনা কেস অসিগা মরী লৈননা নুমিৎ ১৫নিগী জুদিসিয়েল কষ্টদি রিমান্দ লৌথখিবা কংগ্রেস এমএলএ য়ামথোং হাওকিপতগীসেকেন্দ এম অারগী দি জি পি পুল অার্মরিদগী হুরাল্লকখিবা নোংমৈশিং অদু ফংবনি হায়বা মশানা য়াজখিবগালোয়ননা মহাক্না হায়দোরকপগী মতুংইন্না নোংমৈ ৬ অদুইম্ফালদগী কিলোমিটর ২০ লোম লাপ্না লৈবা ইম্ফাল ইষ্টকী জগা অমদগী এন অাই এনা ঙসি রিকোভর তৌখিবনি৷ ফাগৎলবা নোংমৈ ৬কী মনুংদা অমদি সেরিয়েল নম্বর মুত্থৎলম্লে৷ নোংমৈ ৫ অমদি সেরিয়েল নম্বর মান্নৈ হায়রি৷
পনবা য়াবদি সেকেন্দ এম অার গী দি জি পি পুল অার্মরিদগী নোংমৈ মাংখিবা থৌদোক্কা মরী লৈননা এন অাই এ না য়ুকে এল এফকী চেয়ারমেন সোসোন হাওকিপগী মন্ত্রিপুখ্রিদা লৈবা য়ুমদা হৌখিবাশগোলশেল নুমিৎতা চত্থখিবা রেইদ অমদা হুরানখিবা নাইন এম এম গী পিষ্টোল ৯ রিকোভর তৌবা ঙমখ্রবনি৷ অদুবু মসিদাচেন্নরিবা সোসোন হাওকিপহৌজিক ফাওবা ফাবা ঙমদনা লৈরিবনি৷ হৌজিক ফাওবদা এন অাই এনা চত্থরকখিবাইনভেষ্টিগেসন অসিগা মরী লৈননা সেকেন্দ এম অারগী দি জি পি পুল অার্মরিদগী হুরানখিবা নোংমৈ ৫৬কী মনুংদা ২০দি রিকোভর তৌবাঙম্লে৷ মখা তাবাইনভেষ্টিগেসনগী থবক চত্থরি৷ পনবা য়াবদি য়ুকে এল এফ অমসু কে অার এ অসি হৌজিক হৌজিক সরকারনা ‘সু’ সাইন তৌনদুনা পিছটোক চত্থরিবনি৷


text:
জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015
তোপিক অসিনা জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015 অসিগা মরি লৈনবা ইনফোর্মেসন পীরি।
জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2015 অসি ইং 2016কী জানুৱারিগী তাং 15দা চৎনবা হৌখি অমসুং মসিনা জুভেনাইল জষ্টিস (কেয়র এন্দ প্রোটেক্সন ওফ চিলদ্রেন) এক্ট, 2000গী মহুৎ শীন্দোকই। জুভেনাইল জষ্টিস এক্ট, 2015না য়েংশিনবীবা অমসুং ঙাক-শেনবীবগী মথৌ তারিবা অঙাংশীং অমসুং আইনগী চয়েৎনবনা শোকহল্লবা অঙাংশীং অনিমক্কী হেন্না মপাঙ্গল লৈবা প্রোভিজনশীং পীরি।
মরুওইবা প্রোভিজনশীং
- “জুভেনাইল” হায়রিবা ৱাহৈ অসিগা কোন্নরিবা নেগেতিভ ওইবা ৱাহন্থোক অসিবু লৌথোক্নবা এক্ট অসিদা ‘জুভেনাইল’ অসি ‘চাইল্ড’ নত্ত্রগা আইনগী চয়েৎনবনা শোকহল্লবা অঙাং’ হায়না মমীং হোংদোকপা।
- মমা মপা লৈজদ্রবা, হুন্দোক্লম্লবা অমসুং চংজরক্লবা অঙাংশীং হায়বা অনৌবা ৱাহন্থোক কয়া অমসুং অঙাংশীংনা পাংথোকপা অপীকপা, খরা চাউবা অমসুং য়াম্না শাথীবা থৌওংশীং হাপচিনবা।
- জুভেনাইল জষ্টিস বোর্দ (JJB) অমসুং চাইল্ড ৱেলফেয়র কমিটি (CWC)গী ময়েক শেংবা পাৱর, ফঙ্কসন অমসুং রেস্পোন্সিবিলিটিশীং লৈবা; জুভেনাইল জষ্টিস বোর্দনা (JJB) পাংথোকপা ইনক্বারিশীংগী ময়েক শেংবা টাইমলাইনশীং লৈবা; বিল অসিনা দিষ্ট্রিক খুদিংমক্তা জুভেনাইল জষ্টিস বোর্দশীং অমসুং চাইল্ড ৱেলফেয়র কমিটিশীং শোয়দনা লিংখৎনবা খংহল্লি। অনিমক্তা য়ামদ্রবদা নুপী মেম্বর অমমমদি শোয়দনা য়াউহনগদবনি।
- চহি তরাতরুক্কী মথক ওইবা অঙাংশীংনা পাংথোকপা শাথীবা মখলগী ওফেন্সশীংদা অখন্নবা প্রোভিজন থম্বা – সেক্সন 15গী মখাদা, চহি গ্রুপ 16তগী 18 ফাউবগী মনুংদা লৈবা আইন থুগাইবা অঙাংশীংবু য়েংশিন্নবা অখন্নবা প্রোভিজনশীং হাপ্লি। অসিগুম্বা অঙাংশীংনা পাংথোকপা শাথীবা মখলগী ওফেন্সশীংদা প্রিলিমিনরি ওইবা এসেসমেন্ট অমা পাংথোক্লবা মতুংদা জুভেনাইল জষ্টিস বোর্দনা কেস অদু চিলদ্রেন্স কোর্ট (কোর্ট ওফ সেসন)দা ত্রান্সফর তৌবগী ওপশন পীরি। অঙাংশীং অদুবু ত্রাইএল চত্থরিঙৈ মনুং অমসুং মতুংদা ‘শাফবা মফম’দা চহি 21 শুদ্রিফাউবা থম্নবগী প্রোভিজন পীরি অমসুং মদুগী মতুংদা চিলদ্রেন্স কোর্টনা ইভালুএসন অমা তৌগনি। ইভালুএসন অদুগী মতুংদা অঙাং অদু প্রোবেসন্দা থাদোক্কনি অদুগা করিগুম্বা মহাক্কী লমচৎ-শাজৎ অদু হোংদ্রবদি লেমহৌরিবা মতম শরুক অদু জেল অমদা থমগনি। ইজৎ মাংহনবা অমসুং মী হাৎপনচিংবা শাথীবা ওফেন্সশীংদা চেন্নবা অঙাংশীংগীদমক আইন অসিনা নমথনবা (deterrent) মওংদা থবক তৌগনি অমসুং শোকহল্লিবা মীওই অদুগী অধিকার ঙাক্কনি।
- মমা-মপা লৈজদ্রবা, হুন্দোকপীরম্লবা অমসুং চংজরক্লবা অঙাংশীংগি য়োকপদা ষ্ট্রিমলাইন তৌনবা য়োক্নবগীদমক তোখায়বা অনৌবা চেপ্টর অমা – মমা-মপা লৈজদ্রবা, হুন্দোকপীরম্লবা অমসুং চংজরক্লবা অঙাংশীং য়োকপগী ষ্ট্রিমলাইন তৌনবা সেন্ত্রেল এদোপসন রিসোর্স ওথোরিটি (CARA) অসিবু মশাগি ফঙ্কসন হেন্না মপুংফানা তৌবা ঙম্নবা ষ্টেটুটরি বোদি অমগী থাক পী। এদোপসনগী তোখায়বা চেপ্টর (VIII) না য়োকপগা মরি লৈনবা প্রোভিজনশীং অমসুং পীরিবা প্রোসিদ্যুওর অসি ইন্দবগী দন্দি অদুগী মরমদা ইরি। অঙাং অমবু আইনগী মতুংইন্না য়োকপা য়ারে হায়না লাউথোকপা য়াউনা লৈবাক মনুং অমসুং মপানগী ওইনা য়োকপগী টাইমলাইনশীংগা কোন্ননা প্রোসেসশীং ষ্ট্রিমলাইন তৌরে।
- অঙাংশীংদা পাংথোকপা অনৌবা ওফেন্সশীং মনুং চলহনবা – হৌজিক ফাউবা অতোপ্পা আইন অমত্তনা ফজনা কোনশীন্দবা, অঙাংশীংদা পাংথোকপা অনৌবা ওফেন্স কয়া এক্ট অসিগী মনুং চলহল্লি। মখোয়দুগী মনুংদা: আইননা য়াদবা মওংদা য়োকপা য়াউনা অঙাং লৈবা অমসুং য়োনবা, চাইল্ড কেয়র ইনষ্টিট্যুটশীংদা কোর্পোরেল পনিসমেন্ট পীবা, লালহৌবা গ্রুপশীংনা অঙাংশীংবু শীজিন্নবা, মীমান্নদ্রবা অঙাংশীংদা পাংথোকপা ওফেন্সশীং, অঙাংশীংবু নমদুনা ফাবা অসিনি।
- চাইল্ড কেয়র ইনষ্টিট্যুসনশীং শোয়দনা রেজিষ্ট্রেসন তৌবা - এক্ট অসি চৎনবা হৌবা থা 6কী মনুংদা ষ্টেট গবর্ণমেন্ট নত্ত্রগা ভোলুন্টরি নত্ত্রগা নন-গবর্ণমেন্টেল ওর্গানাইজেসনশীংনা চলাইবা, মপুং ফানা নত্ত্রগা মচেৎ ওইনা অঙাং থম্নবগী ওইনা হাংবা, গবর্ণমেন্টতগী গ্রান্ট ফংলবসু নত্ত্রগা ফংদ্রবসু, মখোয় পুম্নমক এক্ট অসিগী মখাদা রেজিষ্টর শোয়দনা তৌবা তাই। মসি ইন্দবশীংগীদমক আইন অসিগী মখাদা অকনবা চৈরাক পীগনি।
- আইননা চৈরাক পীরিবা অমসুং য়েংশীনবীবা অমসুং ঙাক-শেনবিবগী মথৌ তাবা অঙাংশীংগীদমক রিহেবিলিটেসন অমসুং সোসিএল রিইন্টেগ্রেসনগী থৌরাং কয়া পীরি। ইনষ্টিট্যুটকী মীৎয়েং মখাদা মখোয়না সমাজ শেম্বগী থৌদাং লৌবা ঙম্নবা এজুকেসন, ভোকেসনেল ত্রেনিং, স্কিল দিভেলপমেন্ট, লাইফ স্কিল এজুকেসন, কাউন্সেলিং অসিনচিংবা য়াউনা মখল মখা কয়াগী সর্ভিসশীং অঙাংশীংদা পীরি। নন-ইনষ্টিট্যুসনেল ওপসনশীংগী মনুংদা খনগৎলবা, এপ্রুভ তৌরবা অমসুং অঙাংশীংবু য়েংশিনবগী থৌদাং লৌনবা, অঙাং অদুগী বাইওলোজিকেল ফেমিলি নত্তবা ইমুংগী অকোয়রোন অমদা গ্রুপ ফোষ্টর কেয়র য়াউনা ফোষ্টর কেয়র লৌনবা স্পোন্সর তৌবা অসি য়াউরি।
মপুংফাবা এক্ট অদু এক্সেস তৌনবগীদমক্তা, মফমসিদা ক্লিক তৌবীয়ু।
সোর্স :মিনিষ্ট্রি ওফ ৱুমেন এন্দ চাইল্ড দিভেলপমেন্ট


text:
গাউট
তোপিক অসিনা গাউটকী মরমদা অমসুং মসি করম্না থোরকপগে হায়বগী মতাংদা খংহল্লি।
গাউটকী মরমদা
গাউট অসি অহাউবা চিঞ্জাক চাবা অমসুং য়ু থকপগা মরি লৈনৈ। মসি ঈদা য়ুরিক এসিদ চাং কা-হেন্না য়াউবগা লোয়নবা মেটাবোলিক দিসওর্দর অমনি। মসিনা শরু তাংগী অহাংবা মফমশীংদা (খোংবীদা য়াম্না তোইনা থোকই) অমসুং করিগুম্বা মতমদা কিদনিশীংদসু ক্রিষ্টেল শেম্লকই।
গাউট নাবনা করি থোকহল্লকপগে?
য়ুরিক এসিদ হায়বসি য়ুং (urine)দগী কায়থরকপা পোৎশক অমনি। মসি মরুওইনা কিদনিশীংনা মপান্দা থাদোরকই। কিদনিশীংনা (খ্বাইদগী থোকহনবা মরম) য়ুং শুংবা হন্থরক্লবা নত্ত্রগা হেন্না পুথোরক্তুনা বেলেন্স কায়হল্লক্লবদি য়ুরিক এসিদকী ব্লদ লেভেল অসি ৱাংখৎলকই অমসুং য়ুরিক এসিদকী ক্রাইষ্টেলশীং (crystal) তোঙান-তোঙানবা মফমশীংদা (শরু তাংগী অহাংবা শরুকশীং য়াউনা) পৈশিল্লকই। ঙাকথোক্নবা সেল (defense cells)শীংনা ক্রাইষ্টেলশীং অসি লৌশীনখি অমদি মসিনা মরম ওইদুনা শরু তাংগী অহাংবা শরুকশীংদা হকচাংদা নাবা ফাউহনগদবা পোৎশকশীং থাদোরকই। অশোকপা শরু তাংশীংদুদা মসিনা মখা তানা অমাং-অতা থোকহল্লকই।
সোর্স: পোর্টেল কন্টেন্ট টিম


text:
25th August 2018 |
থৌদাং পাউমীদগী
ইম্ফাল, অগষ্ট ২৫ঃকে এস এনা লমদম অসিগী য়েলহৌমী কনবগা মরী লৈননা সরকারদা তোঙান তোঙানবা দিমান্দ ৫ তাল্লদুনা মদুবু থবক ওইনা ওন্থোরত্ক্রবদি তাং ২৬কী অয়ুক পুং ৩ দগী নুংথিল পুং ৩ ফাওবা জেনরেল ষ্ট্রাইক্কীখোঙজং চংশিনগনি হায়না তৌরম্বা অদু ঙসি চিফ মিনিষ্টরগী লেভেলদাৱারী শানরবা মতুং য়ানবা পুরকপদগী হন্দোকখ্রে৷
কে এস এ গী মাইকৈদগী নন মণিপুরনা লাকশিল্লক্লবা এসেমব্লি কন্সটিট্যুয়েন্সি ৮ দগী হৌরগা এসেমব্লি কন্সটিট্যুয়েন্সি খুদিংমক য়েলহৌমীশিংগী রিজার্ব তৌবা, এন অার সি অপদেট তৌনবা অথুবদা কম্মিসন অমা শেম্বা, সিটিজন এমেন্দমেন্ট বিল ২০১৬ অসি নোর্থ ইষ্ট ষ্টেটশিংদা চৎনহল্লোইহায়বগীপ্রোভিজন অমা হাপ্পা, এস টি৷ এস সি ৷ ও বি সি লিষ্টতায়াওরিবা দোবি, মোজি, নমাজসুদ্রা, পটনিনচিংবা য়েলহৌ ফুরুপ নত্তবা ময়াম অমা য়াওরিবসি লৌথোকপা অমসুং ভোটর লিষ্টতায়াওরিবা মীতোপ মীয়ানচাশিং ভোটর লিষ্টতগীলৌথোকপা(মখা লা ৪দা)


text:
নেসনেল দিজাষ্টর মেনেজমেন্ট ওথোরিটি
তোপিক অসিনা নেসনেল দিজাষ্টর মেনেজমেন্ট ওথোরিটি ওফ ইন্দিয়াগী মরমদা ইনফোর্মেসন পীরি।
দিজাষ্টর মেনেজমেন্ট
মতম শাংনা ভারত্তা দিজাষ্টর মেনেজমেন্ট হায়বসি মহৌশাগী ওইবা উপদ্রবশীংনা শোকহল্লবা মীয়ামদা রিলিফ অমসুং রিহেবিলিটেসন পীবগী ইসু অমা ওইনা পিক্না লৌনরম্মী। সেন্ত্রেল গবর্নমেন্টতদি মসি মিনিষ্ট্রি ওফ এগ্রিকলচরগী মখাদা, ষ্টেটতনা মসি রেভিন্যু নত্ত্রগা রিলিফ দিপার্টমেন্টশীংগী মখাদা অমসুং দিষ্ট্রিক্টতনা মসি কলেক্টরশীংগী ক্রাইসিস মেনেজমেন্ট ফঙ্কসন কয়াগী মনুংদা অমা ওইরম্মী।
অদুম ওইনমক, লৈবাক অসিগী ওইনা ঙসিদি দিজাষ্টর মেনেজমেন্টকীদমক্তা হোলিষ্টিক, প্রোএক্টিভ, মল্টি-দিজাষ্টর অমসুং টেক্নোলোজি য়াউবা ষ্ট্রাটেজি অমা শেমগত্তুনা ‘শাফবা অমসুং দিজাষ্টর-রিসাইলেন্ট ওইবা ভারত অমা শেম্নবা’ নেসনেল ভিজন অমা লৈরে। মসি দিজাষ্টরশীংগী মতমদা খুদক্কী ওইবা অমসুং ইফিসিএন্ট ওইবা রেসপোন্স অমা শেম্নবা প্রিভেন্সন, মিটিগেসন অমসুং প্রিপায়ার্দনেসকী কলচর অমগী খুত্থাংদা ফংবা ঙমগনি। অপুনবা প্রোসেস অসিনা কম্যুনিটি অসি সেন্টর-ষ্টেজদা লৈহনগনি অমসুং সরকারগী এজেন্সি পুম্নমক অমসুং নন-গবর্নমেন্টেল ওর্গানাইজেসনশীংগী অপুনবা হোৎনজমলগী খুত্থাংদা ফংবা ঙমগনি। মসি হ্যোগো ফ্রেমৱার্ক ওফ এক্সন 2005–15 – বিল্ডিং দি রিসাইলেন্স ওফ নেসন্স এন্ড কম্যুনিটিজ টু দিজাষ্টরস হায়রিবসিগী মওংদনি।
NDMAগী মরমদা
ভারত সরকারনা (GOI), দিজাষ্টর মেনেজমেন্ট অসি জাটিগী মরুওইবা অমনি হায়না মশক খংলদুনা, দিজাষ্টর মেনেজমেন্টকী শেম-শাবা অমসুং মিটিগেসন মেকানিজমশীংগী ইফেক্টিভ ওইবা সজেসনশীং রিকমেন্দ তৌরক্নবগীদমক্তা, ইং 1999গী ওগষ্টতা হায়-পাৱর্দ কমিটি (HPC) অমা, অমসুং গুজরাট আর্থক্বেক্কী মতুংদা নেসন কমিটি অমসু লিংখৎখ্রে। তরাশুবা চহি মঙাগী থৌরাংগী দোক্যুমেন্টতসু, অহানবা ওইনা দিজাষ্টর মেনেজমেন্টকী মতাংদা শন্দোক্না তাক্লবা চেপ্টর অমা হাপখ্রে। মসিগা চপ মান্ননা, তরানিথোইশুবা ফাইনান্স কমিসনসু দিজাষ্টর মেনেজমেন্টকী ফাইনান্সিএল এরেঞ্জমেন্টশীং রিভ্যু তৌনবা খংহনখ্রে।
ইং 2005গী দিসেম্বর 23দা, ভারত সরকারনা, ভারত্তা দিজাষ্টর মেনেজমেন্টকী হোলিষ্টিক অমসুং ইন্টিগ্রেটেদ এপ্রোচ অমা লৈহন্নবা অমসুং চৎনহন্নবা প্রাইম মিনিষ্টরনা লুচিংবা, নেসনেল দিজাষ্টর মেনেজমেন্ট ওথোরিটি (NDMA), মরি লৈনবা লমগী চিফ মিনিষ্টরনা লুচিংবা ষ্টেট দিজাষ্টর মেনেজমেন্ট ওথোরিটিশীং (SDMAs) শেম্নবা প্রষ্টাব তৌরিবা দিজাষ্টর মেনেজমেন্ট এক্ট শেমখ্রে।
NDMA ভিজন
"ষ্টেকলোল্ডর পুম্নমক য়াউবা অমসুং প্রিভেন্সন, প্রিপায়ার্দনেস অমসুং মিটিগেসনগী কলচর অমা লৈহনবা হোলিষ্টিক, প্রো-এক্টিভ, টেক্নোলোজি দ্রাইভন অমসুং সষ্টেনেবল দিভেলপমেন্ট ষ্ট্রাটেজি অমনা হেন্না শাফবা অমসুং দিজাষ্টর রিসাইলেন্ট ওইবা ভারত অমা শেম্বা হায়বসিনি।"
ওর্গানাইজেসন ষ্ট্রকচর
নেসনেল দিজাষ্টর মেনেজমেন্ট ওথোরিটি অসি দিজাষ্টর মেনেজমেন্ট এক্ট 2005কী মখাদা, ভারতকী প্রাইম মিনিষ্টরনা মসিগী চিয়ারমেন ওইদুনা; কেবিনেট মিনিষ্টরগী থাক ওইগদবা ভাইস চিয়ারমেন অমা, অমসুং ষ্টেট মিনিষ্টরগী থাক ওইবা মেম্বর নিপালগা লোয়ননা শেমখি। মসিগী মেম্বর খুদিংমক্কী মচা তানা খায়দোক্লবা ফঙ্কসনগী দোমেইনশীংগা লোয়ননা অমসুং অপীবা ফঙ্কসনশীং অদু পাংথোক্নবা, NDMAনা IT-এনেবল ওইবা অমসুং নোলেজদা য়ুম্ফম ওইবা প্রোফেসনেল ওর্গানাইজেসন অমগা পুন্না থবক তৌমীন্নৈ। স্পেসিএলিষ্টশীংগী স্কিলশীং অমসুং এক্সপর্টিজ অসি দিজাষ্টরগা মরি লৈনবা ইসুশীং কোকহন্নবা পাক-চাউনা শীজিন্নৈ। তং-তাদবা মচাকশীংগা লোয়নবা মথৌ তাবা এক্সনগী প্লানশীং য়াউবা অমদি দিজাষ্টর মেনেজমেন্টকীদমক্তা চুনরবা ফঙ্কসনেল অমসুং ওপরেসনেল ইনফ্রাষ্ট্রকচর অমা শেম্লে।
কন্সেপ্টকী মওংদদি, ওর্গানাইজেসন অসি ‘দিজাষ্টর দিভিজনস-কম-সেক্রেটরিএট’ সিষ্টেমদা য়ুম্ফম ওই। ওথোরিটিগী মেম্বর খুদিংমক্না অকক্নবা দিজাষ্টর অমসুং ফঙ্কসনেল দোমেনশীংগী দিজাষ্টর-স্পেসিফিক ওইবা দিভিজনশীং লুচিংই। মেম্বর খুদিংমক্তা, অকুপ্পা ইন্টরেক্সন অমসুং কোওর্দিনেসন লৈহন্নবগীদমক অকক্ননা তাক্লবা ষ্টেট অমসুং UTশীংগী থৌদাংসু শিন্নৈ।
সেক্রেটরি অমনা লুচিংবা NDMA সেক্রেটরিএট অসিনা সেক্রেটরিএল সপোর্ট অমসুং কন্টিন্যুইটি পীনবগী থৌদাং লৌই।
সেক্রেটরিএট অসিনা মিটিগেসন, প্রিপার্দনেস, প্লানশীং, রিকনষ্ট্রক্সন, কম্যুনিটি এৱারনেস অমসুং ফাইনান্সিএল অমসুং এদমিনিষ্ট্রেটিভ এস্পেক্টশীং য়েংশিল্লি।
NDMAদা খ্বাইদগী ফরবা রিসাইলেন্ট অমসুং রিদন্দেন্ট কম্যুনিকেসন সিষ্টেমশীংগা লৈগদবা নেসনেল দিজাষ্টর মেনেজমেন্ট ওপরেসনস সেন্টরসু লৈগনি, NDMAনা কেপাসিটি দিভেলপমেন্ট, ত্রেনিং অমসুং নোলেজ মেনেজমেন্টগী থবকশীংসু পাংথোকই।
ফঙ্কসনশীং অমসুং রেস্পোন্সিবিলিটিশীং
NDMAনা এপেক্স বোদি অমা ওইনা, দিজাষ্টর থোক্লকপা মতমদা মতম চানা অমসুং ইফেক্টিভ ওইনা মায়োক্ননবগীদমক দিজাষ্টর মেনেজমেন্টকী পোলিসিশীং, প্লানশীং অমসুং গাইদলাইনশীং শেম্নবা থৌদাং শিন্নৈ। মসিগী মায়কৈরোমদা, মখাদা পীরিবা থৌদাংশীং অসি মসিদা শিন্নৈ:-
- দিজাষ্টর মেনেজমেন্টগী মতাংদা পোলিসিশীং শেম্বা
- নেসনেল প্লান এপ্রুভ তৌবা
- নেসনেল প্লানগা মরি লৈননা ভারত সরকারগী মিনিষ্ট্রিশীং নত্ত্রগা দিপার্টমেন্টশীংনা শেম-শাবা প্লানশীং এপ্রুভ তৌবা
- ষ্টেট প্লান শেম্বদা ষ্টেট ওথোরিটিশীংনা ইনগদবা গাইদলাইনশীং শেম্বা
- দিজাষ্টর থীংনবগী পাম্বৈশীং পুন্সিন্ননবা নত্ত্রগা মখোয়গী দিভেলপমেন্ট প্লানশীং অমসুং প্রোজেক্টশীংদা মসিগী ইফেক্টশীং নেমথহন্নবগীদমক্তা ভারত সরকারগী তোঙান-তোঙানবা মিনিষ্ট্রিশীং নত্ত্রগা দিপার্টমেন্টশীংনা ইনগদবা গাইদলাইনশীং শেম্বা
- দিজাষ্টর মেনেজমেন্টকীদমক্তা পোলিসি অমসুং প্লানশীং চৎনহন্নবা অমসুং শিজিন্ননবা কোওর্দিনেট তৌবা
- মিটিগেসনগী থৌদাংগীদমক্তা ফন্দশীং পীনবা রিকমেন্দ তৌবা
- সেন্ত্রেল গবর্নমেন্টনা লেপ্পা মতুংইন্না, অচৌবা দিজাষ্টরশীংনা শোকহল্লবা অতৈ লৈবাকশীংদা সপোর্ট পীবা
- মসিনা মথৌ তাই হায়না খনবা, দিজাষ্টর নত্ত্রগা মিটিগেসন থীংনবগী, দিজাষ্টর নত্ত্রগা দিজাষ্টরগী খুদোংথীনিঙাই ওইবা ফিভম অমা মায়োক্ননবগী কেপাসিটি বিল্ডিং নত্ত্রগা শেম-শাবনচিংবা থৌরাংশীং লৌখৎপা
- নেসনেল ইনষ্টিট্যুট ওফ দিজাষ্টর মেনেজমেন্ট ফঙ্কসন তৌনবগীদমক্তা পাক-চাউবা পোলিসিশীং অমসুং গাইদলাইনশীং শেম্বা।
NDMA পোলিসি
নেসনেল পোলিসি ফ্রেমৱার্ক অসি দিজাষ্টর মেনেজমেন্টকীদমক হোলিষ্টিক, প্রোএক্টিভ, মল্টি-দিজাষ্টর অমসুং টেক্নোলোজি-দ্রাইভন ষ্ট্রাটেজি অমা শেমগত্তুনা শাফবা অমসুং দিজাষ্টর-রিসাইলেন্ট ওইবা ভারত অমা শেম্নবগী নেসনেল ভিজনদা মীৎয়েং থমদুনা অমসুং মতিক চানা খন্নরবা মতুংদা শেম্বনি। মসি দিজাষ্টরশীংগী মতমদা খুদক্কী ওইবা অমসুং ইফিসিএন্ট ওইবা রেসপোন্স অমা শেম্নবা প্রিভেন্সন, মিটিগেসন অমসুং প্রিপায়ার্দনেসকী কলচর অমগী খুত্থাংদা ফংবা ঙমগনি। অপুনবা প্রোসেস অসিনা কম্যুনিটি অসি সেন্টর-ষ্টেজদা লৈহনগনি অমসুং সরকারগী এজেন্সি পুম্নমক অমসুং নন-গবর্নমেন্টেল ওর্গানাইজেসনশীংগী অপুনবা হোৎনজমলগী খুত্থাংদা ফংবা ঙমগনি।
ভিজন অসিবু পোলিসি অমসুং প্লান্দা ওন্থোক্নবগীদমক, NDMAনা নেসনেল, ষ্টেট অমসুং লোকেলগী থাক্তা চলাইরিবা মখল-মখা কয়াগী ইনষ্টিট্যুসনশীংগী মতেংগা লোয়নবা ইনিসিএটিভ কয়া য়াউবা মিসন-মোদ এপ্রোচ অমা শিজিন্নৈ। পোলিসিশীং অমসুং গাইদলাইনশীং শেম্বগী শরুক য়াবা অমসুং খন্ন-নৈনবদা সেন্ত্রেল মিনিষ্ট্রিশীং, ষ্টেটশীং অমসুং অতৈ ষ্টেকহোল্ডরশীং য়াউরি।
পোলিসি ফ্রেমৱার্ক অসি ইন্টরনেসনেল ষ্ট্রাটেজি ফোর দিজাষ্টর রিদক্সন, দি রিও দিক্লারেসন, দি মিলেনিয়ম দিভেলপমেন্ট গোলস এন্ড হ্যোগো ফ্রেমৱার্ক 2005-2015কসু মরি লৈনৈ। পোলিসি অসিদা য়াউরিবা থীমশীং অদু মখাদা পীরি:-
- পোলিসি, প্লানশীং অমসুং মদুবু পাংথোকপগী ইন্টিগ্রেসন য়াউনা কম্যুনিটিদা য়ুম্ফম ওইবা দিজাষ্টর মেনেজমেন্ট।
- মরি লৈনবা এরিয়া পুম্নমক্কী কেপাসিটি দিভেলপমেন্ট।
- মমাংদা পায়খৎখিবা ইনিসিএটিভশীং অমসুং খ্বাইদগী ফবা প্রাক্টিসশীংগী কন্সোলিদেসন।
- নেসনেল, রিজনেল অমসুং ইন্টরনেসনেলগী থাক্তা লৈবা এজেন্সিশীংগা কোওপরেসন লৈনবা।
- মল্টি-সেক্টরেল সিনর্জি অমা শেম্নবা কমপ্লাইএন্স অমসুং কোওর্দিনেসন।
মমাংদা পনখিবা নেসনেল ভিজন অমসুং থীম অদুদগী, পোলিসি শেম্নবা লমজিংলিবা পান্দমশীং অদুগী মনুংদা মখাগিশীংসি য়াউরি:
- দিজাষ্টর মেনেজমেন্ট অসিবু থাক অমসুং মতম পুম্নমক্তা ওভররাইদিং প্রাইওরিটি অমগুম্না সেন্টর-ষ্টেজ ওইহন্দুনা প্রিভেনসন অমসুং প্রিপার্দনেসকী কলচর অমা প্রোমোট তৌবা।
- খ্বাইদগী ফরবা টেক্নোলোজি অমসুং এনভাইরোনমেন্টেল সষ্টেনেবিলিটিদা য়ুম্ফম ওইদুনা মিটিগেসনগী থৌরাংশীং পুক্নিং থৌগৎপা।
- দিজাষ্টর মেনেজমেন্টকী থৌরাংশীং অসি দিভেলপমেন্ট প্লানিং প্রোসেসতা মেইনষ্ট্রিম তৌবা।
- এনেবল ওইবা রিগুলেটরি এনভাইরোনমেন্ট অমগী ইন্টিগ্রিটি অমসুং কমপ্লাইএন্স রেজিম অমা শেম্নবা অমসুং য়োক্তুনা থম্নবগীদমক্তা ষ্ট্রিমলাইন তৌরবা ইনষ্টিট্যুসনেল টেক্নো-লিগেল ফ্রেমৱার্ক অমা মফম চানা থম্বা।
- রেসপোন্সিভ অমসুং ফেল-সেফ কম্যুনিকেসন অমসুং ইনফোর্মেসন টেক্নোলোজি (IT) সপোর্টনা বেক তৌবা কন্টেম্পরেরি ফোরকাষ্টিং অমসুং ঙন্না ৱার্নিং পীবা সিষ্টেমশীং শেমগৎপা।
- এৱারনেস জেনেরেসন অমসুং কেপাসিটি দিভেলপমেন্টকী লমদা মিদিয়া, NGOশীং অমসুং কোর্পোরেট সেক্টরগা প্রদক্টিভ ওইবা পার্টনরশীপ অমা প্রোমোট তৌবা।
- সমাজ অসিদা লৈরিবা খুদোংচাদ্রবা সেক্সনশীংগী মায়কৈদা মীওইবগী মীনুংশিগা লোয়নবা ইফিসিএন্ট রেস্পোন্স অমসুং রিলিফ পীবা।
- রিকনষ্ট্রক্সন অসিবু হেন্না ফবা মওংদা অমসুং দিজাষ্টর-রিসাইলেন্ট ষ্ট্রকচরশীং অমসুং লৈফমশীং অমুক হন্না শেমগৎ-শাগৎনবগী তঞ্জা অমা ওইনা শেম্বা।
সোর্স: নেসনেল দিজাষ্টর মেনেজমেন্ট ওথোরিটি